പതിരുകള്: പിടിച്ചതിനേക്കാള് വലുതാ അളയില്..\nശിവരാത്രി ദിവസം അവധിയായതുകൊണ്ടും, രാവിലെ വീട്ടില് കറണ്ടില്ലാതിരുന്നതുകൊണ്ടു, വേറെ പ്രത്യേകിച്ച് പണിയില്ലാതിരുന്നതുകൊണ്ടും ഒന്നു ചുറ്റിക്കറങ്ങി അമ്പലദര്‍ശനവും നടത്തിക്കളയാമെന്നു തീരുമാനിച്ച് അടുത്തുള്ള ശിവക്ഷേത്രത്തിലേക്ക് വിട്ടു. അവിടെയാണെങ്കില് രാവിലെ തൊട്ടേ നല്ല തിരക്കാ. സ്ത്രീജനങ്ങളും കുട്ടികളുമാണ് കൂടുതലും. ശിവലിംഗപ്രതിഷ്ഠക്കു ചുറ്റും എല്ലാവരും പൂജ നടത്തുകയാണ്. ശിവരാത്രി ദിവസം ശിവലിംഗ ദര്‍ശനവും പൂജയും നടത്തിയാല് പുണ്യം കിട്ടുമെന്നാണല്ലോ. അകത്തോട്ട് കടക്കാന് വയ്യാത്തത്ര തിരക്ക്. അമ്പല പരിസരത്ത് പൂജക്കുള്ള സാമഗ്രികളുമായി താല്‍ക്കാലിക കടകള് നിരന്നിട്ടുണ്ട്. ഇനി കിട്ടാനിരിക്കണ പുണ്യം ഞാനായിട്ടെന്തിന് കുറയ്ക്കണമെന്നു കരുതി അവിടെനിന്നും ചന്ദനത്തിരി, കൂവളത്തിന്റെ ഇലക്കെട്ട്, ഇത്യാദി വാങ്ങിച്ച് തിരക്ക് അല്‍പ്പം കുറഞ്ഞസമയത്ത് അകത്ത് കടന്നു. ശിവലിംഗമാണെങ്കില് കൂവളമിലയും പഴങ്ങളും പുഷ്പങ്ങളും കൊണ്ട്, മുകള്‍ഭാഗമൊഴിച്ച് പൂര്‍ണ്ണമായും മൂടപെട്ടിരിക്കയാണ്. തുടര്‍ച്ചയായി പാലഭിഷേകവും നടക്കുന്നുണ്ട്. ഒരു വിധത്തില് ചന്ദനത്തിരി കത്തിച്ച് കൂവളത്തിലയും മറ്റും സമര്‍പ്പിച്ച് പ്രാര്‍ത്ഥിച്ച് പുറത്ത് കടന്നു.\nക്ഷേത്രപരിസരത്ത് ഭഗവാന് ശിവന്റെ റെപ്രസെന്റേറ്റീവാണ് ഞങ്ങള് എന്ന മട്ടില് ചില നാടോടി സാധു സന്യാസിമാര് ഇരിക്കുന്നുണ്ട്, ആശീര്‍വാദവും മറ്റും നല്‍കാനായി. അവരുടെ മുമ്പിലായി പലതരത്തിലുള്ള രുദ്രാക്ഷങ്ങള്, കല്ലുകള് തുടങ്ങി പലതും നിരത്തിവെച്ചിട്ടുണ്ട്. ഒരു സന്യാസിയുടെ മുമ്പില് രണ്ടു കൂടുകളിലായി കുറച്ച് പാമ്പുകളുമുണ്ട്. സാക്ഷാല് ശങ്കര്‍ജിയുടെ ആഭരണങ്ങള്. ഇതിനെയൊക്കെ പിടിച്ച് കൂടയിലാക്കി പ്രദര്‍ശിപ്പിച്ച് ആശീര്‍വദിക്കലാണല്ലോ ഈ റെപ്പുകളുടെ പരിപാടി.\nകുട്ടികള് ഒരു ഡിസ്റ്റന്‍സ് ഒക്കെ പാലിച്ച് ഞങ്ങള്‍ക്ക് ഒരു പേടിയുമില്ല എന്ന മട്ടില് പാമ്പുകളെ നോക്കി നില്‍ക്കുകയാണ്. പാമ്പുകളെ കണ്ടപ്പോള് ഒന്നുരണ്ടു പടമെടുത്തുകളയാമെന്ന് (പാമ്പിന്റെ ശരീരത്തിലുള്ള പടമല്ലാ) കരുതി വണ്ടിയില് നിന്നും കാമറയുമെടുത്ത് തിരിച്ചുവന്നു.\nഭക്തരെ ആശീര്‍വദിക്കാന് സെല്‍ഫ് അപ്പോയിന്റഡ് ആയി റെഡിയായി ഇരിക്കുന്ന അവരുടെ അടുത്തെത്തിയപ്പോള് അവര് കൈപൊക്കി ആശീര്‍വദിക്കാന് തുടങ്ങി. പിന്നെ ബാബക്കായി ദക്ഷിണ ഇട്ടോളൂന്നും. കടയില് നിന്നും ബാക്കി കിട്ടുന്ന നാണയത്തുട്ടുകളെല്ലാം കൂട്ടിവെച്ച് അമ്പലത്തിലോ മറ്റോ പോവുമ്പോള് കൊണ്ടുപോയി ഡിസ്പോസ് ചെയ്യുകയാണല്ലോ പതിവുപരിപാടി. മാര്‍ക്കറ്റില് പോകുമ്പോള് ഇതും ചുമന്നോണ്ട് ആരാ പോകുന്നത്. പടമെടുക്കാന് നാഗരാജിനോ റെപ്പിക്കോ വിരോധമുണ്ടാകേണ്ടെന്നു കരുതി പോക്കറ്റില് നിന്നും കുറെ നാണയത്തുട്ടുകള് എടുത്ത് തുറന്നുവെച്ച ആ പാമ്പില് കൂടയില് നിക്ഷേപിച്ചു. നാണയങ്ങള് വീണ ശബ്ദം കേട്ടിട്ടോ എന്തോ, ഓസിയാറും മണവാട്ടിയും ഒരുമിച്ചടിച്ച് 'പാമ്പായ' പോലെ കിടക്കുന്ന സാക്ഷാല് പാമ്പ് ഒന്ന് തലപൊക്കി നോക്കി, വീണ്ടും 'പാമ്പായി'. ശിവരാത്രി ദിവസം ഓരോരുത്തര് ശിവന്റെ പ്രസാദമാണെന്നും പറഞ്ഞ് ബാംഗ് (കഞ്ചാവ്)അടിച്ച് ഫുള് പാമ്പായി ഇഴയുന്ന ദിവസമാണ്. അപ്പോള് പിന്നെ സാക്ഷാല് പാമ്പിന് ഒരു ‘പാമ്പോ’ ‘മണവാട്ടി’യോ ആവുന്നതിലെന്താ തെറ്റ്.\nഇവന്മാരെയൊക്കെ ഒന്ന് എഴുന്നേല്‍പ്പിച്ച് ഉഷാറാക്കൂ, ഞാന് ഒന്ന് രണ്ട് പടങ്ങളെടുക്കട്ടെയുന്ന് പറയാന് തുടങ്ങുമ്പോഴെക്കും, ബാബക്കായി കുറച്ചുകൂടി എന്തെങ്കിലും തരൂ, ഭഗവാന് കനിയും എന്ന് സന്യാസി റെപ്പ് അരുളിചെയ്തു. പത്തൊ ഇരുപതോ രൂപ കൊടുത്താല് നാഗരാജാവിനെ ഉഷാറാക്കി ഫണം വിടര്‍ത്തിച്ച് നിര്‍ത്തുമല്ലോന്ന് കരുതി പോകറ്റില് നിന്നും ചേയ്ഞ്ച് ആയ പത്ത് രൂപ കൂടി കൊടുത്തു. കൊടുക്കേണ്ട താമസം, ഉടന്‍തന്നെ ഒരു വലിയ രുദ്രാക്ഷമെടുത്ത് എന്റെ കൈയ്യില് വെച്ചിട്ട് പറഞ്ഞു, ഇത് ഇരുമുഖി രുദ്രാക്ഷമാണ്. ഇത് ചരടില് കോര്‍ത്ത് കൈയ്യില് കെട്ടിയാല് 'ഐശ്വര്യാ'റായിയാണ്, 'ശത്രുഘ്നന്'സിന്‍ഹയാണ്, ആയതിനാല് ബാബക്ക് 'അഭിഷേക്'‘ബച്ചന് നടത്താനായി മനസ്സറിഞ്ഞ്2ലിറ്റര് പാലിനുള്ള കാശ് ഈ കൂടയിലേക്ക് ഇടൂ, ഇടില്ലേ എന്നും പറഞ്ഞ് തലയില് ആശീര്‍വാദം തുടങ്ങി. ഇതില്‍നിന്നും എങ്ങനാ ഊരിപോവുക, ന്റെ ശങ്കര്‍ജീ. എന്റെ വലത്തെക്കയ്യില് രുദ്രാക്ഷവും വെച്ച് പിടിച്ചിരിക്കയാണ്. പോക്കറ്റിലാണെങ്കില് ചേയ്ഞ്ച് ഇല്ല. എന്തായാലും ബാബക്കുള്ള രണ്ട് ലിറ്റര് പാലിനുള്ള കാശ് കൊടുത്താലെങ്കിലും നാഗരാജനെ ഉണര്‍ത്തിച്ച് ഫണം വിടര്‍ത്തിനില്‍ക്കുന്ന പോസിലുള്ള ചിത്രം എടുക്കാമല്ലോ എന്ന ചിന്തയില്, ശരിയപ്പാ തരാം, കൈയ്യൊന്ന് വിട്, പേഴ്സെടുക്കട്ടെ എന്നായി ഞാന്.\nഇത് കണ്ട തൊട്ടടുത്തിരിക്കുന്ന 'അമൂല്യശക്തി'യുള്ള പല നിറത്തിലുള്ള ഭാഗ്യകല്ലുകളുമായി ആശീര്‍വദിക്കാനിരിക്കുന്ന വേറൊരു സന്യാസി റെപ്പ് എന്തോ ഒരു സാധനം വെച്ചുനീട്ടുന്നുണ്ടായിരുന്നു. ഹേയ് നിക്ക് വേണ്ടാ എന്ന് പറഞ്ഞെങ്കിലും സന്യാസിവര്യന് വിടാനുള്ള മട്ടിലല്ലായിരുന്നു. പേഴ്സ് എടുത്ത് നോക്കിയപ്പോള് 100ല് താഴെ ഡിനോമിനേഷന്റെ നോട്ടുകള് അതില് ഇല്ലായിരുന്നു. ഇതു കാണിച്ചാല് തിരിച്ചുകിട്ടുന്ന കാര്യം പോക്കാ. ഞാന് പറഞ്ഞു,2ലിറ്റര് പാലിനു രൂപ 40 ആണെങ്കിലും ഞാന് 50 രൂപ തരാംട്ടോ എന്നു പറഞ്ഞ് സന്തോഷിപ്പിക്കാന് ശ്രമിച്ചെങ്കിലും,100 രൂപ വേണമെന്നായി റെപ്പ്. പാലിന്റെ വില ഒരു ദിവസം കൊണ്ട് ഇത്രയും കൂട്ടിയോ. കേരളത്തില് പാലിന് ലിറ്ററിന് 22 രൂപയാണെങ്കിലും ഇവിടെ 20 രൂപക്ക് സുലഭമാണ്. ഇക്കണക്കിന് മില്‍മ ചെയര്‍മാനെപ്പോലും കടത്തിവെട്ടുമല്ലോ ഈ നാടോടീ സന്യാസി. എന്നിട്ട് "ഭഗവാന് ആപ്കോ കൃപാ കരേഗാ" എന്നൊരു താങ്ങും.നമ്മുടെയൊക്കെ ഭാഗ്യം, ഇതുപോലുള്ളവര് ഡയറി ബോര്‍ഡിന്റെയും മറ്റും ചെയര്‍മാനാകാതിരുന്നത്. ദൈവത്തില് വിശ്വാസമില്ലാത്ത രാഷ്ട്രീയകാര്‍ക്കും,ദൈവമില്ലാ,പൂന്താനം ജീവിച്ചിരുന്നില്ല എന്നൊക്കെ പറയുന്നവര്‍ക്കും ദേവസ്വം ബോര്‍ഡില് കയറിക്കൂടാമെങ്കില്, ഏതെങ്കിലും പാര്‍ട്ടിവഴി കയറിക്കൂടി ഏതെങ്കിലും ബോര്‍ഡുകളിലെ ചെയര്‍മാന് സ്ഥാനം ഇത്തരം നാടോടി സന്യാസിമാര് വഹിക്കില്ലെന്ന് ആരു കണ്ടു.\nവേണ്ട, 50 വെച്ചിട്ട്, ബാക്കി 50 ഇങ്ങ് തരൂ എന്നു പറഞ്ഞ് കാമറ ശരിയാക്കുമ്പോഴേക്കും അടുത്തിരുന്ന 'അമൂല്യകല്ല്' സ്വാമികള്, ഇന്നാ പിടിക്ക്, ഇന്നാ പിടിക്ക് എന്നും പറഞ്ഞ് ഒരു സാധനം കൈയ്യില് വെച്ചു. ചില മന്ത്രങ്ങളും ആശീര്‍വദിക്കലും (അതോ വധിക്കലോ) തുടങ്ങി. നീല നിറത്തിലുള്ള കാണാന് ചന്തമുള്ള അത് ഒരു 'അമൂല്യക്കല്ല്' ആണത്രേ. അത് ഒരു മോതിരത്തിലാക്കി ധരിച്ചാല് പിന്നേയും പിന്നേയും 'ഐശ്വര്യാ'റായി കനിയുമത്രേ. ഇനി ഇതില് നിന്നും ഊരിക്കിട്ടണമെങ്കില് മറ്റേ 50 രൂപയും പോക്കാവുമല്ലോ എന്നോര്‍ത്തപ്പോഴാ, സന്യാസിവര്യന്റെ മൊഴിയല്. ഗുവാഹാത്തിയിലെ പ്രശസ്തമായ ശക്തിപീഠമായ കാമഖ്യാ ക്ഷേത്രത്തില് അഭിഷേക് നടത്താനായി ഒരു കിലോ നെയ്യിനുള്ള കാശ് യാതൊരു മനസ്താപവുമില്ലാതെ മനസ്സറിഞ്ഞ് നലകണമെന്ന്. പറയൂ നല്‍കില്ലേ എന്നും കൈയ്യില് നിന്നും പിടിവിടാതെ. സര്‍പ്പസന്യാസി2ലിറ്റര് പാലിന് 100 രൂപയാണ് ബജറ്റില് തുക വെച്ചിരിക്കുന്നത്. ഇക്കണക്കിന് ഒരു കിലോ നെയ്യിന് 1000 രൂപയാവുമല്ലോ 'അമൂല്യ കല്ല്' സന്യാസിയുടെ ബജറ്റ് അനുസരിച്ച്.\nഇതിപ്പോ മലമ്പാമ്പിന്റെ വായില് കൈയ്യിട്ട് പല്ലെണ്ണിനോക്കിയ പോലെയായല്ലോ.\nപിടിച്ചതിനേക്കാള് വലുതാണല്ലോ അളയിലിരിക്കണത്.\nഈ സമയത്ത് തൊഴാന് വന്ന ഒന്നുരണ്ടു മലയാളി സുഹൃത്തുക്കള് അടുത്ത് വന്ന്, എന്താ കാമറയുമായി പാമ്പുമായി സല്ലപിക്കയാണോ എന്നായി. ഊതല്ലേ മോനെ, ഊതാനുള്ള ആള് ‘പാമ്പായി’ കിട്ടക്കുവാ. വേണമെങ്കില് നിങ്ങളേയും ആശീര്‍വദിപ്പിക്കാം.ഞാനേ പെട്ടുപോയി, നിങ്ങള് മാറി നിന്നോളൂ. അല്ലെങ്കില് നിങ്ങളുടെ പോക്കറ്റ് കാലിയാക്കിതരുന്ന കാര്യം ഇവര് ഭംഗിയായി നിര്‍വ്വഹിച്ചുകൊള്ളും.\n'അമൂല്യരത്ന‘ക്കല്ല്' വാങ്ങി പോക്കറ്റിലിട്ടു. സര്‍പ്പസന്യാസി ബാക്കി 50 തരുന്ന മട്ടൊന്നും കാണാനില്ല. കൂടുതല് ചോദിച്ചാല് ഇനി എന്റെ നാഗന്മാരോട് ചോദിക്കാന്നു പറഞ്ഞാലോ എന്നു കരുതിയപ്പോഴേക്കും സര്‍പ്പ സന്യാസിയുടെ വഹ കറുത്ത നിറത്തിലുള്ള ഒരു 'അമൂല്യകല്ല്' കൈയ്യില് വെച്ച് തന്നു. ഹതുശരി.. അപ്പോ ആ ബാക്കി 50 രൂപയും സ്വാഹ. ഇനി 'അമൂല്യരത്നക്കല്ല്'സന്യാസിക്ക് എന്തെങ്കിലും കൊടുത്ത് സ്ഥലം കാലിയാക്കുക തന്നെ.\nപേഴ്സില് 100ന്റെ ഒരു ഗാന്ധിയും 500ന്റെയും 1000ത്തിന്റെയും3വീതം ഗാന്ധിമാരും ഇരുന്ന് ചിരിക്കുന്നുണ്ടായിരുന്നു. ശമ്പളക്കാര്‍ക്ക്,മാസത്തിലെ ആദ്യ ആഴ്ചയായതുകൊണ്ട് ഗാന്ധിമാരേ നിങ്ങള് ഇങ്ങനെ പേഴ്സില് ഇരുന്ന് ചിരിക്കും. ഇക്കണക്കിനുപോയാല് കൂടുതല് ദിവസം അവിടെയിരുന്ന് ചിരിക്കേണ്ടിവരില്ല. അതില് നിന്നും ചിരിക്കുന്ന ഒരു 100ന്റെ ഗാന്ധിയെ 'കല്ല്' സന്യാസിക്കു കൊടുത്തെങ്കിലും, തൃപ്തിയാവാതെ ശിവ്‌ജിയുടെ റെപ്രസെന്റേറ്റീവ് കുറച്ച് വിഭൂതിയെടുത്ത്, ഇന്നാ ഇന്നാ എന്ന് മാടിവിളിച്ചുകൊണ്ടിരുന്നു.\nവേണ്ടാ ‘സ്വാമിജി’ അതു സ്വാമി തന്നെ ഇട്ടാല് മതി.\nഇനി അവിടെ നിന്നാല് പേഴ്സിലെ 500ന്റെ ഒരു ഗാന്ധിച്ചിരി അങ്ങോട്ട് ഷിഫ്റ്റ് ചെയ്യും. പിന്നെ ശിവരാത്രിക്ക് ഉറക്കമൊഴിക്കാതെ തന്നെ ആ രാത്രി നിദ്രാവിഹീനമായേനെ.\nസാക്ഷാല് ഭോലേനാഥ്, ഭവാന്റെ റെപ്രസെന്റേറ്റീവുമാര് കൊള്ളാമല്ലോ..\nകുച്ച് തോ ബോലോ ഭോലേനാഥ്‌ജീ.\nഓ.. ഭവാന് ഇന്ന് ദിവ്യനിദ്രയിലാണല്ലോ. ഭവാന് നിദ്രയില്‍നിന്നുമുണരുമ്പോഴേക്കും, 'റെപ്പുകള്' ഭവാന്റെ ഭക്തരെ 'വിഗാന്ധിയന്'മാരാക്കുമല്ലോ!!\nഎന്റെ ‘സര്‍പ്പാന്വേഷണ‘പരീക്ഷണങ്ങള് പാതിവഴിക്ക് ഉപേക്ഷിച്ച്,\n"തോമസ്സുകുട്ടീ, വിട്ടോടാ" എന്ന സ്റ്റെയിലില് മനസ്സില് പറഞ്ഞുകൊണ്ട് ഞാന് അവിടെനിന്നും സ്കൂട്ടായി.\nപടം പിടിക്കണ ആര്‍ക്കെങ്കിലും ഫണം വിടര്‍ത്തിനില്‍ക്കണ പാമ്പിന്റെ പടം പിടിക്കണമ്ന്ന് മോഹോണ്ടേങ്കി ഇമ്മാതിരി സര്‍പ്പ സന്യാസികളുടെ അടുത്ത് പോകാണ്ട്, നേരെ മൂര്‍ഖേട്ടന്റടുത്ത് പോക്വാ.5പൈസ പോലും കൊടുക്കാണ്ട് നല്ല പോസ് ചെയ്തുതരും. പിന്നെ നിങ്ങള്‍ടെ സമയം ശരിയാണെങ്കില് വേണോങ്കി മുത്തോം കിട്ടും.\nPosted by krish | കൃഷ് at 11:08 AM\nLabels: ചിത്രങ്ങള്, നര്‍മ്മം.\nകൃഷ് | krish, March 7, 2008 at 11:19 AM\nശിവരാത്രി ദിവസം അവധിയായതുകൊണ്ടും, രാവിലെ വീട്ടില് കറണ്ടില്ലാതിരുന്നതുകൊണ്ടു, വേറെ പ്രത്യേകിച്ച് പണിയില്ലാതിരുന്നതുകൊണ്ടും ഒന്നു ചുറ്റിക്കറങ്ങി അമ്പലദര്‍ശനവും നടത്തിക്കളയാമെന്നു തീരുമാനിച്ച് അടുത്തുള്ള ശിവക്ഷേത്രത്തിലേക്ക് വിട്ടു.\nG.manu, March 7, 2008 at 11:35 AM\nഇവന്മാരെയൊക്കെ ഒന്ന് എഴുന്നേല്‍പ്പിച്ച് ഉഷാറാക്കൂ, ഞാന് ഒന്ന് രണ്ട് പടങ്ങളെടുക്കട്ടെയുന്ന് പറയാന് തുടങ്ങുമ്പോഴെക്കും, ബാബക്കായി കുറച്ചുകൂടി എന്തെങ്കിലും തരൂ, ഭഗവാന് കനിയും എന്ന് സന്യാസി റെപ്പ് അരുളിചെയ്തു. പത്തൊ ഇരുപതോ രൂപ കൊടുത്താല് നാഗരാജാവിനെ ഉഷാറാക്കി ഫണം വിടര്‍ത്തിച്ച് നിര്‍ത്തുമല്ലോന്ന് കരുതി പോകറ്റില് നിന്നും ചേയ്ഞ്ച് ആയ പത്ത് രൂപ കൂടി കൊടുത്തു\nഹഹഹഹ ചിരിച്ചുചിരിച്ചു ഒരു പരുവമായി\nവല്ല കാര്യവുമുണ്ടാരുന്നോ അച്ചായാ..\nനാലു പെഗ്ഗുമടിച്ച് പാമ്പായി കിടക്കുന്നതിനു പകര, ക്യാമറയുമായി പാമ്പിനെ പിടിക്കാന് പൊയേക്കുന്നു..\nമാനഹാനി, ധനനഷ്ടം, ......\nആ കല്ലുവച്ചേക്ക്.. നാട്ടില് ചെന്ന് വല്ല അമ്മൂമ്മമാര്‍ക്കും കൊടുക്കാം\nകുട്ടന്‍മേനൊന്, March 7, 2008 at 11:35 AM\nഅപൊ മൊത്തത്തില് ശിവരാത്രിക്ക് പാമ്പുപിടുത്തമായിരുന്നൂന്ന് ചുരുക്കം. ഉം.. ഉം.. നടക്കട്ടെ.\nശ്രീ, March 7, 2008 at 12:06 PM\nഅപ്പോ ശിവരാത്രിയ്ക്ക് ഉറക്കം നഷ്ടപ്പെടുത്താനുള്ള വഴി പിടികിട്ടി, അല്ലേ?\nഇവന്മാര് ആകെ പ്രശ്നക്കാരാണല്ലോ... പാമ്പല്ല, റെപ്പ് റെപ്പ്...\nകുട്ടിച്ചാത്തന്, March 7, 2008 at 12:29 PM\nചാത്തനേറ്: അപ്പോള്‍ശരി അവാര്‍ഡ് തന്നേക്കാം ഇന്നേവരെ ബൂലോഗത്ത് പോസ്റ്റാക്കപ്പെട്ടതില് ഏറ്റവും ‘വിലപിടിപ്പുള്ള’ പടങ്ങള് കാണാന് ഓടിവരൂ...\nദില്‍ബാസുരന്, March 7, 2008 at 1:15 PM\nറോട്ടിലിരുന്ന പാമ്പിനെ പിടിച്ച് തോളില് വെച്ചു അല്ലെ കൃഷ് ചേട്ടാ? പോസ്റ്റിന് പാമ്പിനെ പടം വേണം എങ്കില് ഗൂഗിളില് തപ്പി ഒരെണ്ണം ഇട്ടാല് പോരേ? (അതിനുള്ള അടി വന്നാല് ഓടുകയും ചെയ്യാം) :-)\nസുമേഷ് ചന്ദ്രന്, March 7, 2008 at 1:17 PM\nഹഹ.. പാമ്പ് പുരാണം കലക്കി.\nവര്‍ഷം മുഴുവന് ഇവറ്റകളെ ഏറ്റിനടക്കുന്ന പരമശിവന് ഒന്നു റെസ്റ്റ് ചെയ്യാനെടുത്ത ദിവസം തന്നെ കാമറയും തൂക്കിയിറങ്ങിയ താങ്കള് ആളുകൊള്ളാമല്ലോ മാഷെ, അല്ല കൃഷേ... :)\nപാമ്പും പട്ടിയും എനിയ്ക്ക് ഫയങ്കര പേടിയുള്ള ‘വഹന്ത’കളാ..എന്തോരം പറഞ്ഞിട്ടും മുന്നീന്ന് മാറാണ്ട് വഴിമുടക്കിനിന്ന കൊറേ അനുഭവമുണ്ടേ... :)\nവേണു venu, March 7, 2008 at 1:37 PM\nഒരു പാമ്പായി വീട്ടിലിരുന്നാല് മതിയായിരുന്നു എന്നു തോന്നുന്നു അല്ലേ.\nഹരിയണ്ണന്@Hariyannan, March 7, 2008 at 1:49 PM\nശിവരാത്രിദിവസം ശിവനെക്കാ‍ണുന്നതിനുപകരം റെപ്പുമാരെക്കാണാന് പോയാല് ഇങ്ങനിരിക്കും!!\nഎന്തായാലും ഈ പതിരില് പലതുമുണ്ട്!ദേവസ്വം കാര്‍ക്കുള്ള കൊട്ടുള്‍പ്പടെ!നന്നായി!!\nമഴത്തുള്ളി, March 7, 2008 at 3:59 PM\n"ഭക്തരെ ആശീര്‍വദിക്കാന് സെല്‍ഫ് അപ്പോയിന്റഡ് ആയി റെഡിയായി ഇരിക്കുന്ന അവരുടെ അടുത്തെത്തിയപ്പോള് അവര് കൈപൊക്കി ആശീര്‍വദിക്കാന് തുടങ്ങി."\nഹഹ മാഷല്ലാതെ ആരേലും കടിക്കുന്ന പട്ടിയുടെ വായില് കമ്പിട്ടു കുത്ത്വോ. ഇവിടെ പാമ്പുമായി ഇങ്ങനെ സന്യാസിമാര് നടക്കുന്നതു കണ്ടാല് എല്ലാവരും മാറിക്കളയും. ചിലരെ പേടിപ്പിച്ച് പൈസ വാങ്ങുന്നതും കാണാം. പാമ്പിനെ പൊക്കി അവരുടെ അടുത്തേയ്ക്ക് നീട്ടിക്കൊണ്ട്. പോക്കറ്റിലുള്ളത് ഏത് ചിരിക്കുന്ന ഗാന്ധിയാന്നൊന്നും നോക്കാതെ കൊടുക്കും. ;)\nഅടുത്ത ശിവരാത്രി റെപ്പുകള് നോക്കിയിരിക്കും മാഷിനെ. അപ്പോള് പോക്കറ്റ് നിറയെ 1000 നോട്ടുമായി പോകണം. എന്നിട്ട് ഒരു പോസ്റ്റും ഇങ്ങനെ - ‘എന്റെ സര്‍പ്പാന്വേഷണ പരീക്ഷണങ്ങള് - രണ്ടാം ഭാഗം” എന്ന് ;)\nപൊറാടത്ത്, March 7, 2008 at 4:09 PM\nഎപ്പോഴെങ്കിലും ആ വഴിയ്ക്ക് പോവുകയാണെങ്കില് ഒന്ന് ‘പാമ്പായി’ ആ റെപ്പുമാരെ പോയി കണ്ട് ആശിര്‍വാദം വാങ്ങാമെന്ന് കരുതിയിട്ടാ..\nശിവരാത്രി വിശേഷം നന്നായിരിയ്ക്കുന്നു..\nഒരു “ദേശാഭിമാനി”, March 7, 2008 at 6:12 PM\nശിവരാത്രി ആയിട്ടു, മൊത്തത്തില് ശിവന്റെ റെപ്പുകളാല് അനുഗ്രഹീതനായി അല്ലേ!\nസതീശ് മാക്കോത്ത് | sathees makkoth, March 7, 2008 at 7:17 PM\nവാല്‍മീകി, March 8, 2008 at 1:32 AM\nഅതു ശരി. അവധി ദിവസം വീട്ടിലിരിക്കാതെ പാമ്പിന്റെ പടമെടുക്കാന് നടക്കുകയാണ് അല്ലേ?\nഅനുഭവിച്ചോ, ധനനഷ്ടം, മാനഹാനി....\nതോന്ന്യാസി, March 8, 2008 at 12:58 PM\nവെറുതെ പറയണതല്ല അനുഭവംണ്ട് അല്ലേ മാഷേ\nമിന്നാമിനുങ്ങുകള് //സജി.!!, March 9, 2008 at 2:59 PM\nഹെന്റമ്മോ ഞാന് ദാണ്ടെ പാമ്പായിപ്പോയെ....\nസ്വാമിജി സ്വാമിജീ... അല്ല പാമ്പെ പാമ്പെ കാത്തോളണേ.........................\nഹ്മം കിട്ടും കിട്ടും മുത്തം തന്നെ കിട്ടും ചിലപ്പോള് ഫ്ലൈങ്കിസ്സും കിട്ടും\nശ്രീലാല്, March 10, 2008 at 3:09 AM\nInteresting Post Krishjee. But expectedaclose up ofapaambu. Make sure that next time you have chillara with you.. Not able to type in malayalam now in my machine. :(\nപ്രിയ ഉണ്ണികൃഷ്ണന്, March 10, 2008 at 10:46 AM\nഅനുഭവിച്ചൊ അനുഭവിച്ചോ, അങ്ങനെത്തന്നെ വേണം\nകൃഷ് | krish, March 10, 2008 at 12:52 PM\nജി. മനു: ശരിയാ.. നാലു പെഗ്ഗടിച്ച് പാമ്പായികിടന്നാല് മത്യാരിന്നല്ലേ. അന്ന് മനു പാമ്പായിരുന്നോ.\nശ്രീ: അതെ, ശ്രീ, ഇവന്‍മാര് വിരുതന്മാരാ.\nകുട്ടിചാത്തന്: നന്ദി. ചാത്തന്റെ കുന്തമാണോ അവാര്‍ഡ്..\nദില്‍ബാസുരന്: നന്ദി. ഹമ്പടാ..എന്നിട്ട് വേണം പുകിലുണ്ടാക്കാന് അല്ലേ.\nസുമേഷ്: അതേ, പാമ്പും പട്ടികളും സുമേഷിനെ നോട്ടപ്പുള്ളിയാക്കിയിരിക്കായാണല്ലോ.. എന്താ ഇത്ര ശത്രുത. സൂക്ഷിക്കണേ, പട്ടി കടിച്ചാല് 21 കുത്തിവെയ്പ്പ്, പാമ്പാണെല് ചിലപ്പോ ഒന്നും വേണ്ടിവരില്ലാ. പിന്നെ, നീര്‍ക്കോലിയാണേലും അത്താഴം മുടക്കുമെന്ന് കേട്ടിട്ടില്ലേ.\nവേണു: ശംഭോ മഹാദേവാ.. അന്ന് ബാംഗ് സേവയിലായിരുന്നോ, മാഷേ.\nഹരിയണ്ണന്: നന്ദീണ്ട് അണ്ണാ.\nമഴത്തുള്ളി: നന്ദി അച്ചായോ.. അടുത്ത തവണ അച്ചായന്റെ അടുത്തേക്ക് വിട്ടേക്കാം ന്താ.\nപൊറാടത്ത്: നന്ദി. ലവന്മാര് നാടോടി സ്വാമിമാരാ.. എല്ലാടത്തും എത്തിക്കോളും.\nദേശാഭിമാനി: നന്ദി. ഈ റെപ്പൂകളുടെ ഒരു കാര്യമേ.\nവാല്‍മീകി: നന്ദി, അഭിനന്ദനങ്ങള്‍ക്ക്.\nതോന്ന്യാസി: ദേ തോന്ന്യാസം പറേല്ലേ. അനുഭവം ഉണ്ടേല് ഞമ്മളെ ഇബടെ കാണ്വോ.\nസജി: മിനുങ്ങി സജീ, എപ്പഴും ഫ്ലയിംഗ് കിസ്സിന്റെ കാര്യേ ഓര്‍ക്കാനുള്ളൂല്ലേ. ചെക്കന്റെ ഒരു പഞ്ചാരക്കാര്യമേ.\nപ്രിയ ഉണ്ണികൃഷ്ണന്: ഓ, എന്തൊരു സന്തോഷം അല്ലേ.\nകാപ്പിലാന്, March 10, 2008 at 7:03 PM\nറോട്ടിലിരുന്ന പാമ്പിനെ പിടിച്ച് തോളില് വെച്ചു അല്ലെ കൃഷ്\ngollaam, gollaam :)\nGopan (ഗോപന്), March 10, 2008 at 11:43 PM\nരസികന് പോസ്റ്റ് മാഷേ.\nഅപ്പു, March 11, 2008 at 2:08 PM\nകൃഷ്... നല്ല അനുഭവം തന്നെ. രസകരമായി എഴുതിയിരിക്കുന്നു.\nനന്ദന, March 29, 2008 at 5:29 PM\nഇന്നു ഒരു പേടിസ്വപ്നം ഉറപ്പാ. :(


മുൻ റെയിൽവേ താരം ജഗന് വിട | Fanport | Football News Malayalam\nTuesday, Apr 13, 2021 09:42 AM\nHome Football മുൻ റെയിൽവേ താരം ജഗന് വിട\nമുൻ റെയിൽവേ താരം ജഗന് വിട\nJuly 1, 2018 - 3:15 PM\nമുൻ റെയിൽവേ താരമായ ജഗൻ മരണപ്പെട്ടു. രണ്ട് ദിവസം മുന്നെ തിരുവനന്തപുരത്ത് വെച്ച് അപകടത്തിൽ പെട്ട ജഗൻ ഗുരുതരാവസ്ഥയിൽ ആയിരുന്നു. ഇന്ന് ആശുപത്രി അധികൃതർ മരണം സ്ഥിതീകരിക്കുകയായിരുന്നു. കേരള ഫുട്ബോളിന് പരിചിതമായ മുഖമാണ് ജഗൻ. സൂപ്പർ സ്റ്റുഡിയോ മലപ്പുറത്തിനൊപ്പം സെവൻസ് മൈതാനങ്ങളിൽ ബൂട്ടു കെട്ടിയിട്ടുള്ള താരമാണ്. തമിഴ്നാടിനെ സന്തോഷ് ട്രോഫിയിൽ പ്രതിനിധീകരിച്ചിട്ടുമുണ്ട്.\nചെന്നൈ ICFൽ ജോലി ചെയ്യുകയായിരുന്നു ജഗൻ. ദേശീയ താരമായ സൂസൈരാജിന്റെയും റെജിന്റെയും മൂത്ത സഹോദരൻ കൂടിയാണ് ജഗൻ. നാളെ ജന്മ നാടായ ഇ പി തുറൈയിൽ നാളെ സംസ്കാര ചടങ്ങുകൾ നടക്കും.\nPrevious articleഇംഗ്ലണ്ടിന്റെ പെനാൾട്ടി പേടി\nNext articleറാമോസിനോട് മാപ്പ് പറഞ്ഞ് മറഡോണ


എന്തിന് അതിശയിക്കണം! ഇതാണ് വിരുഷ്‌ക ദമ്പതികളെന്ന് ആരാധകര് -\nഎന്തിന് അതിശയിക്കണം! ഇതാണ് വിരുഷ്‌ക ദമ്പതികളെന്ന് ആരാധകര്\nആരാധകര് ഏറെ നാളായി കാത്തിരുന്ന ഒന്നായിരുന്നു വിരാട് കോഹ്ലിയുടെയും അനുഷ്‌ക്ക ശര്‍മ്മയുടെയും വിവാഹം. ഇരുവരുടെയും പ്രണയവും വിവാഹവും സമൂഹമാധ്യമങ്ങളിലും മറ്റു ചര്‍ച്ചയായിരുന്നു. ഇക്കഴിഞ്ഞ ഡിസംബര് പതിനൊന്നിന് ഇറ്റലിയില് വെച്ചാണ് ഇവര് വിവാഹിതരായത്. സമുഹമാധ്യമങ്ങള് ഏറെ ആഘോഷിച്ച വിവാഹമായിരുന്നു വിരുഷ്‌ക ദമ്പതിമാരുടെത്. വിവാഹം കഴിഞ്ഞത് മുതല് ആരാധകരുടെ ശ്രദ്ധാ കേന്ദ്രമായിരുന്നു ഇരുവരും.\nഇവരുടെ വിശേഷങ്ങള് അറിയുന്നതിലും ചിത്രങ്ങള് കാണുന്നതിലുമായിരുന്നു ആരാധകരുടെ താല്‍പര്യം. വിവാഹം കഴിഞ്ഞതു മുതല് ദിവസേന ഇരുവരുടെയും നിരവധി ചിത്രങ്ങള് സമൂഹമാധ്യമങ്ങളില് വരാറുണ്ട്. വിവാഹത്തിനു ശേഷം ക്രിക്കറ്റ് തിരക്കുകളുമായി വിരാട് ദക്ഷിണാഫ്രിക്കയിലേക്ക് പോയ സമയത്ത് അനുഷ്‌കയും ഒപ്പം പോയിരുന്നു.മല്‍സരം നടക്കുന്ന സമയത്ത് അനുഷ്‌ക ഗ്യാലറിയിലിരുന്ന് വിരാടിന്റെ കളി കാണുന്നതും സപ്പോര്‍ട്ട് ചെയ്യുന്നതുമായ ചിത്രങ്ങളെല്ലാം തന്നെ സമൂഹമാധ്യമങ്ങളില് വൈറലായിരുന്നു.\nദക്ഷിണാഫ്രിക്കയ്‌ക്കെതിരെയുളള എകദിന ട്വന്റി 20 പരമ്പര നേട്ടത്തിനു പിന്നാലെ വിരാട് ട്വീറ്റ് ചെയ്തപ്പോള് അനുഷ്‌കയുടെ പിന്തുണയെക്കുറിച്ച് വിരാട് പറഞ്ഞിരുന്നു.തിരക്കുകള് കഴിഞ്ഞുളള സമയം ഇവര് ആഘോഷമാക്കി മാറ്റാറുണ്ട്.കഴിഞ്ഞ ദിവസം അനുഷ്‌ക പുറത്തുവിട്ട ഒരു ചിത്രം ഇരുവരുടെയും സ്‌നേഹം എത്ര മാത്രമുണ്ടെന്നതിന്റെ തെളിവാണ് കാണിച്ചിരിക്കുന്നതെന്നാണ് ആരാധകര് പറഞ്ഞത്.\nവിരാട് കുറച്ചു ദിവസങ്ങള്‍ക്കു മുന്‍പ് ധരിച്ച വെളള നിറത്തിലുളള അതേ ടീ ഷര്‍ട്ട് അനുഷ്‌ക ധരിച്ച ചിത്രമാണ് സമൂഹമാധ്യമങ്ങളില് വൈറലാവുന്നത്. ചിത്രം പുറത്തു വന്നതിനു ശേഷം ആരാധകരുടെതായി നിരവധി പോസ്റ്റുകളും കമന്റുകളുമാണ് വരുന്നത്. എതായാലും ഇരുവരുടെയും പുതിയ ചിത്രം ആരാധകര് എറ്റെടുത്തിരിക്കുകയാണ്.\nClick Here : – എന്തിന് അതിശയിക്കണം! ഇതാണ് വിരുഷ്‌ക ദമ്പതികളെന്ന് ആരാധകര്


Safety and transport advisory as Idukki Dam prepares to raise shutter in phased manner-ജലനിരപ്പ് ഉയര്‍ന്നാല് ഇടുക്കി ഡാം ഘട്ടംഘട്ടമായി തുറക്കും: സുരക്ഷാ, ഗതാഗത ക്രമീകരണങ്ങൾ ഇവയാണ്\nSafety And Transport Advisory As Idukki Dam Prepares To Raise Shutter In Phased Manner\nജലനിരപ്പ് ഉയര്‍ന്നാല് ഇടുക്കി ഡാം ഘട്ടംഘട്ടമായി തുറക്കും: സുരക്ഷാ, ഗതാഗത ക്രമീകരണങ്ങൾ ഇവയാണ്\nവെളളം തുറന്നുവിടുമ്പോൾ ഉണ്ടാകുന്ന പ്രശ്നങ്ങൾ പരിഹരിക്കാൻ ജില്ലാഭരണകുടത്തിന്റെ മുൻകരുതൽ നടപടികളും പൊലീസിന്റെ ഗതാഗത നിയന്ത്രണങ്ങളും\nതൊടുപുഴ: ഇടുക്കി ഡാമില് വെള്ളം 2400 അടിയിൽ എത്തുന്നതിന് മുമ്പുതന്നെ ആവശ്യമെങ്കില് തുറന്നുവിടുമെന്നും അതിനുള്ള എല്ലാ ക്രമീകരണങ്ങളും തയ്യാറായിട്ടുണ്ടെന്നും വൈദ്യുതി മന്ത്രി എം.എം.മണിപറഞ്ഞു. കലക്ടറേറ്റിൽ ഇടുക്കി, മുല്ലപ്പെരിയാര് ഡാം സുരക്ഷയുമായി ചേര്‍ന്ന അടിയന്തര യോഗത്തില് സംസാരിക്കുകയായിരുന്നു അദ്ദേഹം. ഒറ്റയടിക്ക് കൂടുതല് വെള്ളം തുറന്നുവിടുന്നത് ഒഴിവാക്കാന് ജലനിരപ്പ് ഉയരുന്നതിന് അനുസരിച്ച് കുറച്ച് കുറച്ചായി തുറന്നുവിടുന്നതാണ് പ്രായോഗികമെന്നും അതിനാണ് മുന്‍ഗണന നല്‍കുന്നതെന്നും അദ്ദേഹം പറഞ്ഞു.\nഡാം തുറക്കും മുമ്പ് ആവശ്യമായ മുന്നറിയിപ്പുകള് നല്‍കുകയും മുന്‍കരുതലുകള് എടുക്കുകയും ചെയ്യും. ഷട്ടറുകള് ആദ്യമായി തുറക്കേണ്ടിവന്നാല് രാത്രിയില് തുറക്കാതെ അത് പകല്‍സമയത്തുതന്നെ ആക്കുമെന്നും മന്ത്രി പറഞ്ഞു. ഡാം തുറന്നുവിടുന്നത് സംബന്ധിച്ച് ആർക്കും ആശങ്ക വേണ്ടെന്നും എല്ലാ മുന്‍കരുതല് നടപടികളും കൈക്കൊണ്ടിട്ടുണ്ടെന്നും അദ്ദേഹം അറിയിച്ചു. എത്ര വീടുകളെ ബാധിക്കുമെന്നത് സംബന്ധിച്ച വിവിധ വകുപ്പുകളുടെ നേതൃത്വത്തില് ഫീല്‍ഡ് സര്‍വേ നടത്തി വിലയിരുത്തി വരികയാണ്. സ്ഥിതിഗതികള് വിലയിരുത്താനും പ്രവര്‍ത്തനങ്ങള് ഏകോപിപ്പിക്കാനും അഡീഷണല് ചീഫ് സെക്രട്ടറി പി.എച്ച്.കുര്യനെ നിയോഗിച്ചിട്ടുണ്ടെന്നും മന്ത്രി അറിയിച്ചു. അടിയന്തര സാഹചര്യം നേരിടാന് എല്ലാ വകുപ്പുകളും ജനപ്രതിനിധികളും ഏകോപനത്തോടെ പ്രവര്‍ത്തിക്കണമെന്ന് മന്ത്രി പറഞ്ഞു.\nഡാം അടിയന്തിര സാഹചര്യത്തില് തുറക്കേണ്ടിവന്നാല് എല്ലാ മുന്‍കരുതല് നടപടികളും സ്വീകരിച്ചിട്ടുണ്ടെന്നും തുറന്നുവിടുന്ന വെള്ളം ഉണ്ടാക്കുന്ന ആഘാതം ഇല്ലാതാക്കാന് നടപടികള് തുടങ്ങിയെന്നും ജില്ലാ കലക്‌ടർ കെ.ജീവൻ ബാബു പറഞ്ഞു. 2400 അടിവരെ ജലനിരപ്പ് ഉയരാന് കാക്കാതെ 2397 മുതൽ 2398 അടി വരെ എത്തുമ്പോള് നിയന്ത്രിത അളവില് വെള്ളം തുറന്നുവിടുന്ന സാധ്യതകളാണ് പരിഗണിക്കുന്നത്. അപായ സൈറണ് മുഴക്കി 15 മിനിറ്റിന് ശേഷമേ ഡാം തുറക്കുകയുള്ളൂ. ജീപ്പില് മൈക്ക് അനൗണ്‍സ്‌മെന്റ് നടത്തും. വെള്ളം തുറന്നുവിടുന്ന സമയത്ത് ആളുകള് പുഴയില് പോകുന്നത് ഒഴിവാക്കും. സെല്‍ഫി എടുക്കാനും വീഡിയോ എടുക്കാനും ആളുകള് മുതിരുന്നത് നിരുത്സാഹപ്പെടുത്തും. ഇതിനായി ബോധവല്‍ക്കരണം നടത്തും. ഇതിനുമുമ്പ് ഡാം തുറന്നത് വെള്ളം 2401അടിയിൽ എത്തിയപ്പോഴാണെന്നും അന്ന് അഞ്ച് ഗേറ്റുകളും അരമീറ്റര് ഉയര്‍ത്തിയാണ് വെള്ളം പുറത്തേയ്ക്ക് വിട്ടത് എന്നും കെഎസ്ഇബി അധികൃതര് അറിയിച്ചു.\nഡാം തുറക്കുന്നതോടെ ചെറുതോണി പാലം അപകടത്തിലായാല് പകരം ഗതാഗതക്രമീരണങ്ങള് സജ്ജമാക്കിയിട്ടുണ്ടെന്ന് ജില്ലാ പൊലീസ് മേധാവി കെ.ബി.വേണുഗോപാല് അറിയിച്ചു. ചെറുതോണി പാലം അപകടത്തിലായാല് കട്ടപ്പന- തൊടുപുഴ ഗതാഗതം കൊച്ചുകരിമ്പന് പാലം വഴി തിരിച്ചുവിടും. അവിടെയും വെള്ളം കയറിയാല് കട്ടപ്പനയില് നിന്ന് ഏലപ്പാറ, വാഗമണ് വഴി തിരിച്ചുവിടും. അല്ലെങ്കില് കുമിളി, കെകെ റോഡുവഴി ഗതാഗതം ക്രമീകരിക്കും. തൊടുപുഴയില് നിന്നുള്ള മള്‍ട്ടിആക്‌സില് വാഹനങ്ങള് മുട്ടം ഏലപ്പാറ വഴി തിരിച്ചുവിടും. വളരെ അത്യാവശ്യ സന്ദര്‍ഭങ്ങളില് സുരക്ഷാ മാനദണ്ഡങ്ങൾക്ക് വിധേയമായി ഡാമിന് മുകളിലൂടെയുള്ള ഗതാഗതവും പരിഗണിക്കുമെന്ന് ജില്ലാ പൊലീസ് മേധാവി അറിയിച്ചു. ചെറുതോണി, കരിമ്പന് പാലങ്ങളിലൂടെ പോകുന്ന ബിഎസ്എന്‍എല് ഫൈബര് ഒപ്റ്റിക്കല് കേബിള് സംരക്ഷിക്കാനാവശ്യമായ നടപടികളും ദേശീയപാത അധികൃതര് കൈക്കൊള്ളും.\nഇടുക്കി ഡാം തുറക്കല്: വെള്ളമൊഴുകുന്ന വഴികള് പരിശോധിച്ചു\nചെറുതോണി ഡാം തുറക്കേണ്ടി വന്നാല് വെള്ളം ഒഴുകിപ്പോകുന്ന വഴികള് ഉദ്യോഗസ്ഥ സംഘം നേരിട്ടെത്തി പരിശോധിച്ചു. ചെറുതോണി ഡാം ടോപ്പ് മുതല് പനങ്കുട്ടിവരെയുള്ള സ്ഥലമാണ് ഇറിഗേഷന്, വൈദ്യുതി, റവന്യു വകുപ്പുകൾ ചേർന്ന് പരിശോധിച്ചത്. അഞ്ച് പേര് വീതം അടങ്ങിയ 20 സംഘങ്ങളാണ് പരിശോധന നടത്തിയത്. വെള്ളമൊഴുകുന്ന പുഴയുടെ വീതി, തടസ്സങ്ങള്, സമീപമുള്ള വീടുകള്, കെട്ടിടങ്ങള്, വെള്ളം കുത്തനെ ഒഴുകുന്ന സ്ഥലം, പരന്നൊഴുകുന്ന സ്ഥലം തുടങ്ങിയവ സംഘാംഗങ്ങള് പരിശോധിക്കുകയും വിവരശേഖരണം നടത്തുകയും ചെയ്തു.\nഇടുക്കി ജലാശയത്തില് ജലനിരപ്പ് ഉയരുന്ന സാഹചര്യത്തില് ചെറുതോണി ഡാമിലെ ഷട്ടറുകള് തുറക്കേണ്ട അവസ്ഥയുണ്ടായാല് മുന്‍കരുതലുകള് സ്വീകരിക്കുന്നതിനായി പെരിയാറിന്റെ തീരദേശങ്ങളില് സർവ്വേ നടത്തി.\nചെറുതോണി ഡാം ടോപ്പ് മുതല് ലോവര്‍പെരിയാര് വരെയുള്ള പ്രദേശത്തെ പെരിയാറിന്റെ ഇരുകരകളിലുമുള്ള വീടുകള്, താമസിക്കുന്ന ആളുകളുടെ എണ്ണം, അഡ്രസ്, ഫോണ് നമ്പര്, കൃഷിയിടം, വൈദ്യുത ലൈനുകള്, കെട്ടിടങ്ങള് തുടങ്ങിയ വിവരങ്ങളും സർവ്വേയിലൂടെ ശേഖരിച്ചു. ഉയര്‍ന്ന മേഖലകളില് പെരിയാറിന്റെ മധ്യഭാഗത്തുനിന്നും ഇരു ഭാഗത്തേക്കും 50 മീറ്റര് വീതവും താഴ്ന്ന മേഖലയില് 100 മീറ്റര് വീതവും ദൂരത്തിലാണ് സർവ്വേ ക്രമീകരിച്ചത്. വിവരം ശേഖരിക്കുന്നതിനോടൊപ്പം സ്ഥലത്തിന്റെ സ്‌കെച്ച് രേഖപ്പെടുത്തുകയും ചെയ്തു. അടിയന്തര സാഹചര്യമുണ്ടായാല് ആളുകളെ മാറ്റിപ്പാര്‍പ്പിക്കുന്നതിനും ആവശ്യമായ മുന്‍കരുതലുകള് എടുക്കുന്നതിനുമാണ് വിവരശേഖരണവും സ്ഥലമാപ്പും പ്ലാനും തയ്യാറാക്കുന്നത്.\nRead More: മുല്ലപ്പെരിയാര്: എല്ലാ സുരക്ഷാ നടപടികളും സ്വീകരിക്കുമെന്ന് മന്ത്രി മണി\nഡാം ടോപ്പ് മുതല് ചെറുതോണി കുതിരക്കല്ല് വരെ കെഎസ്ഇബിയുടെ ഉദ്യോഗസ്ഥരാണ് സർവ്വേ നടത്തിയത്. തുടര്‍ന്നുള്ള ഓരോ കിലോമീറ്ററും വിവിധ വകുപ്പുകളിലെ അഞ്ച് പേരടങ്ങിയ ഓരോ ടീം വീതമാണ് സർവ്വേ നടത്തിയത്. അഡീഷണല് ചീഫ് സെക്രട്ടറി പി.എച്ച്.കുര്യന്, ഇടുക്കി ആര്‍ഡിഒ എം.പി.വിനോദ് എന്നിവര് വെള്ളം കയറാനിടയുള്ള പെരിയാര് തീരദേശങ്ങള് സന്ദര്‍ശിച്ച് സ്ഥിതിഗതികള് വിലയിരുത്തി.\nTags: Idukki, KSEB, Rain\nപാക്കിസ്ഥാൻ തിരഞ്ഞെടുപ്പ്: ഇമ്രാന്റെ പാർട്ടി ഏറ്റവും വലിയ ഒറ്റകക്ഷി, സ്വതന്ത്രരുടെ പിന്തുണയോടെ അധികാരലെത്തിയേക്കും\nകൂട്ടരാജി കെട്ടുകഥ: ‘ഫെഫ്‌ക’ നിയമനടപടിക്ക് ഒരുങ്ങുന്നു\nകനത്ത മഴ, പൊടിക്കാറ്റ്; മൂന്ന് സംസ്ഥാനങ്ങളിലായി 32 മരണം


റേഷന് കടകളില് ഇ പോസ് സൗകര്യം ഒരുങ്ങുന്നു :: Janmabhumi Daily\nWednesday7March 2018 1:23 am IST\nആലപ്പുഴ: ഭക്ഷ്യസുരക്ഷാ പദ്ധതിയുടെ ഭാഗമായി ജില്ലയിലെ 1,524 റേഷന്‍കടകളിലും ഈ മാസം അവസാനത്തോടെ ഇ പോസ് മെഷീന് സ്ഥാപിക്കും. 16ന് അമ്പലപ്പുഴ താലൂക്കില് മെഷീന് സ്ഥാപിക്കുന്നതിന്റെ ഒന്നാം ഘട്ടം പൂര്‍ത്തിയാകും. ഹൈദരാബാദ് ആസ്ഥാനമായ വിഷന് ടെക് എന്ന സ്ഥാപനമാണ് കടകളില് മെഷീന് സ്ഥാപിക്കുന്നത്.\nഇ പോസ് മെഷീന് സ്ഥാപിച്ചിട്ടുള്ള കടകളില് റേഷന്‍കാര്‍ഡില് പേരുള്ള ആധാര് ലിങ്ക് ചെയ്തയാളിന്റെ വിരലടയാളം ലഭിച്ചെങ്കില് മാത്രമേ റേഷന് ഭക്ഷ്യധാന്യങ്ങള് ലഭ്യമാകൂ. വിരലടയാളത്തിനായി മെഷീനില് കൈ പതിപ്പിക്കുമ്പോള് ആധാര് ലിങ്ക് ചെയ്തിട്ടുള്ളാണോയെന്ന വിവരം സെര്‍വര് വഴി തിരയുകയും അനുവദിച്ച ധാന്യം നല്‍കുമ്പോള് തന്നെ വിവരം സെര്‍വറില് രേഖപ്പെടുത്തുകയും ചെയ്യും. ഇ പോസ് മെഷീനുകള് പ്രവര്‍ത്തിപ്പിക്കുന്നത് സംബന്ധിച്ച് റേഷന് കടയുടമകള്‍ക്ക് മെഷീന് സ്ഥാപിക്കുന്ന കമ്പനിയുടെ നേതൃത്വത്തില് ആദ്യഘട്ട പരിശീലനം പൂര്‍ത്തിയാക്കിയിരുന്നു.\nഅമ്പലപ്പുഴ താലൂക്കില് 203 കടകളിലാണ് ഇ പോസ് മെഷീന് സ്ഥാപിക്കുന്നത്. ഇവ സ്ഥാപിച്ച് ഭക്ഷ്യധാന്യ വിതരണം റേഷന് കടകളിലൂടെ നടപ്പാക്കുന്നതോടെ റേഷന് സാമഗ്രികളുടെ അനധികൃത കൈമാറ്റം പൂര്‍ണമായും ഇല്ലാതാകും. കഴിഞ്ഞദിവസം ജില്ലാ സപ്ലൈ ഓഫീസില് നടന്ന ചടങ്ങില് ജില്ലാ സപ്ലൈ ഓഫീസര് ഹരിപ്രസാദാണ് ഇ പോസ് മെഷീന് വിതരണോദ്ഘാടനം നിര്‍വഹിച്ചത്.\nഈ മാസം അവസാനത്തോടെ ജില്ലയിലെ മുഴുവന് കടകളിലും ഇ പോസ് സൗകര്യം ഉറപ്പാക്കാനുള്ള നടപടികള് പൂര്‍ത്തീയായി വരുന്നു.\nഒരാഴ്ച കടകളില് ഇരുന്ന് ഉദ്യോഗസ്ഥര് നടത്തുന്ന പരിശോധന അനുവദിക്കില്ലെന്ന് റേഷന് വ്യാപാരികള്


തോമസ് ചാണ്ടി വിവാദം; ഓഡിറ്റ് ഉദ്യോഗസ്ഥര്‍ക്കെതിരെ പകപോക്കല്\nആലപ്പുഴ: പണിമുടക്കിയ നഗരസഭാ ജീവനക്കാര്‍ക്ക് ശമ്പളം നല്‍കിയത് അന്വേഷിച്ച ഓഡിറ്റ് ഉദ്യാഗസ്ഥര്‍ക്കെതിരെ പ്രതികാര നടപടി. ആലപ്പുഴ നഗരസഭ ഓഡിറ്റ് വിഭാഗത്തിലെ ഡെപ്യൂട്ടി ഡയറക്ടര് കെ.പി. മാത്യു റോയി, ഓഡിറ്റ് ഓഫീസര് പി. സാബു എന്നിവരെയാണ് സര്‍ക്കാര് സസ്‌പെന്‍ഡ് ചെയ്തത്.\nമുന് മന്ത്രി തോമസ് ചാണ്ടി കായല് കൈയ്യേറിയെന്ന ആരോപണവുമായി ബന്ധപ്പെട്ട ഫയലുകള് കാണാതായതിനെ തുടര്‍ന്ന് ഉത്തരവാദികളായ ആലപ്പുഴ നഗരസഭാ ജീവനക്കാര്‍ക്കെതിരെ നടപടിയെടുത്തിരുന്നു. ഇതിനെതിരെ ജീവനക്കാര് 12 ദിവസം പണിമുടക്ക് സമരം നടത്തി. പണമുടക്കിയവര് ഹാജരില് ഒപ്പിടുകയും സെക്രട്ടറി ശമ്പളം നല്‍കുകയും ചെയ്തിരുന്നു.\nഇതിനെതിരെ നഗരസഭാ ചെയര്‍മാന് നല്‍കിയ പരാതിയുടെ അടിസ്ഥാനത്തിലാണ് മുന്‍സിപ്പല് ഓഡിറ്റ് വിഭാഗം അന്വേഷണം നടത്തിയത്. ഇതിനെതിരെ ഇടത് സംഘടനാ നേതാക്കളും ഇടത് കൗണ്‍സിലറും ധനമന്ത്രിക്ക് പരാതി നല്‍കി. തുടര്‍ന്ന് വകുപ്പ് ഡയറക്ടര് അന്വേഷണം നടത്തി കെ.പി. മാത്യു റോയിയെ വടകരയിലേക്ക് സ്ഥലം മാറ്റുകയും പി. സാബുവിന് ചാര്‍ജ്ജ് മെമ്മോ നല്‍കുകയും ചെയ്‌തെങ്കിലും അഡ്മിനിസ്‌ട്രേറ്റീവ് ട്രൈബ്യൂണല് സ്റ്റേ ചെയ്തു. കേസിന്റെ തുടര്‍നടപടികള് പുരോഗമിക്കവെയാണ് ഇരുവരെയും കഴിഞ്ഞ ദിവസം സസ്‌പെന്‍ഡ് ചെയ്തത്.\nനഗരസഭയുടെ ഭരണകാര്യങ്ങളില് ഇടപെട്ടുവെന്ന് ചൂണ്ടിക്കാട്ടിയാണ് ഇപ്പോഴത്തെ സസ്‌പെന്‍ഷന്. ഇത് നിയമപരമായി നിലനില്‍ക്കുന്നതല്ലെന്നും ഓഡിറ്റ് രേഖകള് ആവശ്യപ്പെടുന്നത് കുറ്റകരമാണെന്ന സന്ദേശമാണ് സര്‍ക്കാര് ഈ നടപടിയിലൂടെ നല്‍കുന്നതെന്നും കേരള ഓഡിറ്റ് അസോസിയേഷന് പ്രസിഡന്റ് സതീഷ് ജോണ് മാണിക്കശ്ശേരി, ജനറല് സെക്രട്ടറി അനില്‍കുമാര് കൊട്ടിയം എന്നിവര് പറഞ്ഞു.\nസബ് രജിസ്ട്രാറുടെ സസ്‌പെന്‍ഷന് റദ്ദാക്കിയതിന് സ്റ്റേ


ട്രാക്ടർ മറിഞ്ഞു മരിച്ചത് കർഷകനല്ല ; യുവാവ് ഇന്ത്യയിലെത്തിയത് വിവാഹ പാർട്ടി നടത്താൻ | latest news|news|tractor rally|Farmer protest\nന്യൂഡൽഹി : റിപ്പബ്ലിക് ദിനത്തില് കര്‍ഷകരുടെ ട്രാക്ടര് റാലിക്കിടെ മരിച്ചത് കർഷകനല്ല .മരിച്ചത് ഉത്തര്‍പ്രദേശ് രാംപുര് സ്വദേശിയായ 27കാരന് നവരീത് സിംഗ്. അടുത്തിടെ വിവാഹിതനായ നവരീത് വിവാഹ പാര്‍ട്ടി നടത്തുന്നതിനായാണ് ഓസ്ട്രേലിയയില് നിന്ന് നാട്ടിലെത്തിയത്. അമ്മാവന്മാരുടെ നിര്‍ബന്ധത്തെ തുടര്‍ന്നാണ് ട്രാക്ടര് റാലിയില് പങ്കെടുത്തതെന്നാണ് വിവരം.\nRead Also : ആറ്റുകാല് പൊങ്കാല നടത്താൻ തീരുമാനം , പ്രവേശനം ഓണ്‍ലൈന് രജിസ്ട്രേഷനിലൂടെ മാത്രം\nഓസ്ട്രേലിയയില് വച്ച് നാളുകള്‍ക്ക് മുന്‍പായിരുന്നു നവരീതിന്റെ വിവാഹം. പാര്‍ട്ടി നടത്തുന്നതിന് വേണ്ടിയാണ് നാട്ടിലെത്തിയത്. അമ്മാവന്‍മാര് നിര്‍ബന്ധിച്ചതോടെ റാലിയില് പങ്കെടുക്കാന് തീരുമാനിക്കുകയായിരുന്നു. ട്രാക്ടര് റാലി അക്രമാസക്തമാകുകയും ഐടിഒയില്‍വച്ച് നവരീത് മരിക്കുകയുമായിരുന്നു.\nപോലീസ് വെടിവെപ്പിലാണ് പ്രതിഷേധക്കാരൻ കൊല്ലപ്പെട്ടതെന്ന് ആയിരുന്നു കേരളത്തിലെ ഉൾപ്പെടെയുള്ള ചില മാദ്ധ്യമങ്ങൾ റിപ്പോർട്ട് ചെയ്തത്. എന്നാൽ പിന്നീട് പുറത്തുവന്ന ദൃശ്യങ്ങളിൽ ഇയാൾ ട്രാക്ടർ മറിഞ്ഞുണ്ടായ അപകടത്തിലാണ് മരിച്ചതെന്ന് കണ്ടെത്തുകയായിരുന്നു. ഒപ്പമുണ്ടായിരുന്ന ആൾ അപകടത്തിൽപ്പെട്ടിട്ടും പ്രതിഷേധക്കാർ കൈയും കെട്ടി നോക്കി നിൽക്കുകയായിരുന്നു എന്നാണ് ഇപ്പോൾ വ്യക്തമായിരിക്കുന്നത്.\nവെടിവെപ്പ് ഉണ്ടായെന്ന വാർത്തകൾ പ്രചരിച്ചതോടെ ട്രാക്ടർ മറിയുന്നതിന്റെ സിസിടിവി ദൃശ്യങ്ങൾ പോലീസ് ഇതിന് പിന്നാലെ പുറത്തുവിട്ടിരുന്നു. പോലീസ് രക്‌തചൊരിച്ചിൽ നടത്തിയെന്ന് പ്രചരിപ്പിക്കാനുള്ള പ്രതിഷേധക്കാരുടെ നീക്കമാണ് ഇതിലൂടെ വിഫലമായത്.\nlatest news news tractor rally Farmer protest\n'പറ്റിക്കാൻ നോക്കേണ്ട..'വാങ്ങിയത് 500, എഴുതിയത് 100; മൈസൂരു പോലീസിന് മലയാളികളുടെ തെറിവിളി


പാവങ്ങളുടെ ഇടയന് ആലപ്പുഴയുടെ ആദരം – JEEVANAADAM official newspaper of Roman catholics (latin rite) of Kerala, owned by KRLCBC\nആലപ്പുഴ: എഴുപത്തിയഞ്ചുവയസിന്റെ നിറവില് പൗരോഹിത്യത്തിന്റെ സഫലമായ അന്‍പതുവര്‍ഷത്തിലെത്തിയ ആലപ്പുഴ ബിഷപ് ഡോ. സ്റ്റീഫന് അത്തിപ്പൊഴിയിലിന് ആലപ്പുഴ പൗരാവലിയുടെ പ്രൗഢോജ്വല സ്വീകരണം. ഐശ്വര്യ ഓഡിറ്റോറിയത്തില് നടന്ന സമ്മേളനം കെ.സി. വേണുഗോപാല് എം.പി. ഉദ്ഘാടനം ചെയ്തു. ആലപ്പുഴ പൗരാവലിക്കുവേണ്ടി ധനകാര്യമന്ത്രി ഡോ. ടി.എം തോമസ് ഐസക്ക് ഡോ. സ്റ്റീഫന് അത്തിപ്പൊഴിയിലിന് പുരസ്‌ക്കാരം നല്കി. ഭക്ഷ്യ-സിവില് സപ്ലൈസ് മന്ത്രി പി. തിലോത്തമന് മംഗളപത്രവും സമര്‍പ്പിച്ചു.\nസാധാരണക്കാരുടെ സങ്കടങ്ങളിലും സന്തോഷങ്ങളിലും പങ്കുകാരനായി തീരദേശത്തെ പ്രശ്‌നങ്ങളില് ശക്തമായി ഇടപെട്ടും ആലപ്പുഴയിലെ മെത്രാസനമന്ദിരം സാധാരണക്കാര്‍ക്കുവേണ്ടി തുറന്നുകൊടുത്തും ബിഷപ് ഡോ. സ്റ്റീഫന് അത്തിപ്പൊഴിയില് ജീവിതം ധന്യമാക്കിയെന്ന് കെ.സി. വേണുഗോപാല് എംപി പറഞ്ഞു. തീരദേശത്തെ ജനങ്ങള് ദുരിതമനുഭവിക്കുമ്പോഴെല്ലാം ഓടിയെത്തി നല്ല ഇടയനെപ്പോലെ എല്ലാ സഹായവും പിന്തുണയും നല്കുന്ന ബിഷപ്പിന് ജനഹൃദയങ്ങളില് എന്നും സ്ഥാനമുണ്ടാകുമെന്ന് മന്ത്രി ഡോ. തോമസ് ഐസക് പറഞ്ഞു. വികസനകാര്യത്തില് വ്യക്തമായ കാഴ്ചപ്പാടും അദ്ദേഹത്തിനുണ്ട്. പ്രളയവും തീരദേശവികസനവുമായി ബന്ധപ്പെട്ട് ബിഷപ് നല്‍കിയ സമഗ്രരേഖയുടെ അടിസ്ഥാനത്തിലാണ് സര്‍ക്കാര് ബജറ്റ് തയ്യാറാക്കിയതെന്നും ധനകാര്യ മന്ത്രി പറഞ്ഞു. പാവങ്ങള്‍ക്ക് അറിവിന്റെ കവാടം തുറന്നുകൊടുത്തും മറ്റുള്ളവരുടെ വാക്കുകളെ ബഹുമാനിച്ചും ബിഷപ് വ്യത്യസ്തനായി എന്ന് മന്ത്രി പി. തിലോത്തമന് പറഞ്ഞു.\nജനകീയ പ്രശ്‌നങ്ങളില് സര്‍ക്കാരും ജനപ്രതിനിധികളും കൂടുതല് ശ്രദ്ധാലുക്കളാകണമെന്ന് മറുപടി പ്രസംഗത്തില് ബിഷപ് അത്തിപ്പൊഴിയില് പറഞ്ഞു. വികസനം പരിസ്ഥിതിക്ക് അനുകൂലമായിരിക്കണം. തീരദേശജനതയും മത്സ്യത്തൊഴിലാളികളും നിരവധിയായ പ്രശ്‌നങ്ങളാണ് അഭിമുഖീകരിച്ചുകൊണ്ടിരിക്കുന്നത്. കടല്‍ക്ഷോഭത്തില് നിന്നും അവരെ രക്ഷിക്കാന് സമഗ്രമായ ഒരു പദ്ധതി ആവിഷ്‌കരിക്കണമെന്നും അദ്ദേഹം അഭ്യര്‍ഥിച്ചു.\nസമ്മേളനത്തില് സംബന്ധിക്കാനെത്തിയ മുഴുവന്‍പേര്‍ക്കും വ്യാപാരി വ്യവസായി ഏകോപനസമിതി വൃക്ഷത്തൈകള് വിതരണം ചെയ്തു. ബിഷപ് അത്തിപ്പൊഴിയിലിന്റെ സത്കര്‍മങ്ങള് ഭാവിയിലും ജനങ്ങള്‍ക്കും ദേശത്തിനും തണല്‍പരത്തും എന്ന സന്ദേശമായിരുന്നു അതിലൂടെ പകര്‍ന്നത്.\nആലപ്പുഴ നഗരസഭാധ്യക്ഷന് തോമസ് ജോസഫ് സമ്മേളനത്തില് അധ്യക്ഷനായിരുന്നു. ബിഷപ് ഡോ. ജയിംസ് ആനാപറമ്പില്, കോണ്‍ഗ്രസ് ജില്ലാ പ്രസിഡന്റ് എം. ലിജു, സിപിഎം ജില്ലാ സെക്രട്ടറി ആര്. നാസര്, സിപിഐ ജില്ലാ സെക്രട്ടറി ടി.ജെ. ആഞ്ചലോസ്, മുസ്ലീം ലീഗ് ജില്ലാ പ്രസിഡന്റ് എ.എം. നസീര്, കേരള കോണ്‍ഗ്രസ് പ്രസിഡന്റ് വി.സി. ഫ്രാന്‍സിസ്, മുനിസിപ്പല് വൈസ് ചെയര്‍പേഴ്‌സണ് സി. ജ്യോതിമോള്, എ.എ. ഷുക്കൂര്, പി.പി. ചിത്തരഞ്ജന്, എസ്എന്‍ഡിപി യൂണിയന് സെക്രട്ടറി പ്രേമാനന്ദന്, എന്‍എസ്എസ് പ്രസിഡന്റ് രാജഗോപാലപണിക്കര്, കിഴക്കേ ജുമാ മസ്ജിദ് മുഖ്യ ഇമാം ജാഫര് സിദ്ധിഖി, പ്രൊഫ. എബ്രഹാം അറയ്ക്കല്, പി. ജ്യോതിസ്, ഡെന്നി ആന്റണി, എ.എന്. പുരം ശിവകുമാര് എന്നിവര് പ്രസംഗിച്ചു.\nകൊല്ലയാനി വര്‍ക്കിയെഴുതി ജോയി സാക്‌സ ഈണം പകര്‍ന്ന ആശംസാഗാനം സെന്‍ട്രല് ക്വയര് ആലപിച്ചു. നഗരസഭാ ചെയര്‍മാന് തോമസ് ജോസഫ് ചെയര്‍മാനും, പി. ജ്യോതിസ് കണ്‍വീനറും, ഡെന്നി ആന്റണി വര്‍ക്കിംഗ് ചെയര്‍മാനുമായുള്ള സംഘാടക സമിതിയില് ഡി. ലക്ഷ്മണന്, പി.പി. ചിത്തരഞ്ജന്, ഇല്ലിക്കല് കുഞ്ഞുമോന്, കെ.എന്. പ്രേമാനന്ദന്, എസ്. ഭാസ്‌ക്കരപിള്ള, പ്രൊഫ. എബ്രഹാം അറയ്ക്കല്, ഡോ. കുര്യപ്പന് വര്‍ഗീസ്, ഡി. വിജയലക്ഷ്മി, ഷാജി കളരിക്കല്, എ.എം. നസീര്, എ.എന്.പുരം ശിവകുമാര്, അഡ്വ. പി.ജെ. മാത്യു, അര്‍ജുന പി.ജെ. ജോസഫ്, ജേക്കബ് ജോണ്, ഡി.പി. മധു, ജാക്‌സണ് ആറാട്ടുകുളം, മോളി ജേക്കബ്, കെ.എം. സാബു, സി.വി. മനോജ്, ജോര്‍ജ് തത്തംപള്ളി, നിഷാദ്, പി.ജി. ജോണ് ബ്രിട്ടോ, ആര്. പ്രദീപ് തുടങ്ങിയവരാണ് സ്വീകരണ പ്രവര്‍ത്തനങ്ങള്‍ക്ക് നേതൃത്വം നല്‍കിയത്.


കൊച്ചി: സംവിധായകന് വിനയനെ വിലക്കിയ സംഭവത്തില് താര സംഘടനയായ അമ്മയ്ക്കും ഫെഫ്കയ്ക്കും പിഴ. കോംപറ്റീഷന് കമ്മീഷന് ഓഫ് ഇന്ത്യയാണ് സംഘടനാ ഭാരവാഹികള്‍ക്കും സംഘടനയ്ക്കും പിഴ ചുമത്തിയത്.\nAlso read ‘നാം ഷബാന കാണ്ടതിന് ശേഷം എന്നെ കൊല്ലരുത്,പ്ലീസ്’ ; പൃഥ്വിരാജ് ഫാന്‍സിനോട് തപ്‌സിയുടെ അപേക്ഷ\nചലച്ചിത്ര താരങ്ങളുടെ സംഘടനയായ അമ്മ നാല് ലക്ഷം രൂപയാണ് കേസില് പിഴയൊടുക്കേണ്ടത്. ഫെഫ്കയ്ക്ക് 85594 രൂപയും അമ്മ പ്രസിഡന്റ് ഇന്നസെന്റിന് 51,000 രൂപയും സിബി മലയില് ബി ഉണ്ണികൃഷ്ണന് എന്നിവര്‍ക്ക് യഥാക്രമം 32,000, 66,000 രൂപയുമാണ് കോംപറ്റീഷന് കമ്മീഷന് ഓഫ് ഇന്ത്യ പിഴ വിധിച്ചത്.\nഇവര്‍ക്ക് പുറമേ ഇടവേള ബാബു കെ. മോഹനന് എന്നിവര്‍ക്കും കമ്മീഷന് പിഴ വിധിച്ചിട്ടുണ്ട്. അപ്രഖ്യാപിത വിലക്ക് നേരിട്ടതുമായി ബന്ധപ്പെട്ട വിനയന് നല്‍കിയ പരാതിയിന്മേലാണ് നടപടി.\nഉപഭോക്താക്കളുടെ ഗുണത്തെ മുന് നിര്‍ത്തി അതത് മേഖലകളില് ആരോഗ്യകരമായ പ്രവര്‍ത്തനങ്ങള്‍ക്ക് പ്രോത്സാഹനം നല്‍കുന്ന സര്‍ക്കാരിന്റെ പ്രത്യേക കമ്മീഷനാണ് കോംപറ്റീഷന് കമ്മീഷന് ഓഫ് ഇന്ത്യ(സി.സി.ഐ). 2003ല് കോംപറ്റീഷന് ആക്ട് പ്രകാരമാണ് ഇത് നിലവില് വന്നത്.


"ആദ്യം കരുതി അബദ്ധം പറ്റിയത് ആണെന്ന്... ആ ഗാനത്തിന് ലാലേട്ടന് ഡാന്‍സ് ചെയ്തത് കാലില് ബാന്‍ഡേജ് കെട്ടി"; കുറിപ്പ് വൈറല്\nFarsana Jaleel 18/08/2020\nമോഹന്‍ലാല് മുകേഷ് എന്നിവരെ കേന്ദ്രകഥാപാത്രങ്ങളാക്കി 2001ല് പ്രിയദര്‍ശന് ഒരുക്കിയ സൂപ്പര്‍ഹിറ്റ് ചിത്രമാണ് കാക്കക്കുയില്. 2002ല് ചിത്രത്തിന്റെ തെലുങ്ക് പതിപ്പും 2005ല് തമിഴ് പതിപ്പും 2006ല് ഹിന്ദി പതിപ്പും പുറത്തിറങ്ങിയിട്ടുണ്ട്. ഇപ്പോഴിതാ ചിത്രം വീണ്ടും വാര്‍ത്തകളില് ഇടംപിടിക്കുകയാണ്. ചിത്രത്തിലെ പാടാം വനമാലി എന്ന് തുടങ്ങുന്ന ഗാനരംഗവുമായി ബന്ധപ്പെട്ടുള്ള ഒരു ആരാധകന്റെ കുറിപ്പാണ് സോഷ്യല് മീഡിയകളില് ശ്രദ്ധേയമാവുന്നത്. ഗാനരംഗത്തില് മോഹന്‍ലാല് ഡാന്‍സ് കളിക്കുന്നതും അതിനായി താരം സഹിച്ച കഷ്ടപ്പാടുകളെയും കുറിച്ചാണ് ആരാധകന് ഫെയ്‌സ്ബുക്ക് പോസ്റ്റിലൂടെ പറയുന്നത്.\nഅജിത്തിന്റെ കുറിപ്പ് വായിക്കാം-\n“മലയാള സിനിമയില് ഏറ്റവും അടിപൊളിയായി ഡാന്‍സ് കളിക്കുന്നത് നമ്മുടെ സ്വന്തം ലാലേട്ടന് ആണ്. അതില് ആര്‍ക്കും സംശയം ഒന്നും വേണ്ട. റീമാസ്റ്റര് ചെയ്ത 4K പാട്ടുകള് കാണുന്നതിനിടെയാണ് ശ്രദ്ധിച്ചത്. പാടാം വനമാലി എന്ന ഗാനത്തില് പ്രധാന നര്‍ത്തകര് എല്ലാം ചെരുപ്പ് ഇല്ലാതെയാണ് ഡാന്‍സ് കളിക്കുന്നത്. ലാലേട്ടനും അങ്ങനെ തന്നെ, പക്ഷേ പാട്ടിന്റെ 3:40 ല് ലാലേട്ടന് സ്ലിപ്പര് ചെരുപ്പ് ഇട്ടാണ് സ്റ്റെപ്പുകള് വെയ്ക്കുന്നത്. പെട്ടെന്ന് ഓര്‍ത്തു ഓ സിനിമയില് ഇതുപോലെ ഉള്ള ചെറിയ മിസ്‌റ്റേക്കുകള് ഒക്കെ സാധാരണ അല്ലേ എന്ന്!\nഅങ്ങനെ ബാക്കി കണ്ട് പോയപ്പോളാണ് വീണ്ടും 5:03ല് കാലില് വലിയ ബാന്‍ഡേജ് വെച്ച് കെട്ടിയാണ് സ്‌റ്റെപ്പുകള് ഇടുന്നത്. അമിതമായിട്ടുള്ള ഡാന്‍സ് സ്റ്റെപ്പുകളും ഒപ്പം സ്‌ട്രെയിന് മൂലം കാലിന് മസില് കയറിയതാകാം. പ്രശ്‌നം എന്താണേലും സ്റ്റെപ്പുകള്‍ക്കൊന്നും യാതൊരു വിട്ടുവീഴ്ച്ചയും ഇല്ലാട്ടോ… കാക്കക്കുയില് എന്ന സിനിമയിലെ ഗാനങ്ങളില് എല്ലാം വളരെ അനായാസത്തോടെയാണ് ലാലേട്ടന് നൃത്തം ചെയ്യുന്നത്, ഒപ്പം മുകേഷ് ഏട്ടനും. 4K റീമാസ്റ്ററിംഗിലൂടെ ഒരു കാര്യം കൂടി കണ്ട് പിടിയ്ക്കാന് പറ്റി. യൂട്യൂബില് പോയി പാട്ട് ശ്രദ്ധിച്ചാല് നിങ്ങള്‍ക്ക് മനസ്സിലാകും!”\nഇത് കൊച്ചി പിള്ളേരുടെ “വലിയ പെരുന്നാള് ” !! പടം വേറെ മൂഡ്… #valiyaperunnal #Review


'ഓർമകൾ ഒരിക്കലും മരിക്കില്ല'; വേർപിരിഞ്ഞിട്ടും ലിസിയെ ഓർത്ത് പ്രിയദർശൻ- Priyadarshan and lissy wedding anniversary today\nസംസ്ഥാനത്ത് ഇന്ന് വാക്സിൻ നൽകിയത് നാലര ലക്ഷം പേര്‍ക്ക്\nമഴക്കെടുതി: മഹാരാഷ്ട്രയില് മരണം 110 കടന്നു\nകോവിഡ് നിയന്ത്രണങ്ങൾ കര്‍ശനമാക്കാൻ പൊലീസ്; സബ് ഡിവിഷനുകള് രൂപീകരിക്കും\n18,531 പേര്‍ക്ക് കോവിഡ്; നാല് ജില്ലകളിൽ രണ്ടായിരത്തിലധികം പുതിയ രോഗികൾ\nവനിതാ ഹോക്കി: ആദ്യ മത്സരത്തിൽ ഇന്ത്യക്ക് പരാജയം\nമഴക്കെടുതി: മഹാരാഷ്ട്രയില് മരണം 76 ആയി\nഓണക്കിറ്റ് വിതരണം ജൂലൈ 31 മുതൽ\nടോക്കിയോയിൽ ഇന്ത്യക്ക് ആദ്യ മെഡൽ; ഭാരോദ്വഹനത്തിൽ മീരബായ് ചാനുവിന് വെള്ളി\nകേരളത്തിൽ അതിശക്തമായ മഴയ്ക്ക് സാധ്യത; ഇന്ന് നാല് ജില്ലകളിൽ ഓറഞ്ച് അലർട്ട്\nരാജ്യത്ത് 39,097 പേർക്ക് കോവിഡ്, 546 മരണം, ടിപിആർ 2.40\nമുന്നിലുള്ളത് ഭയപ്പെടുത്തുന്ന പാത, മുൻഗണനകൾ വീണ്ടും വിലയിരുത്തേണ്ടതുണ്ട്: മൻമോഹൻ സിങ്\nഎയർ റൈഫിളിൽ ഇന്ത്യക്ക് നിരാശ; മിക്സഡ് അമ്പെയ്ത്തിൽ ജയം, ക്വാർട്ടറിൽ\nസംസ്ഥാനത്ത് കൂടുതൽ നിയന്ത്രണങ്ങൾ, ഇന്നും നാളെയും ലോക്ക്ഡൗൺ\nഓര്‍മ്മകള് ഒരിക്കലും മരിക്കില്ല: വിവാഹദിനത്തിലെ ചിത്രം പങ്കു വച്ച് പ്രിയദര്‍ശന്\n‘ഓർമകൾ ഒരിക്കലും മരിക്കില്ല’ എന്ന ക്യാപ്ഷനോടെ ലിസിയുമായുള്ള വിവാഹ തീയതിയും വിവാഹ ഫൊട്ടോയും ഫെയ്സ്ബുക്കിൽ ഷെയർ ചെയ്തിരിക്കുകയാണ് പ്രിയദർശൻ\nUpdated: December 13, 2019 3:23:09 pm\nമലയാളികളുടെ പ്രിയ നടിയായിരുന്ന ലിസിയും സംവിധായകൻ പ്രിയദർശനും 24 വർഷത്തെ ദാമ്പത്യ ജീവിതത്തിനുശേഷമാണ് വിവാഹമോചിതരായത്. കരിയറിൽ തിളങ്ങി നിന്നിരുന്ന കാലത്താണ് ലിസി സിനിമ വിടുന്നത്. 1990 ഡിസംബർ 13 ന് പ്രിയദർശനുമായുളള വിവാഹത്തോടെയായിരുന്നു അത്. നീണ്ട ദാമ്പത്യ ജീവിതത്തിനു ശേഷം 2014 ഡിസംബറിൽ ഇരുവരും വേർപിരിയാൻ തീരുമാനിച്ച് ചെന്നൈ കോടതിയെ സമീപിച്ചു. സിനിമാ രംഗം ഏറെ ഞെട്ടലോടെയാണ് ഈ വാർത്ത കേട്ടത്.\nഇന്ന് ഡിസംബർ 13, പ്രിയദർശൻ-ലിസി വിവാഹ വാർഷിക ദിനം. വേർപിരിഞ്ഞെങ്കിലും വിവാഹവാർഷിക ദിനത്തിൽ ഓര്‍മ്മകളെ വീണ്ടും കൂട്ടുവിളിച്ചിരിക്കുകയാണ് പ്രിയദർശൻ. ‘ഓർമകൾ ഒരിക്കലും മരിക്കില്ല’ എന്ന ക്യാപ്ഷനോടെ തങ്ങളുടെ വിവാഹ തീയതിയും വിവാഹ ഫൊട്ടോയും ഫെയ്സ്ബുക്കിൽ ഷെയർ ചെയ്തിരിക്കുകയാണ് അദ്ദേഹം.\nRead Also: അഭിനയത്തിൽ എന്നെ ഏറ്റവും സ്വാധീനിച്ചത് അമ്മയും ശോഭനയും: കല്യാണി പ്രിയദർശൻ\nപ്രിയദർശനുമായി വേർപിരിഞ്ഞ ലിസി സിനിമയിലേക്ക് മടങ്ങിയെത്തുമെന്നായിരുന്നു ഏവരും കരുതിയത്. എന്നാൽ കണക്കുകൂട്ടലുകളെ തെറ്റിച്ച് ചെന്നൈയിൽ ഡബ്ബിങ് സ്റ്റുഡിയോ തുടങ്ങി സിനിമ വ്യവസായത്തിലേക്ക് കടക്കുകയായിരുന്നു ലിസി. സ്റ്റുഡിയോ നോക്കി നടത്തുന്നതു തന്നെയാവും തന്റെ മുന്‍ഗണനയെന്നും വേഷങ്ങള് നല്ലതാണെങ്കില് വര്‍ഷത്തില് രണ്ടോ മൂന്നോ സിനിമകള് ചെയ്യണമെന്നാണ് ആഗ്രഹമെന്നും ലിസി പിന്നീട് പറഞ്ഞിരുന്നു.\nഇവർക്ക് കല്യാണി, സിദ്ധാർഥ് എന്നീ രണ്ടു മക്കളുണ്ട്. അമ്മയെപ്പോലെ അഭിനയരംഗത്തേക്കാണ് കല്യാണി എത്തിയത്. വിഎഫ്എക്‌സിലായിരുന്നു സിദ്ധാർഥ് താല്‍പര്യം പ്രകടിപ്പിച്ചത്. പ്രിയദര്‍ശന്റെ പുതിയ സിനിമയായ ‘മരക്കാര് അറബിക്കടലിന്റെ സിംഹത്തില്’ ഇരുവരും അച്ഛനൊപ്പം പ്രവര്‍ത്തിക്കുന്നുണ്ട്. സത്യൻ അന്തിക്കാടിന്റെ മകൻ അനൂപ് സത്യൻ സംവിധാനം ചെയ്യുന്ന ചിത്രത്തിലും കല്യാണി അഭിനയിക്കുന്നുണ്ട്.\nWeb Title: Priyadarshan remembering lissy on wedding anniversary\nഭാര്യയ്ക്ക് ഉള്ളി കൊണ്ടുള്ള കമ്മൽ സമ്മാനം നൽകി അക്ഷയ് കുമാർ\nTokyo Olympics 2020: ടേബിൾ ടെന്നീസ് വുമൺസ് സിംഗിൾസ് രണ്ടാം റൗണ്ടിലേക്ക് മണികയും സുതീർഥയും\nവാക്സിൻ വിതരണത്തിൽ റെക്കോഡ്; ഇന്ന് നൽകിയത് നാലര ലക്ഷം പേര്‍ക്ക്\nFlipkart Big Saving Days, Amazon Prime Day best deals- ഫ്ലിപ്കാർട്ട് ബിഗ് സേവിംഗ് ഡെയ്‌സ്, ആമസോൺ പ്രൈം ഡേ: മികച്ച ഓഫറുകൾ\nഈ അപ്പനും അപ്പൂപ്പനും കൂടെ എന്നെ ജാമാക്കുമോ? കുഞ്ഞുനിലയുടെ ടെൻഷൻ പങ്കുവച്ച് പേളി\nഅന്ന് വിറകുകെട്ടുകളെടുത്തു, ഇന്ന് രാജ്യത്തിനായി ഭാരം വഹിച്ചു: മീരബായിയുടെ യാത്ര ഓർത്തെടുത്ത് അമ്മ\nമഴക്കാല അസുഖങ്ങളെ അകറ്റിനിർത്താം; ഇതാ ചില ടിപ്സ്\nUniversity Announcements 24 July 2021: ഇന്നത്തെ യൂണിവേഴ്‌സിറ്റി അറിയിപ്പുകൾ\n18,531 പേര്‍ക്ക് കോവിഡ് സ്ഥിരീകരിച്ചു; നാല് ജില്ലകളിൽ രണ്ടായിരത്തിലധികം പുതിയ രോഗികൾ\nമലയാളികളോടാണോ സായിപ്പേ കളി; വീഡിയോ\nഓണക്കിറ്റ് വിതരണം 31 മുതൽ; പെൻഷൻ വിതരണം ഓഗസ്റ്റ് ആദ്യ വാരം\nമീൻ ഇങ്ങനെ വറുത്തുനോക്കൂ; ഗോവൻ സ്പെഷൽ റവ ഫ്രൈ\nVicters Channel Timetable July 25: വിക്ടേഴ്‌സ് ചാനൽ, ജൂലൈ 25 ഞായറാഴ്ച ക്ലാസുകളുടെ ടൈംടേബിൾ\nഇത് ലാലേട്ടൻ വക സ്പെഷൽ ചിക്കൻ റോസ്റ്റ്; കുക്കിംഗ് വീഡിയോയുമായി മോഹൻലാൽ\nശാലിനി വീണ്ടും അഭിനയത്തിലേക്ക്?; ‘പൊന്നിയിൻ സെൽവ’നിൽ അതിഥി വേഷത്തിലെന്ന് റിപ്പോർട്ട്\nനടൻ ആര്യയ്ക്കും സയേഷയ്ക്കും പെൺകുഞ്ഞ് പിറന്നു\n‘ഒരുപാട് പേരുടെ പ്രയത്നമാണ്, സിനിമയെ ബാധിക്കാൻ പാടില്ല’, ആരാധകരോട് ശിൽപ ഷെട്ടിയുടെ അഭ്യർത്ഥന\nഒരിടവേളയ്ക്ക്ശേഷം മേഘ്ന ക്യാമറയ്ക്ക് മുന്നിലേക്ക്; സന്തോഷം പങ്കുവച്ച് നസ്രിയ\nഎന്റെ പ്രണയിനിക്ക്…; ആനിക്ക് ആശംസകളുമായി ഷാജി കൈലാസ്\nഅപ്പനെ തല്ലി തരിപ്പണമാക്കുന്ന പെങ്ങൾ; മാലിക് ഷൂട്ടിനിടയിലെ വീഡിയോയുമായി വിനയ് ഫോർട്ട്


indonesia plan to move capital from jakarta | 2050തോടെ ജക്കാർത്തയെ കടൽ 'വിഴുങ്ങിയേക്കുമെന്ന്' പഠനം; എപ്പോഴും വെള്ളം കയറുന്ന 'തലസ്ഥാന'ത്തിന് പദവി നഷ്ടമാകും; പകരക്കാരനാകുന്നത് ബോർണിയോ ദ്വീപിലെ കാളിമാന്റൻ നഗരം; സമുദ്ര നിരപ്പ് ഉയരുന്നതും കാലാവസ്ഥാ വ്യതിയാനവും ആശങ്കയുയർത്തുമ്പോൾ - MarunadanMalayali.com\nAugust 18, 2019 | 10:03 AM IST | Permalink\nജക്കാർത്ത : ഭൂചലനം എന്ന വാർത്ത എപ്പോൾ പുറത്ത് വന്നാലും അതിന്റെ ഒരറ്റത്തത് ഇന്തോനേഷ്യ എന്ന പേരും കാണും. ഇത്തരം പ്രകൃതി ക്ഷോഭം മൂലം ഏറ്റവുമധികം ദുഃഖിക്കുന്നത് തലസ്ഥാന നഗരിയായ ജക്കാർത്തയാണ്. കാരണം വൈകാതെ തന്നെ ജക്കാർത്തയ്ക്ക് പദവി നഷ്ടമാകും. നിരന്തരമായി വെള്ളം കയറുന്ന ജക്കാർത്തയെ ഒഴിവാക്കി ബോർണിയോ ദ്വീപിലെ കാളിമാന്റൻ നഗരത്തെ തലസ്ഥാനമാക്കാനുള്ള നീക്കത്തിലാണ് അധികൃതർ.\nപ്രസിഡന്റ് ജോക്കോ വിഡോഡൊ ഇതു സംബന്ധിച്ച നിർദ്ദേശം പാർലമെന്റിനു മുൻപിൽ വച്ചു. ഭൂമിയിൽ ഏറ്റവും വേഗത്തിൽ കടൽ വിഴുങ്ങിക്കൊണ്ടിരിക്കുന്ന നഗരങ്ങളിലൊന്നാണ് ജക്കാർത്ത. ഇപ്പോഴത്തെ നിലയിൽ കാര്യങ്ങൾ പോയാൽ 2050 ൽ നഗരം പൂർണമായി കടലിനടിയിലാകും.സമുദ്രജലനിരപ്പ് ഉയരുന്നതും കാലാവസ്ഥ വ്യതിയാനവും ഇതിനു തെളിവാണെന്നും പഠനങ്ങൾ വ്യക്തമാക്കുന്നു. പ്രളയവും വെള്ളപ്പൊക്കവും ജാവാ ദ്വീപിലുള്ള നഗരത്തിൽ പതിവാണ്.\nസൽമാൻ രാജാവ് ജക്കാർത്തയിൽ ഇറങ്ങിയത് സ്വർണത്തിൽതീർത്ത എസ്‌കലേറ്ററിലൂടെ; ഇന്തോനേഷ്യ സുരക്ഷയ്ക്കായി ഒരുക്കിയത് 10,000 പൊലീസിനെ; ആയിരത്തോളം ജീവനക്കാരുമായി സൗദിയിൽനിന്നും എത്തിയത് ഏഴ് വിമാനങ്ങൾ\nലോകത്തിലേറ്റവും ഗതാഗതക്കുരുക്കുള്ള നഗരം: ഇന്തൊനീഷ്യയുടെ തലസ്ഥാനം മാറ്റാൻ പദ്ധതി; ജക്കാർത്ത മാറി പലങ്കാറായ ആയേക്കും; ഗതാഗതക്കുരുക്ക് വർഷം തോറും 50,000 കോടിയോളം രൂപയുടെ അധികച്ചെലവുണ്ടാക്കുന്നുവെന്ന് കണക്ക്\nഇന്തോനേഷ്യയിലെ ജാവയിൽ ഈ മാസം ആദ്യം ഉണ്ടായ ഭൂകമ്പത്തിൽ അഞ്ച് പേർ മരിച്ചുെവന്നും നിരവധി പേർക്ക് പരുക്കേറ്റെന്നും ദേശീയ ദുരന്ത നിവാരണ ഏജൻസി റിപ്പോർട്ട് ചെയ്തിരുന്നു. ഭൂകമ്പത്തിൽ പതിമൂന്നു വീടുകൾ ഉൾപ്പെടെ 200 കെട്ടിടങ്ങൾ തകർന്നിരുന്നു. 1000 പേരെ സുരക്ഷിത സ്ഥങ്ങളിലേക്ക് മാറ്റിയതായും ദേശീയ ദുരന്തനിവാരണ ഏജൻസി കൂട്ടിച്ചേർത്തു.\nഇന്തോനേഷ്യൻ തലസ്ഥാനമായ ജക്കാർത്തയിൽ നിന്ന് 150 കിലോമീറ്റർ അകലെ ജാവയിലെ ലാബുവനിൽ റിക്ടർ സ്‌കെയിലിൽ 6.9 തീവ്രതയുള്ള ഭൂകമ്പം അനുഭവപ്പെട്ടത്. ഭൂകമ്പത്തെ തുടർന്ന് ജാവയ്ക്കും സുമാത്രയ്ക്കും മധ്യേ സുൻഡാ ഉൾക്കടലിൽ സുനാമി ഉണ്ടാകുമെന്നു മുന്നറിയിപ്പു നൽകിയെങ്കിലും പിന്നീട് പിൻവലിച്ചിരുന്നു.


Sunday 22 July 2018 4:05 am IST\nന്യൂദല്‍ഹി: തിങ്കളാഴ്ച കിഴക്കന് ആഫ്രിക്കന് രാജ്യം റുവാന്‍ഡ സന്ദര്‍ശിക്കുന്ന പ്രധാനമന്ത്രി നരേന്ദ്ര മോദി അവിടത്തെ പ്രസിഡന്റിന് സമ്മാനമായി 200 പശുക്കളെ നല്‍കും. ഇതാദ്യമായാണ് പ്രധാനമന്ത്രി റുവാന്‍ഡ സന്ദര്‍ശിക്കുന്നത്. രുവേരു മാതൃകയിലുള്ള റുവാന്‍ഡയിെല ഗ്രാമത്തില് സന്ദര്‍ശനം നടത്തുന്ന മോദി, പ്രസിഡന്റ് പോള് കഗാമെയുടെ ഗിരിങ്ക പദ്ധതിയിലേക്കായാണ് 200 പശുക്കളെ നല്‍കുന്നത്.\nപരിപാലിക്കാനുള്ള സൗകര്യാര്‍ഥം പ്രദേശത്തു നിന്നു തന്നെയുള്ള പശുക്കളെയാകും സമ്മാനിക്കുക. 'ഒരു പാവപ്പെട്ട കുടുംബത്തിന് ഒരു പശു' എന്ന ലക്ഷ്യത്തോടെ 2006ല് റുവാന്‍ഡ സര്‍ക്കാര് ആരംഭിച്ച പദ്ധതിയാണ് ഗിരിങ്ക. 3.5 ലക്ഷത്തോളം ജനങ്ങളാണ് ഇതുവരെ പദ്ധതിയിലൂടെ നേട്ടം കൈവരിച്ചതെന്നാണ് സര്‍ക്കാര് അവകാശപ്പെടുന്നത്. പദ്ധതിയില് നിന്ന് ലഭിച്ച പശുവിന്റെ ആദ്യ പെണ്‍കിടാവിനെ അയല് കുടുംബത്തിന് നല്‍കണമെന്നും സര്‍ക്കാരിന്റെ നിര്‍ദേശമുണ്ട്. സമൂഹത്തില് സാഹോദര്യം നിലനിര്‍ത്തുവാനാണിത്.\nഒരു വ്യക്തി മറ്റൊരു വ്യക്തിക്ക് ആദരസൂചകമായി പശുവിനെ നല്‍കി വരുന്നതിനെയാണ് ആഫ്രിക്കക്കാര് ഗിരിങ്ക എന്ന് വിശേഷിപ്പിക്കുന്നത്. അതിനാല് പ്രധാനമന്ത്രിയുടെ ഈ പ്രവൃത്തി ഇരു രാജ്യങ്ങള്‍ക്കുമിടയില് സൗഹൃദം ഊട്ടിയുറപ്പിക്കുമെന്നാണ് സന്ദര്‍ശനത്തിന്റെ മേല്‍നോട്ടം വഹിക്കുന്ന വിദേശകാര്യ സെക്രട്ടറി ടി.എസ്. തിരുമൂര്‍ത്തി പറയുന്നത്.\nകിഗാലി വംശഹത്യ സ്മാരകത്തിലും മോദി സന്ദര്‍ശനം നടത്തും. 1994ല് വംശഹത്യ നടന്നപ്പോള് ഇന്ത്യക്കാരെ അതില് നിന്ന് സംരക്ഷിച്ചതിന്റെ ആദരസൂചകം കൂടിയാണ് മോദി റുവാന്‍ഡന് ജനതയ്ക്ക് അവര് ഏറെ വിലകല്‍പിക്കുന്ന പശുക്കളെ സമ്മാനമായി നല്‍കുന്നത്.


DIPP startup statewise ranking; Kerala top performing states-സ്റ്റാർട്ടപ്പ് രംഗത്ത് കേരളത്തിന്റെ കുതിപ്പ്; കേന്ദ്രത്തിന്റെ ടോപ് പെർഫോമർ ബഹുമതി\nഇനി സംസ്ഥാനങ്ങൾ ജില്ലാടിസ്ഥാനത്തിൽ സ്റ്റാർട്ടപ്പ് റാങ്കിങ് നടത്തും\nUpdated: December 20, 2018 4:31:13 pm\nകൊച്ചി: രാജ്യത്ത് സ്റ്റാർട്ടപ്പ് സംരംഭങ്ങളെ പരിപോഷിപ്പിക്കുന്നതിലും വളർത്തിയെടുക്കുന്നതിലും മികച്ച നേട്ടം കൈവരിച്ച് കേരളം. കേന്ദ്ര സർക്കാരിന് കീഴിലെ ഇൻഡസ്ട്രിയൽ പോളിസി ആന്റ് പ്രമോഷൻ വകുപ്പേർപ്പെടുത്തിയ പുരസ്കാരമാണ് കേരളത്തിന് ലഭിച്ചത്. പട്ടികയിൽ ഒന്നാം സ്ഥാനം ഗുജറാത്തിനാണ്.\nCelebrating the success of our States and their Startup Eco systems with the #StatesStartupRanking2018 https://t.co/76zXELuLbU\n— Startup India (@startupindia) December 20, 2018\nനൂറിൽ നൂറ് മാർക്ക് നേടിയാണ് ഗുജറാത്ത് രാജ്യത്തെ ബെസ്റ്റ് പെർഫോമർ എന്ന ബഹുമതി നേടിയത്. ടോപ് പെർഫോമർ എന്ന വിഭാഗത്തിൽ 85 ശതമാനത്തിന് മുകളിൽ മാർക്ക് നേടിയ സംസ്ഥാനങ്ങളാണ് ഉളളത്. ഇതിൽ കർണ്ണാടകം, രാജസ്ഥാൻ, ഒഡിഷ സംസ്ഥാനങ്ങൾക്കൊപ്പമാണ് കേരളത്തിന്റെയും സ്ഥാനം.\nThe State of Kerala receivingaCertificate of Appreciation from @rabhishek1982, Secretary, @DIPPGOI, for beinga“Top Performer” in #StatesStartupRanking for the efforts the State has made in empowering the Startup Ecosystem. pic.twitter.com/wiJP5aqdsV\nസംസ്ഥാന തലത്തിൽ നടക്കുന്ന സ്റ്റാർട്ടപ്പ് റാങ്കിങ്ങിൽ സ്റ്റാർട്ടപ്പ് സംരംഭങ്ങളെ പ്രോത്സാഹിപ്പിക്കുന്നതിലും വളർത്തിയെടുക്കുന്നതിലും സംസ്ഥാനങ്ങൾ വഹിക്കുന്ന പങ്കാണ് വിലയിരുത്തിയിരിക്കുന്നത്. ഡൽഹിയിൽ നടന്ന ചടങ്ങിൽ രാജ്യത്തെ വിവിധ സംസ്ഥാനങ്ങളിൽ നിന്നുളള സ്റ്റാർട്ടപ്പ് നേതൃത്വം പങ്കെടുത്തു.\nആറ് കാറ്റഗറികളായി തരംതിരിച്ചാണ് സംസ്ഥാനങ്ങളെ വിലയിരുത്തിയത്. താഴെ മുതൽ മുകളിലേക്ക് ബിഗിനർ, എമർജിങ് സ്റ്റേറ്റ്സ്, ആസ്പൈറിങ് ലീഡേർസ്, ലീഡേർസ്, ടോപ് പെർഫോമർ, ബെസ്റ്റ് പെർഫോമർ എന്നിങ്ങനെയാണ് സംസ്ഥാനങ്ങളെ തിരിച്ചിരിക്കുന്നത്.\nസ്റ്റാർട്ടപ്പ് പ്രോത്സാഹനം നൽകാൻ ലക്ഷ്യമിട്ട് വിവിധ സംസ്ഥാനങ്ങളിൽ നിന്നുളള പ്രതിനിധികളെ ഡിഐപിപി സിലിക്കൺ വാലിയിലേക്കും, ഇസ്രായേലിലേക്കും കൊണ്ടുപോകും. ഏപ്രിലിലാണ് ഈ സന്ദർശനം. സ്റ്റാർട്ടപ്പുകളെ വളർത്തിയെടുക്കാൻ ലക്ഷ്യമിട്ട് 2016 ജനുവരി 16 ന് ആരംഭിച്ച 19 ഇന ആക്ഷൻ പ്ലാനിന്റെ ഭാഗമായാണ് ഈ തീരുമാനം. രണ്ട് വർഷത്തിനിടെ 801 പരിഷ്‌കാരങ്ങളാണ് സ്റ്റാർട്ടപ്പ് രംഗത്ത് സംസ്ഥാനങ്ങൾ നടപ്പിലാക്കിയതെന്ന് ഡിഐപിപി വ്യക്തമാക്കി.\nഇനി ഓരോ സംസ്ഥാനവും തങ്ങളുടെ ജില്ലകളെ സ്റ്റാർട്ടപ്പ് പ്രോത്സാഹനവുമായി ബന്ധപ്പെട്ട് ഇതേ നിലയിൽ റാങ്ക് ചെയ്യും. ഇത് കേന്ദ്രസർക്കാരിന്റെ നിർദേശമാണ്. ഇതോടെ മാറുന്ന കാലത്തിനനുസരിച്ച് സ്റ്റാർട്ടപ്പ് വികസനം ഇനി മുതൽ രാജ്യത്തെ മുക്കിലും മൂലയിലേക്കും വ്യാപിക്കുമെന്നാണ് പ്രതീക്ഷ.\nരാജ്യത്ത് 29 സംസ്ഥാനങ്ങളിലും ആറ് കേന്ദ്രഭരണ പ്രദേശങ്ങളിലുമായി ആകെ 484 ജില്ലകളാണ് ഉളളത്. ഈ ജില്ലകളിൽ നിന്ന് 14,600 സ്റ്റാർട്ടപ്പ് പ്രൊജക്ടുകളാണ് ഇതുവരെ ഉണ്ടായിട്ടുളളത്. ഇവയുടെ എണ്ണം വർദ്ധിപ്പിക്കാനും ലോകത്തെ ഏറ്റവും മികച്ച സ്റ്റാർട്ടപ്പ് സംസ്കാരം ഇന്ത്യയിൽ വളർത്തിയെടുക്കാനുമാണ് ശ്രമം.\nWeb Title: Dipp startup statewise ranking kerala top performer\nഎല്ലാ ഫോണുകളും കൈമാറണമെന്ന് ഹൈക്കോടതി; സാധ്യമല്ലെന്ന് ദിലീപ്; വാദം തുടരുന്നു


കോണ്‍ഗ്രസ് എംഎല്‍എ എല്‍ദോസ് കുന്നപ്പള്ളിക്കും ഭാര്യക്കും ഇരട്ട വോട്ട് | News Moments | The world in your palm top\nകോണ്‍ഗ്രസ് എംഎല്‍എ എല്‍ദോസ് കുന്നപ്പള്ളിക്കും ഭാര്യക്കും ഇരട്ട വോട്ട്\nകൊച്ചി: കോണ്‍ഗ്രസ് എംഎല്‍എ എല്‍ദോസ് കുന്നപ്പള്ളിക്കും ഭാര്യക്കും ഇരട്ട വോട്ട്. മൂവാറ്റുപുഴ, മാറാടി പഞ്ചായത്തിലും രായരമംഗലം പഞ്ചായത്തിലുമാണ് ഇവര്‍ക്ക് വോട്ടുകള് ഉള്ളത്. ഇരട്ട വോട്ട് വിഷയത്തില് സര്‍ക്കാരിന് എതിരെ പ്രതിപക്ഷനേതാവ് രമേശ് ചെന്നിത്തല ആരോപണം ഉന്നയിച്ചിരുന്നു. ഇതിന് പിന്നാലെയാണ് പെരുമ്പാവൂരിലെ എല്‍ഡിഎഫ് സ്ഥാനാര്‍ത്ഥിയായ എല്‍ദോസ് കുന്നപ്പള്ളിക്കും ഭാര്യക്കും ഇരട്ട വോട്ടുണ്ടെന്ന വെളിപ്പെടുത്തലുണ്ടായത്.\nഅതേസമയം ഇരട്ട വോട്ടിനെക്കുറിച്ച് തനിക്ക് അറിയില്ലെന്ന് എല്‍ദോസ് കുന്നപ്പള്ളി പ്രതികരിച്ചു. മാറാടിയില് നിന്ന് അഞ്ച് വര്‍ഷം മുന്‍പ് താമസം മാറിയിരുന്നുവെന്നും എല്‍ദോസ് വ്യക്തമാക്കി. രമേശ് ചെന്നിത്തല ആരോപണം ഉന്നയിച്ചതിന് പിന്നാലെ ഇരട്ട വോട്ട് പരിശോധിക്കാന് തെരഞ്ഞെടുപ്പു കമ്മീഷന് ഉത്തരവിട്ടിരുന്നു.\n140 മണ്ഡലങ്ങളിലേയും വോട്ടര് പട്ടിക പരിശോധിക്കാന് ജില്ലാ കളക്ടര്‍മാര്‍ക്കാണ് നിര്‍ദ്ദേശം നല്‍കിയിട്ടുള്ളത്. ഇതിനായി ഇലക്ടറല് രജിസ്‌ട്രേഷന് ഓഫീസര്‍മാരുടെ നേതൃത്വത്തില് പ്രത്യേക ടീമുകള് രൂപീകരിക്കണം. 25-ാം തിയതിക്കുള്ളില് അന്വേഷണം പൂര്‍ത്തിയാക്കണമെന്നും നിര്‍ദേശം നല്‍കിയിട്ടുണ്ട്.


ജോസഫിനൊപ്പം ചേര്‍ന്ന ത്രിതല പഞ്ചായത്ത് അംഗങ്ങള് പലരും അയോഗ്യരാവും.\nHomePOLITICSജോസഫിനൊപ്പം ചേര്‍ന്ന ത്രിതല പഞ്ചായത്ത് അംഗങ്ങള് പലരും അയോഗ്യരാവും.\nകേരള കോണ്.(എം) ടിക്കറ്റില് മത്സരിച്ച് വിജയിക്കുകയും പിന്നീട് പി.ജെ. ജോസഫിനൊപ്പമെന്ന് തെരഞ്ഞെടുപ്പ് കമ്മീഷന് സത്യവാങ്ങ്മൂലം നല്‍കുകയും ചെയ്ത ജനപ്രതിനിധികളും പാര്‍ട്ടി വിട്ട് മറുചേരികളില് അഭയം തേടിയവര്‍ക്കും അയോഗ്യത ഉണ്ടാവുമെന്ന് ചൂണ്ടി കാണിക്കപ്പെടുന്നു. അയോഗ്യരല്ലാതാവണമെങ്കില് ജോസ്.കെ.മാണി ക്ക് കൂറു പ്രഖ്യാപിക്കേണ്ടി വരും.\nകേന്ദ്ര തെരഞ്ഞെടുപ്പു കമ്മീഷന് ജോസ്.കെ.മാണി ചെയര്‍മാനായ കേരള കോണ്‍ഗ്രസ് എം നെ അംഗീകരിച്ച ഉത്തരവ് വന്നതോടെ പാര്‍ട്ടിയില് നിന്നും വിട്ടു നിന്ന നിരവധി ത്രിതല പഞ്ചായത്ത് അംഗങ്ങള് പിന്തുണയുമായി ജോസ്.കെ.മാണിയുടെ മുമ്പില് എത്തിയിരുന്നു. തെറ്റിദ്ധാരണകളുടെയും പ്രലോഭനങ്ങളിലൂടെയും പാര്‍ട്ടി വിട്ടവര്‍ക്ക് ഉപാധികളില്ലാതെ തിരികെ വരാന് അവസരം നല്‍കുവാനാണ് ധാരണ.\nതിരികെ പിന്തുണ പ്രഖ്യാപിക്കാത്തവരെ അയോഗ്യരാക്കുവാന് നിയമ നടപടിയും ഉണ്ടാവും. ഇതിനു മുമ്പായി അതാതു സ്ഥാപനങ്ങളിലെ പാര്‍ട്ടി പ്രതിനിധികളുടെ യോഗം പ്രത്യേകം വിളിച്ചു ചേര്‍ക്കും. പങ്കെടുക്കാത്തവര്‍ക്കെതിരെ നടപടി ഉണ്ടാവും. ത്രിതല പഞ്ചായത്ത് തെരഞ്ഞെടുപ്പിനൊരുങ്ങുന്ന നിരവധി സിറ്റിംഗ് മെമ്പര്‍മെര്‍പാര്‍ട്ടി നടപടിക്ക് വിധേയരാവേണ്ടി വരും.\nകൂറുമാറ്റ ചട്ടപ്രകാരം അയാഗ്യരാവുന്നവര്‍ക്ക്6വര്‍ഷം തെരഞ്ഞെടുപ്പില് മത്സരിക്കുന്നതില് നിന്ന് അയോഗ്യരാവും. കേ.കോണ്. (എം) തീരുമാനം പലരെയും മത്സര രംഗത്തു നിന്നും പിന്തിരിപ്പിക്കുന്നതിന് ഇടയാക്കും. ഇതു വരെ ജോസഫ് വിഭാഗം എന്ന് അറിയപ്പെട്ടവര് ഇന്നു മുതല് ഒരു പാര്‍ട്ടിയുടേയും പേരില് അറിയപ്പെടുവാന് കഴിയില്ലാത്തതിനാല് മറ്റ് അണികള്‍ക്ക് സ്വതന്ത്രരായി മാത്രമെ മത്സരിക്കുവാനും കഴിയൂ.\nഏതെങ്കിലും പുതിയ പേര് സ്വീകരിക്കും വരെ സ്വതന്ത്രമായി മാത്രമെ പ്രവര്‍ത്തിക്കുവാനും കഴിയു. കേന്ദ്ര തെരഞ്ഞെടുപ്പു കമ്മീഷന് ഉത്തരവ് ജോസഫ് വിഭാഗത്തിന് കടുത്ത പ്രതിസന്ധിയാണ് സൃഷ്ടിച്ചിരിക്കുന്നത്.


back to school the final guideline was released withextensiv\n'തിരികെ സ്‌കൂളിലേക്ക്'; സ്‌കൂള് തുറക്കുന്നതിനുള്ള മാര്‍ഗരേഖ പുറത്തിറക്കി സര്‍ക്കാര്\nതിരുവനന്തപുരം: സ്‌കൂള് തുറക്കുന്നതിനുള്ള മാര്‍ഗരേഖ പുറത്തിറക്കി സര്‍ക്കാര്. തിരികെ സ്‌കൂളിലേക്ക് എന്ന പേരിലാണ് മാര്‍ഗരേഖ. വിദ്യാഭ്യാസമന്ത്രി വി ശിവന്‍കുട്ടി ആരോഗ്യമന്ത്രി വീണാ ജോര്‍ജിന് നല്‍കിയാണ് മാര്‍ഗരേഖ പുറത്തിറക്കിയത്. പൊതു നിര്‍ദേശങ്ങള് അടക്കം മാര്‍ഗരേഖയ്ക്ക് എട്ടു ഭാഗങ്ങളുണ്ട്.\nആറു വകുപ്പുകള് ചേര്‍ന്ന് മാര്‍ഗരേഖ നടപ്പാക്കും. വിദ്യാഭ്യാസ വകുപ്പ്, ആരോഗ്യ വകുപ്പ്, തദ്ദേശ സ്വയംഭരണ വകുപ്പ് എന്നിവക്കാണ് പ്രധാന ചുമതലയെന്ന് മന്ത്രി പറഞ്ഞു. ആഴ്ചയില് ആറുദിവസം ക്ലാസ്സുകളുണ്ടാകും. പൊതു അവധിയില്ലാത്ത ശനിയാഴ്ച പ്രവൃത്തി ദിവസമായിരിക്കും. ആദ്യ രണ്ടാഴ്ച ഉച്ചവരെ മാത്രമാകും ക്ലാസ്സുകള് ഉണ്ടാകുക.\nരക്ഷകര്‍ത്താക്കള്‍ക്ക് സമ്മതമെങ്കില് മാത്രം കുട്ടികളെ സ്‌കൂളുകളിലേക്ക് വിടാം. കുട്ടികള് കൂട്ടം കൂടാതിരിക്കാന് ശ്രമിക്കണം. ഭിന്നശേഷിക്കാരായ കുട്ടികള് ക്ലാസ്സുകളില് വരേണ്ടതില്ലെന്ന് മന്ത്രി ശിവന്‍കുട്ടി പറഞ്ഞു.എല്ലാ അധ്യാപകരും ജീവനക്കാരും വാക്‌സിന് എടുക്കണം. കുട്ടികള്‍ക്ക് ഉച്ചഭക്ഷണം നല്‍കുമെന്നും മന്ത്രി പറഞ്ഞു.\nഅടുത്ത അധ്യയന ദിവസം മുതല് അധ്യാപകര് സ്‌കൂളിലെത്തണം. വിപുലമായ അക്കാദമിക് കലണ്ടര് പ്രസിദ്ധീകരിക്കും. കുട്ടികള്‍ക്ക് യാത്രാസൗകര്യം ഉറപ്പാക്കും. സ്‌കൂള് ബസുകള് പ്രവര്‍ത്തനസജ്ജമാക്കാനുള്ള ശ്രമങ്ങള് നടക്കുകയാണ്. ഗതഗതമന്ത്രിയുമായി സംസാരിച്ചിട്ടുണ്ട്. യാത്രാസൗകര്യം ഇല്ലാത്ത സ്‌കൂളുകള്‍ക്കായി കെഎസ്ആര്‍ടിസി ബോണ്ട് സര്‍വീസ് നടത്താന് തീരുമാനിച്ചിട്ടുണ്ട്. സ്വകാര്യ ബസുകാരുമായി അടുത്തയാഴ്ച ചര്‍ച്ച നടത്തുമെന്ന് മന്ത്രി ശിവന്‍കുട്ടി അറിയിച്ചു.


ഇന്ത്യൻ സൂപ്പർ ലീഗിൽ ഈസ്റ്റ് ബംഗാളിനെ തകർത്ത് ഹൈദരാബാദ് എഫ്സി - MALAYALAM NEWS TIMES\nഇന്ത്യൻ സൂപ്പർ ലീഗിൽ ഈസ്റ്റ് ബംഗാളിനെ തകർത്ത് ഹൈദരാബാദ് എഫ്സി. മടക്കമില്ലാത്ത4ഗോളുകൾക്കാണ് ഹൈദരാബാദ് വിജയിച്ചത്. ബാർതലോമ്യു ഓഗ്ബച്ചെ ഹാട്രിക്ക് നേടിയപ്പോൾ അനികേത് ജാദവും ഹൈദരാബാദിനായി ഗോൾ പട്ടികയിൽ ഇടം നേടി. ജയത്തോടെ കേരള ബ്ലാസ്റ്റേഴ്സിനെ മറികടന്ന് ഹൈദരാബാദ് പോയിൻ്റ് പട്ടികയിൽ ഒന്നാമതെത്തി.\n21ആം മിനിട്ടിൽ തന്നെ ഹൈദരാബാദ് മുന്നിലെത്തി. ഓഗ്ബച്ചെയാണ് സ്കോറിംഗ് ആരംഭിച്ചത്, 44ആം മിനിട്ടിൽ ഓഗ്ബച്ചെ രണ്ടാം ഗോൾ നേടി. ഒന്നാം പകുതിയുടെ ഇഞ്ചുറി ടൈമിൽ അനികേത് ജാദവ് കൂടി വല തുളച്ചതോടെ ഹൈദരാബാദ് ആദ്യ പകുതി അവസാനിക്കുമ്പോൾ മൂന്ന് ഗോൾ ലീഡെടുത്തു. 74ആം മിനിട്ടിൽ ഓഗ്ബച്ചെ ഹാട്രിക്ക് തികച്ചു. കളിയുടെ അവസാനത്തിൽ ഈസ്റ്റ് ബംഗാളിന് ഒരു പെനാൽറ്റി ലഭിച്ചെങ്കിലും അത് ലക്ഷ്യത്തിലെത്തിക്കാൻ ഫ്രാഞ്ചോ പ്രസിനു സാധിച്ചില്ല.\nഇന്നത്തെ ഹാട്രിക്കോടെ ഓഗ്ബച്ചെയ്ക്ക് സീസണിൽ 12 ഗോളുകൾ ആയി. സീസണിൽ ഏറ്റവുമധികം സ്കോർ നേടിയ താരമാണ് ഓഗ്ബച്ചെ. മൂന്ന് സീസണുകളായി ഇന്ത്യൻ സൂപ്പർ ലീഗിൻ്റെ ഭാഗമായ ഓഗ്ബച്ചെ ആകെ 47 ഗോളുകളാണ് ഇതുവരെ നേടിയത്. ഒരു ഗോൾ കൂടെ നേടിയാൽ താരത്തിന് ഐഎസ്എല്ലിലെ എക്കാലത്തെയും ടോപ്പ് സ്കോറർ ആകാം.\nജയത്തോടെ ഹൈദരാബാദിന് 12 മത്സരങ്ങളിൽ നിന്ന് 20 പോയിൻ്റായി. 11 മത്സരങ്ങൾ കളിച്ച ബ്ലാസ്റ്റേഴ്സിനും 20 പോയിൻ്റാണ് ഉള്ളതെങ്കിലും ഗോൾ വ്യത്യാസമാണ് ഹൈദരാബാദിനെ ഒന്നാം സ്ഥാനത്ത് എത്തിച്ചത്. ഇന്നത്തെ കളിയിലെ പരാജയത്തോടെ ഈസ്റ്റ് ബംഗാൾ വീണ്ടും പട്ടികയിൽ അവസാന സ്ഥാനത്തായി.\nEnglish summary : hyderabad fc won east bengal


web desk 12/05/2018\nതെന്നിന്ത്യയിലെ വളരെ പ്രശസ്തയായ നടിയാണ് അമല പോള്. കൈ നിറയെ ചിത്രങ്ങളുമായി തമിഴിലാണ് താരം ഇപ്പോൾ ശോഭിക്കുന്നത്. കഴിഞ്ഞ ദിവസം ഒരു മാധ്യമത്തിന് നൽകിയ അഭിമുഖത്തിൽ തന്റെ ഫോൺ ഉപയോഗത്തിനെ പറ്റിയുള്ള അനുഭവങ്ങൾ അമല പങ്കുവയ്ക്കുകയുണ്ടായി. ഫോണ് ഉപയോഗത്തിന്റെ കാര്യത്തിൽ താൻ വളരെ പിന്നിലാണ് എന്നാണ് അമല പറയുന്നത്. അതുകൊണ്ട് പല സുഹൃത്തുക്കളേയും തനിക്ക് നഷ്ടമയിട്ടുണ്ടെന്നും അമല പറയുന്നു. തന്റെ മാനേജര്‍ക്ക് തന്നെ ഫോണില് കിട്ടാന് അയല്‍പക്കത്തെ വീട്ടിലേക്ക് വിളിക്കേണ്ട അവസ്ഥ വരെ ഉണ്ടായിട്ടുണ്ടെന്ന് അമല പറയുന്നു. പക്ഷെ ചില പരസ്യ മെസേജുകളാണ് തന്നെ ദേഷ്യം പിടിപ്പിക്കുന്നതെന്ന് അമല പറയുന്നു.\nഅമല പോളിന്റെ ഹോട്ട് വീഡിയോസും ചിത്രങ്ങളും കാണാന് സബ്‌സ്‌ക്രൈബ് ചെയ്യൂ എന്നൊക്കെ പറഞ്ഞു കൊണ്ടുള്ള മെസേജുകള് തനിക്കും വരാറുണ്ടെന്നും, അത്തരം മെസേജുകൾ കാണുമ്പോള് ദേഷ്യം വരാറുണ്ടെന്നും അമല പറയുന്നു. പക്ഷേ ചില സമയത്ത് അതെല്ലാം തമാശയായി തോന്നുമെന്നും. എന്റെ കൂട്ടുകാര്‍ക്കെല്ലാം അത്തരം സന്ദേശങ്ങളുടെ സ്‌ക്രീന് ഷോട്ട് എടുത്ത് അയച്ചുകൊടുക്കുമെന്നും അമല പറയുന്നു. തനിക്ക് ഒരുപാട് കോളുകളും മെസേജുകളും വരാറുണ്ടെന്നും, ട്രൂ കോളര് ആപ്ലികേഷൻ ഉള്ളതുകൊണ്ട് ചിലരുടെ കോളുകള് എടുക്കില്ല എന്നും അമല പറയുന്നു.\nഇപ്പോള് എല്ലാവര്‍ക്കും പെട്ടന്ന് മറുപടി വേണം. വാട്ട്‌സ് ആപ്പില് തന്നെ ഓണ്‍ലൈനില് കാണുമ്പോള് തുടര്‍ച്ചയായി വിളിക്കുകയും സന്ദേശം അയക്കുകയും ചെയ്യുന്നവരുമുണ്ടെന്ന് അമല പറയുന്നു. തനിക്ക് അതെല്ലാം പലപ്പോഴും ശല്യമായി തോന്നാറുണ്ടെന്ന് അമല പറയുന്നു.\nതൃശ്ശിവ പേരൂര് ക്ലിപ്തം കിടിലം ടീസര്……


പ്രവേശന പരീക്ഷ: തീരുമാനം നീളുന്നതില് ആശയക്കുഴപ്പം - Simon Mash (Simon Pavaratty), Teacher, PSMVHSS Kattoor\nപ്രവേശന പരീക്ഷ: തീരുമാനം നീളുന്നതില് ആശയക്കുഴപ്പം\nപ്രൊഫഷണല് കോഴ്‌സ് പ്രവേശനത്തെക്കുറിച്ച് ഈ വര്‍ഷവും ആശങ്കയും ആശയക്കുഴപ്പവും. ദേശീയ പ്രവേശന പരീക്ഷ നടത്താനുള്ള മെഡിക്കല് കൗണ്‍സിലിന്റെ നീക്കവും എന്‍ട്രന്‍സ് പരീക്ഷ പരിഷ്‌കരിക്കുന്നതിനുള്ള സംസ്ഥാന സര്‍ക്കാരിന്റെ ശ്രമവും എല്ലാംകൂടി പ്രവേശന പരീക്ഷയെ സംബന്ധിച്ച അന്തിമ തീരുമാനം നീണ്ടുപോകാന് ഇടയാക്കുന്നു.\nമെഡിക്കല് പ്രവേശനത്തിന് ദേശീയതലത്തില് ഒറ്റ പ്രവേശന പരീക്ഷ നടത്തണമെന്ന മെഡിക്കല് കൗണ്‍സിലിന്റെ വിജ്ഞാപനമാണ് ആശയക്കുഴപ്പത്തിനുള്ള പ്രധാന കാരണം. ഈ വിജ്ഞാപനം റദ്ദാക്കണമെന്നും മുന് വര്‍ഷങ്ങളിലെപ്പോലെ അതത് സംസ്ഥാനങ്ങള് പരീക്ഷ നടത്തിക്കൊള്ളുമെന്നും കേന്ദ്ര ആരോഗ്യ മന്ത്രാലയം നിര്‍ദേശിച്ചിരുന്നു. എന്നാല് സ്വയംഭരണ സ്ഥാപനമായ മെഡിക്കല് കൗണ്‍സില് ഈ നിര്‍ദേശം അംഗീകരിക്കില്ലെന്ന സൂചനയാണ് നല്‍കിയിരിക്കുന്നത്. കേന്ദ്രസര്‍ക്കാരിന്റെ നിര്‍ദേശം വന്നിട്ട് ദിവസങ്ങളായെങ്കിലും മെഡിക്കല് കൗണ്‍സില് വിജ്ഞാപനം റദ്ദാക്കാന് കൂട്ടാക്കിയിട്ടില്ല.\nജനവരി മധ്യത്തോടെ ചേരുന്ന സംസ്ഥാന ആരോഗ്യമന്ത്രിമാരുടെ സമ്മേളനത്തില് കൂടുതല് ചര്‍ച്ച നടത്തി അന്തിമതീരുമാനം കൈക്കൊള്ളാമെന്നാണ് കേന്ദ്ര സര്‍ക്കാര് പറയുന്നത്. ദേശീയതലത്തില് ഒറ്റ പരീക്ഷ നടത്തുന്നത് സംബന്ധിച്ച് ഒരു നിര്‍ദേശവും സംസ്ഥാനങ്ങള്‍ക്ക് ഇതുവരെ ലഭിച്ചിട്ടില്ല. ദേശീയ പരീക്ഷ വരുമ്പോള് പ്രവേശനവും ദേശീയ തലത്തിലാണോയെന്ന കാര്യത്തില് വ്യക്തതയില്ല. നിലവിലുള്ള അഖിലേന്ത്യാ ക്വാട്ട നിലനിര്‍ത്തുന്നതിനോട് കേരളത്തിനും മറ്റും വിയോജിപ്പില്ല. എന്നാല് ദേശീയ തലത്തിലാണ് പ്രവേശനമെങ്കില് കേരളത്തിന്റെ ലാഭനഷ്ടങ്ങള് കണക്കിലെടുത്തേ തീരുമാനമെടുക്കാനാകൂ.\nഇതിനുപുറമെയാണ് സംസ്ഥാന പ്രവേശന പരീക്ഷാ പരിഷ്‌കരണം ഉയര്‍ത്തുന്ന ആശങ്കകള്. എന്‍ജിനീയറിങ്ങിന് മാത്രം യോഗ്യതാ പരീക്ഷയായ പ്ലസ് ടുവിന്റെ മാര്‍ക്കുകൂടി പ്രവേശനത്തിന് മാനദണ്ഡമാക്കാന് സര്‍ക്കാര് തീരുമാനിച്ചിട്ടുണ്ട്. എന്നാല് ഇത് സംബന്ധിച്ച നിയമവകുപ്പിന്റെ എതിര്‍പ്പ് നിലനില്‍ക്കുന്നു. മാര്‍ക്കുകളുടെ ഏകീകരണവും മറ്റും എണ്ണമറ്റ പരാതികള്‍ക്ക് ഇടയാക്കുമെന്നും ധൃതിപിടിച്ച് ഇക്കാര്യത്തില് തീരുമാനമെടുക്കരുതെന്നുമായിരുന്നു നിയമവകുപ്പിന്റെ ഉപദേശം. എന്നാല് ഈ നിയമോപദേശം തള്ളി ഇക്കുറിതന്നെ എന്‍ജിനീയറിങ്ങിന് പ്ലസ് ടു മാര്‍ക്കുകൂടി പരിഗണിക്കാനാണ് സര്‍ക്കാര് ഉദ്ദേശിക്കുന്നത്.\nകേന്ദ്ര സര്‍ക്കാരിന്റെ നിര്‍ദേശമൊന്നും ലഭിച്ചിട്ടില്ലാത്തതിനാല് സംസ്ഥാന സര്‍ക്കാര് പ്രോസ്‌പെക്ടസ് അടുത്തയാഴ്ച ഇറക്കാന് നടപടികള് പൂര്‍ത്തിയാക്കിവരുന്നു. എന്‍ജിനീയറിങ്ങിന് പ്ലസ് ടു മാര്‍ക്കുകൂടി പരിഗണിച്ച് റാങ്ക് ലിസ്റ്റ് തയ്യാറാക്കാനുള്ള നിര്‍ദേശമാണ് പ്രോസ്‌പെക്ടസില് ഉള്‍പ്പെടുത്തുക. ഇപ്പോള്‍ത്തന്നെ വിജ്ഞാപനം താമസിച്ചതിനാല് ഇനിയും വൈകിക്കാന് സര്‍ക്കാരിനും ആകില്ല.\nദേശീയ തലത്തില് പരീക്ഷ നടത്തുന്നത് പൊതുവില് വിദ്യാര്‍ഥികള്‍ക്ക് സ്വീകാര്യമാണ്. പല മെഡിക്കല് കോളേജിലേക്കും പല പരീക്ഷ എഴുതേണ്ട അവസ്ഥയാണ് ഇപ്പോഴുള്ളത്. ഒരു പരീക്ഷ വന്നാല് എല്ലാ കോളേജുകളിലേക്കും കൂടി ഒറ്റ പരീക്ഷ എഴുതിയാല് മതിയാകും. എന്നാല് സ്വാശ്രയ കോളേജ് മാനേജ്‌മെന്റുകള്‍ക്ക് പ്രവേശനം അവരുടെ കൈപ്പിടിയില് നിന്ന് മാറുന്നതില് പ്രതിഷേധമുണ്ട്. പ്രവേശനം സുതാര്യമാകുന്നതിനും ദേശീയ തലത്തിലുള്ള പരീക്ഷ ഉപകരിക്കും.


സൂപ്പർ ഹിറ്റായി മെട്രോ സൈക്കിൾ പദ്ധതി; മെട്രോയിൽ കൂടുതൽ പദ്ധതികൾ ഉടനെന്ന് സിഎംആർഎൽ അധികൃതർ -\nസൂപ്പർ ഹിറ്റായി മെട്രോ സൈക്കിൾ പദ്ധതി; മെട്രോയിൽ കൂടുതൽ പദ്ധതികൾ ഉടനെന്ന് സിഎംആർഎൽ അധികൃതർ\nയാത്രക്കാർക്ക് സുഖയാത്ര ഒരുക്കുന്നതിന്റെ ഭാഗമായി മെട്രോ ആരംഭിച്ച പുതിയ മെട്രോ ബൈസിക്കിൾ പദ്ധതി ഹിറ്റാകുന്നു. കഴിഞ്ഞ ജനുവരിയിൽ യാത്രക്കാർക്ക് യാത്രകൾ കൂടുതൽ സൗകര്യപ്രദമാക്കുന്നതിന്റെ ഭാഗമായി ചെന്നൈയിൽ ആരംഭിച്ച മെട്രോ സൈക്കിൾ പദ്ധതി, മെട്രോ യാത്രക്കാർക്ക് തുടർ യാത്രകൾ ഒരുക്കുക എന്ന ഉദ്ദേശത്തോടെ തുടങ്ങിയതാണ്.12 സ്റ്റേഷനുകളിൽ ആരംഭിച്ച ഈ പരുപാടി വൻ വിജയമാണെന്ന് സി എം ആർ എൽ ആണ് വ്യക്തമാക്കിയത്.\nമെട്രോ ബൈസിക്കിൾ പദ്ധതി യാത്രക്കാർ ഏറ്റെടുത്തതോടെ സും കാർ, ആദീസ് സൈക്കിൾ എന്നീ സംരംഭങ്ങളുമായി ചേർന്ന് സി എം ആർ എൽ പദ്ധതി മറ്റ് സ്റ്റേഷനുകളിലേക്കും വ്യാപിപ്പിച്ചിരുന്നു. സി എം ആർ എൽ അധികൃതരുടെ കണക്കുകൾ പ്രകാരം 50,500 യാത്രക്കാർ ഈ സൗകര്യം ഇതുവരെ പ്രയോജനപ്പെടുത്തിയിട്ടുണ്ട്.\nയാത്രക്കാർ മെട്രോ കൂടുതൽ ഉപയോഗിക്കുന്നതിനായി, തുടർയാത്ര സൗകര്യം കാര്യക്ഷമമാക്കുന്നതിനായി മെട്രോ സ്റ്റേഷനുകളിൽ ചെറു ബസുകൾ ഉപയോഗിക്കാനും അധികൃതർ തീരുമാനിച്ചിരുന്നു. നഗരത്തിലെ പ്രധാന മെട്രോ സ്റ്റേഷനുകളിൽ ഓൺലൈൻ ടാക്സി സർവീസുകൾ തുറക്കുന്നതിനായുള്ള പദ്ധതിയുടെ ഭാഗമായി യുബർ, ഓല കമ്പനികളുമായി കരാർ ഒപ്പിട്ടതായും അധികൃതർ അറിയിച്ചു.\nRead more on: chennai | metro\nരാജ്യത്ത് കൊവിഡ് കേസുകൾ വർധിക്കുന്നു; അഞ്ച് സംസ്ഥാനങ്ങളിലെ സ്ഥിതി രൂക്ഷം


==ഉപയോഗം== പാചകത്തിനും ഭക്ഷ്യാവശ്യത്തിനുമായിട്ടാണ് കാന്താരി മുളകും കൊമ്പൻമുളകും ഉപയോഗിക്കുന്നത്. പുരാതന കാലങ്ങളിൽ നാട്ടുമരുന്നുണ്ടാക്കുന്നതിനും ഗർഭം അലസിപ്പിക്കുന്നതിനും ചിലയിനം കാന്താരി മുളകുകൾ ഉപയോഗിച്ചിരുന്നു. അച്ചാറുണ്ടാക്കുന്നതിനും ഉപ്പുമാങ്ങ തയ്യാറാക്കുന്നതിനും ചമ്മന്തിക്കും കാന്താരിമുളക് വ്യാപകമായി ഉപയോഗിക്കുന്നുണ്ട്. എല്ലായിനം കറികൾക്കും കൊമ്പൻ മുളക് ഉപയോഗിക്കുന്നു. സാമ്പാറിനായി പ്രത്യേകം സാമ്പാർമുളക് തന്നെ ഉപയോഗിക്കുന്ന രീതിയുമുണ്ട്. പഴുത്ത കൊമ്പൻമുളക് ഉണക്കിയെടുക്കുന്നതാണ് വത്തൽമുളക്. വത്തൽ മുളകുപൊടി കേരളത്തിലുപയോഗിക്കുന്ന കറിക്കൂട്ടുകളിൽ ചേർക്കുന്ന ഒരു പ്രധാന ഘടകമാണ്.


ഒരുമിച്ച് ഒരുപാട് നല്ല മുഹൂർത്തങ്ങൾ ഇനിയും ഉണ്ടാകട്ടെ; പ്രിയ മമ്മൂക്കയ്ക്ക് ആശംസകളുമായി സഹപ്രവർത്തകർ | Mammootty And Sulfath Celebrates 41st wedding anniversary wishess from colleagues\nഒരുമിച്ച് ഒരുപാട് നല്ല മുഹൂർത്തങ്ങൾ ഇനിയും ഉണ്ടാകട്ടെ; പ്രിയ മമ്മൂക്കയ്ക്ക് ആശംസകളുമായി സഹപ്രവർത്തകർ\nMay 6, 2020, 02:41 PM IST\n1979 മേയ് ആറിനാണ് മമ്മൂട്ടി സുൽഫത്തിനെ വിവാഹം കഴിക്കുന്നത്. അന്ന് മമ്മൂട്ടി വക്കീലായി പ്രാക്ടീസ് ചെയ്യുകയായിരുന്നു.\nമലയാളത്തിന്റെ സ്വന്തം മമ്മൂട്ടിയ്ക്കും ഭാര്യ സുൽഫത്തിനും വിവാഹവാർഷികാശംസകൾ നേർന്ന് ആരാധകരും സഹപ്രവർത്തകരും.ഇരുവരും 41-ാം വിവാഹവാർഷികം ആഘോഷിക്കുകയാണ്. ജോജു ജോർജ്, അനു സിതാര, സംവിധായകരായ അജയ് വാസുദേവ്, അരുൺ ഗോപി തുടങ്ങി നിരവധി പേരാണ് ഇരുവർക്കും ആശംസകൾ നേർന്നിരിക്കുന്നത്.\nHappy wedding anniversary mammooka and sulfitha ❤🎉\nഅഭിനയമോഹം തലയ്ക്കുപിടിച്ച മമ്മൂട്ടി വിവാഹത്തിന് മുൻപ് വേഷമിട്ടത് അനുഭവങ്ങൾ പാളിച്ചകൾ, കാലചക്രം എന്നീ ചിത്രങ്ങളിലായിരുന്നു. ആ സിനിമകളിലെ മമ്മൂട്ടിയുടെ ചെറിയ വേഷങ്ങൾ അന്ന് അധികമാരും ശ്രദ്ധിച്ചിരുന്നില്ല.\nGod Bless you Both ❤ @mammootty 🥰\nവിവാഹത്തിനുശേഷം കെ.ജി ജോർജ്ജ് സംവിധാനം ചെയ്ത മേളയിലൂടെ മമ്മൂട്ടി ശ്രദ്ധനേടി. പിന്നീട് മമ്മൂട്ടി എന്ന നടൻ വളരുകയായിരുന്നു. മലയാള സിനിമയുടെ കഴിഞ്ഞ നാൽപത് വർഷത്തെ ചരിത്രത്തിൽ മമ്മൂട്ടിയുടെ സ്ഥാനം വളരെ വലുതാണ്. മികച്ച കഥാപാത്രങ്ങളുമായി മമ്മൂട്ടി നമുക്കൊപ്പം യാത്ര ചെയ്യുന്നു.. ആ യാത്ര തുടർന്ന് കൊണ്ടിരിക്കുന്നു. അഭിഭാഷകന്റെ ജോലി വിട്ട് നടനാകുക എന്ന മമ്മൂട്ടിയുടെ മോഹത്തിന് ഏറ്റവും കൂടുതൽ പിന്തുണ നൽകിയത് സുൽഫത്തായിരുന്നു.\nസുറുമിയാണ് മമ്മൂട്ടി-സുൽഫത്ത് ദമ്പതികളുടെ മൂത്ത മകൾ. സുറുമിയേക്കാൾ നാല് വയസ്സിൽ ഇളയതാണ് ദുൽഖർ സൽമാൻ.\nContent Highlights : Mammootty And Sulfath Celebrates 41st wedding anniversary wishess from colleagues\nവാഹനാപകടവുമായി ബന്ധപ്പെട്ട് നടി ഗായത്രി സുരേഷ് നടത്തിയ പ്രതികരണം വലിയ ചര്‍ച്ചയായിരുന്നു. ..


:കുരുങ്ങുകൾ ബസിനുനേരേ തെങ്ങിൻ മുകളിൽനിന്നും കരിക്ക് പറിച്ചെറിഞ്ഞു:രണ്ട് യാത്രക്കാർക്ക് പരിക്ക് | Kottayam Media\n:കുരുങ്ങുകൾ ബസിനുനേരേ തെങ്ങിൻ മുകളിൽനിന്നും കരിക്ക് പറിച്ചെറിഞ്ഞു:രണ്ട് യാത്രക്കാർക്ക് പരിക്ക്\nഇരട്ടി :കുരുങ്ങുകൾ ബസിനുനേരേ തെങ്ങിന് മുകളിൽനിന്നും കരിക്ക് പറിച്ചെറിഞ്ഞു. ബസിന്റെ മുൻഭാഗത്തെ ചില്ല് തകർന്നു. പൊട്ടിയ ചില്ല് തെറിച്ച് രണ്ട് യാത്രക്കാർക്ക് പരിക്കേറ്റു. ഇരിട്ടിയിൽനിന്നും പൂളക്കുറ്റിക്ക് നെടുംപൊയിൽ, വാരപ്പീടിക വഴി സർവീസ് നടത്തുന്ന സെന്റ് ജൂഡ് ബസിനുനേരെയാണ് കുരങ്ങുകൾ കരിക്ക് പറിച്ചെറിഞ്ഞത്. റോഡരികിലെ തെങ്ങിൽനിന്നായിരുന്നു ഓടുന്ന ബസിനുനേരെ ഉന്നം തെറ്റാതെയുള്ള ഏറ്.\nചില്ല് തകർന്നതിനെത്തുടർന്ന് ഒന്നരദിവസത്തെ സർവീസ് മുടങ്ങി. നഷ്ടപരിഹാരം നൽകാൻ വകുപ്പില്ലെന്നാണ് വനം വകുപ്പിൽനിന്നും ബസുടമയ്ക്ക് കിട്ടിയ മറുപടി. മുന്നിലെ ചില്ല് മാറ്റാൻ മാത്രം ഉടമ ചെക്കാനിക്കുന്നേൽ ജോൺസന് 17,000 രൂപ ചെലവായി. മൂന്ന് ബസുകൾ സർവീസ് നടത്തിയിരുന്ന ഈ റൂട്ടിൽ ഇപ്പോൾ ഒരു ബസ് മാത്രമാണ് ഓടുന്നത് പ്രദേശത്ത് കുരങ്ങ് ശല്യം രൂക്ഷമാണ്. കാൽനടയാത്രക്കാർക്കും ബസ് ഉൾപ്പെടെയുള്ള വാഹനങ്ങൾക്കും നേരേ വാനരപ്പട പതിയിരുന്ന് ആക്രമണം നടത്തുകയാണ്. കുരങ്ങുകളെ വനത്തിലേക്ക് തുരത്താനുള്ള ഒരു നടപടിയും വനംവകുപ്പധികൃതരുടെ ഭാഗത്തുനിന്നുണ്ടാകുന്നില്ല.


സിപ്ല വെറ്ററിനറി ബിസിനസ് വില്‍ക്കാനൊരുങ്ങുന്നു – Future Kerala :\nമുംബൈ: ഇന്ത്യയിലെ രണ്ടാമത്തെ ഏറ്റവും വലിയ മരുന്നു നിര്‍മാണ കമ്പനിയായ സിപ്ല, തങ്ങളുടെ മൃഗ ആരോഗ്യപരിപാലന വിഭാഗമായ സിപ്ല വെറ്റ് വില്‍ക്കാനൊരുങ്ങുന്നു. ഇതു സംബന്ധിച്ച് ചര്‍ച്ച ആരംഭിച്ചതായും കമ്പനി അറിയിച്ചു. ബിസിനസ് പുനഃക്രമീകരിക്കുന്നതിന്റെ ഭാഗമായാണ് സിപ്ലയുടെ ഈ നീക്കം. വില്‍പ്പനയുമായി ബന്ധപ്പെട്ട സാമ്പത്തിക വിവരങ്ങള് കമ്പനി ഇതുവരെ പുറത്തുവിട്ടിട്ടില്ല.\nസിപ്ല വെറ്റ് വില്‍ക്കുന്നതിന് സഹായിക്കാനും താല്‍പ്പര്യമുള്ള കക്ഷികളെ കണ്ടെത്തുന്നതിനുമായി ആഗോള ഇന്‍വെസ്റ്റ്‌മെന്റ് ബാങ്കായ റോത്ത്‌സ്‌ചൈല്‍ഡിനെ കമ്പനി നിയമിച്ചിട്ടുണ്ട്. മുംബൈ ആസ്ഥാനമായി പ്രവര്‍ത്തിക്കുന്ന സീക്വന്റ് സൈന്റിഫിക് ലിമിറ്റഡ് ഉള്‍പ്പെടെയുള്ള നിരവധി ഇന്ത്യന് കമ്പനികള് സിപ്ല വെറ്റ് വാങ്ങുന്നതിന് താല്‍പ്പര്യം പ്രകടിപ്പിച്ച് ടെന്‍ഡര് സമര്‍പ്പിച്ചതായാണ് വിവരം. നൂറിലധികം രാജ്യങ്ങളില് ശ്രദ്ധകേന്ദ്രീകരിച്ച് പ്രവര്‍ത്തിക്കുന്ന പ്രമുഖ വെറ്ററിനറി ഫാര്‍മസ്യൂട്ടിക്കല് എക്‌സ്‌പോര്‍ട്ടര് കമ്പനിയാണ് സിപ്ല വെറ്റ്. 2015-16 വര്‍ഷത്തില് സിപ്ലയുടെ മൊത്തം വില്‍പ്പനയുടെ രണ്ടോ മൂന്നോ ശതമാനത്തോളം ലഭിച്ചത് വെറ്ററിനറി ബിസിനസ് വിഭാഗത്തില് നിന്നാണ്. കഴിഞ്ഞ സാമ്പത്തിക വര്‍ഷം 13,678 കോടി രൂപയുടെ മൊത്തം വില്‍പ്പനയാണ് സിപ്ലയില് നടന്നിട്ടുള്ളത്.\nമൊത്തം ബിസിനസ് പദ്ധതികളില് തിരിച്ചടി നേരിട്ടതിനെ തുടര്‍ന്നാണ് സിപ്ല വെറ്ററിനറി ബിസിനസ് വിഭാഗം വില്‍ക്കാനൊരുങ്ങുന്നതെന്നാണ് ഈ മേഖലയില് നിന്നുള്ള വിദഗ്ധരുടെ അഭിപ്രായം. ഇതിന്റെ ഭാഗമായി കുറഞ്ഞ ലാഭം ലഭിക്കുന്ന അനുബന്ധ ബിസിനസുകളില് നിന്നും പുറത്തുകടക്കാനാണ് കമ്പനി ശ്രമിക്കുന്നതെന്നാണ് വിദഗ്ധര് വിലയിരുത്തുന്നു.\nഉഡുപ്പി ഭവന് റസ്റ്ററന്റ് ഉഡുപ്പി കാണിയൂര് മഠാധിപതി ഉദ്ഘാടനം ചെയ്തു


Eureka - കാളക്കൂറ്റന്‍മാര് തൊട്ട് ഗ്വെര്‍നിക്കാ വരെ\nMonday, 28 October 2019 17:29\nകാളക്കൂറ്റന്‍മാര് തൊട്ട് ഗ്വെര്‍നിക്കാ വരെ\nഒരു കാളക്കൂറ്റന്റെ ശക്തിയും സൗന്ദര്യവും പ്രസരിക്കുന്ന ചിത്രം ചുവരില് തൂക്കുന്നതില് ബദ്ധശ്രദ്ധനായിരുന്നു, അച്ഛന്.\n“ഓ, എനിയ്ക്ക് മോഡേണ് ആര്‍ട്ട് ഇഷ്ടമല്ല.”\nഅമ്മ വെറുപ്പോടെ തലവെട്ടിച്ചുകൊണ്ട് അകത്തേയ്ക്കു പോയി.\nഅച്ഛന് ഒന്നും മിണ്ടിയില്ല.\nഒട്ടു മാറി നിന്നുകൊണ്ട് അദ്ദേഹം ചിത്രത്തിന് ചെരിവില്ലെന്ന് ഉറപ്പുവരുത്തി. എന്നിട്ട് സീതമോളെ നോക്കി പുഞ്ചിരിച്ചു.\n“നിന്റമ്മ എന്താ പറഞ്ഞത്?”\n“അമ്മയ്ക്ക് മോഡേണ് ആര്‍ട്ട് ഇഷ്ടല്ലാത്രേ.”\n“അതിന് ഇത് ആധുനിക ചിത്രം അല്ലല്ലോ, വളരെ വളരെ പഴയതാ. മുപ്പത്തി അയ്യായിരത്തിലധികം വര്‍ഷങ്ങള്‍ക്കു മുമ്പ് വരച്ച ഒരു ചിത്രത്തിന്റെ പകര്‍പ്പാണിത്. യഥാര്‍ത്ഥ ചിത്രം സ്പെയിനിലെ അല്‍ത്താമീറ ഗുഹയിലാണുള്ളത്. ആദിമ മനുഷ്യര് അഥവാ അജ്ഞാതനായ ഏതോ ഒരു ആദിമ കലാകാരന് വരച്ച ചിത്രമാണിത്. ആധുനികം, പുരാതനം എന്നതൊക്കെ ചരിത്രപരമായി സമീപിക്കുമ്പോള് കണക്കിലെടുത്താല് മതി. കലാസൃഷ്ടി എന്നും എപ്പോഴും കലാസൃഷ്ടി തന്നെ. ശിലായുഗകാലത്തെ\nഗുഹാചിത്രങ്ങള് ലോകത്തെമ്പാടും വിവിധ സ്ഥലങ്ങളില് കണ്ടെത്തിയിട്ടുണ്ട്. രചനാചാതുര്യവും ഭാവപ്രകാശന സാമര്‍ത്ഥ്യവും ഒത്തിണങ്ങിയ, ഏറ്റവും പ്രസിദ്ധമായവയാണ് ഇപ്പറഞ്ഞ അല്‍ത്താമീറയും ഫ്രാന്‍സിലെ ലാസ്ക്കോ (Lascaux) ഗുഹാചിത്രങ്ങളും.”\n“ഇവിടെയൊരു മ്യൂറല് കൊണ്ടുവെക്കാന് പറഞ്ഞിട്ട് കൊണ്ടുവെച്ചിരിക്കുന്നു ഒരു പ്രാകൃത ചിത്രം!” അമ്മ വീണ്ടും കെറുവുമായെത്തി.\n“മ്യൂര് എന്ന വാക്കില് നിന്നാണ് മ്യൂറല് എന്ന വാക്കുണ്ടായത്. മ്യൂര് എന്നാല് ചുമര് എന്നാണര്‍ത്ഥം. ഗുഹയിലേതാണെങ്കിലോ അതും ചുമര്‍ച്ചിത്രം തന്നെ.” അച്ഛന് ശാന്തനായി പറഞ്ഞു.\nഅച്ഛന് വീണ്ടും സീതമോളുടെ നേരെ തിരിഞ്ഞു.\n“ഈജിപ്ത്, മെസൊപ്പൊട്ടേമിയ, ഗ്രീസ്, സിന്ധുനദീതടം, ഇന്‍കാ, മായാ, ഓല്‍മെക് എന്നിങ്ങനെ പുരാതന കാലത്ത് നിരവധി സംസ്കാരങ്ങള് ഉണ്ടായിട്ടുണ്ട്. മുഖ്യധാരാ സംസ്കാരങ്ങളിലൂടെ കാലാകാലങ്ങളില് ചിത്രകലയും വികാസം കൊണ്ടു. ഓരോ കാലഘട്ടത്തിലും ജീവിതരീതികളില് വന്ന മാറ്റങ്ങള് ചിത്രകലയിലും പ്രതിഫലിച്ചു. മുന്‍കാലങ്ങളില് മതവും മതാനുഷ്ഠാനങ്ങളും ആണ് ചിത്രകലയെ ഏറെ സ്വാധീനിച്ചിരുന്നത്. പില്‍ക്കാലത്ത് ആ സ്വാധീനം ക്രമേണ ഇല്ലാതായിത്തീര്‍ന്നു.\nഅച്ഛന് ചിത്രകലയുടെ ചരിത്രത്തിലേക്കാണ് കടക്കുന്നത്. ഓരോ രാജ്യത്തും അവരുടെ പാരമ്പര്യവും സംസ്കാരവും അനുസരിച്ചാണ് കലകള് ഉണ്ടാവുന്നത് എന്ന് സീതയ്ക്കറിയാം.\n“പാശ്ചാത്യ കലകള് പുരാതന ഗ്രീക്കോ - റോമന് സാംസ്കാരിക പാരമ്പര്യത്തില് നിന്നാണ് ഉരുത്തിരിയുന്നത് എന്ന് സാമാന്യമായി പറയാം.”\n“എന്താ അച്ഛാ ഈ നവോത്ഥാനകല?” സീതമോള് പെട്ടെന്ന് ചോദിച്ചു.\n“15-ാം നൂറ്റാണ്ടില് യൂറോപ്പില് ഉദയംകൊണ്ട വൈജ്ഞാനിക വിപ്ലവമാണ് നവോത്ഥാനം അഥവാ റിനൈസന്‍സ്. ഇറ്റലിയായിരുന്നു അതിന്റെ കേന്ദ്രം. മനുഷ്യശരീരത്തെ യഥാര്‍ത്ഥമായും ആദര്‍ശാത്മക സൗന്ദര്യത്തിന്റെ പ്രതിരൂപമായും ആവിഷ്ക്കരിച്ച ഗ്രീക്ക് കലയാണ് നവോത്ഥാനകലയുടെ പെറ്റമ്മ. മൈക്കല് ആഞ്ജലോ, ദാവിഞ്ചി, റാഫേല് എന്നീ പ്രമുഖ കലാകാരന്മാരെക്കുറിച്ച് നീ ധാരാളം കേട്ടിട്ടുണ്ടല്ലോ. അവരെല്ലാം നവോത്ഥാന കാലത്തെ ചിത്രകാരന്മാരാണ്.”\n“മൈക്കലാഞ്ജലോയുടെ ‘അന്ത്യവിധി’യും ദാവിഞ്ചിയുടെ ‘മൊണാലിസ’യും റാഫേലിന്റെ ‘സ്കൂള് ഓഫ് ആതന്‍സും’ ഞാന് മറക്കില്ല.” സീതമോള് പറഞ്ഞു.\n“എണ്ണമറ്റ കലാസൃഷ്ടികള് അവര് രചിച്ചിട്ടുണ്ട്. പക്ഷേ, അവര് മാത്രമല്ല നവോത്ഥാന ചിത്രകാരന്മാര്, വേറെയുമുണ്ട് കുറേപ്പേര്. അതു പിന്നെ നോക്കാം. നവോത്ഥാന ഘട്ടത്തിനുശേഷം പലപല മാറ്റങ്ങളിലൂടെ യൂറോപ്യന് ചിത്രകല കടന്നുപോകുന്നുണ്ട്. ബാറോക്ക് ആര്‍ട്ട്, ക്ലാസ്സിസിസം, റൊമാന്റിസിസം, റിയലിസം എന്നിങ്ങനെ. റിയലിസം എന്ന പ്രസ്ഥാനമാണ് ആധുനിക ചിത്രകലയ്ക്കു നാന്ദി കുറിച്ചതെന്നു പറയാം. മതേതരമായ വിഷയങ്ങള് അന്നുവരെ അപൂര്‍വമായി മാത്രമേ ചിത്രകാരന്മാര് കൈകാര്യം ചെയ്തിരുന്നുള്ളൂ.”\nമൈക്കലാഞ്ജലോയുടെയും ഡാവിഞ്ചിയുടെയും ചിത്രങ്ങള് സീതമോള് ഓര്‍ത്തു. ശരിയാണ്. മനോഹരമായവയാണ് ഏറെയും.\n“മിലേ (Millet), കൂര്‍ബേ (Courbet) എന്നീ ചിത്രകാരന്മാര് മനുഷ്യജീവിതവുമായി നേരിട്ടു ബന്ധമുള്ള, മണ്ണിന്റെ മണമുള്ള പച്ച മനുഷ്യരെക്കുറിച്ചുള്ള ചിത്രങ്ങള് രചിച്ചു. അത് വലിയ മാറ്റമായിരുന്നു. അപ്പോഴേയ്ക്കും ഫോട്ടോഗ്രഫിയുടെ വരവായി. ചിത്രകലയുടെ അന്ത്യമായി എന്ന് പലരും കരുതി. പക്ഷേ, ക്യാമറ എന്ന യന്ത്രത്തിനെ മറികടക്കുന്ന യാഥാര്‍ത്ഥ്യങ്ങള് ആവിഷ്ക്കരിക്കാന് പുതിയ പരീക്ഷണങ്ങളുമായി ചില പ്രതിഭാശാലികള് മുന്നോട്ടുവന്നു.”\n“അതെങ്ങനെയാ ഫോട്ടോഗ്രഫിയെ മറികടക്കുക?” സീതമോള് പുരികം ചുളിച്ചു.\n‘മോനേ’ എന്നുച്ചരിച്ചുകൊണ്ട് അച്ഛന് തന്റെ പ്രിയ പുസ്തകം തുറന്നു.\n“ഹ ഹ! ‘മോനേ’ എന്നു ഞാനുച്ചരിച്ചത് ഇതാ ഈ ചിത്രകാരന്റെ പേരാ. Monet - ഫ്രഞ്ച് ഉച്ചാരണ പ്രകാരം ‘t’ ഉച്ചരിക്കില്ല. ഇതാ, മോനെ വരച്ച ഈ ചിത്രം നോക്ക്.”\n“നിറങ്ങളാകെ വാരിക്കോരി തേച്ചതുപോലെ...”\n“ഇത്തിരി വിട്ടുനിന്ന് വീണ്ടും നോക്കൂ.”\n“ഹായ്! പ്രഭാതസൂര്യന് ഉദിച്ചുയരുന്നു. ഓളപ്പരപ്പില് പ്രകാശം നൃത്തം ചെയ്യുന്നതുപോലെ വെളിച്ചം!”\n“മോളേ, ഇതാണ് ആദ്യത്തെ ഇംപ്രഷനിസ്റ്റ് ചിത്രം.”\n“അതെ മോളേ, വെളിച്ചത്തെ ലാളിച്ചവരാണ് ഇംപ്രഷനിസ്റ്റുകള്. ക്ലോദ് മോനെയെക്കൂടാതെ എദ്വാര് മാനേ (Edvard Manet) പിയേര് ഓഗ്യൂസ്ത് റെന്വാര് (Pierre Auguste Renoir), കമീല് പിസ്സാറോ (Camille Pissaro) എന്നിവരൊക്കെയായിരുന്നു ഇംപ്രഷനിസ്റ്റ് ആചാര്യന്മാര്.”\n“ഫോട്ടോഗ്രഫി തോറ്റു. അല്ലേ, അച്ഛാ?”\n“അങ്ങനെയതൊരു മത്സരമായി കണക്കാക്കണ്ട. യഥാര്‍ത്ഥ ആവിഷ്ക്കാരം എന്ന ദൗത്യത്തെ ചിത്രകല മറ്റെന്നത്തേക്കാളും മറികടന്നുവെന്നു പറയാം.\nഇംപ്രഷനിസ്റ്റുകളുടെ സങ്കേതം അതേപടി അനുകരിച്ചുകൊണ്ട്, പ്രകൃതി സൗന്ദര്യത്തില് മാത്രം അഭിരമിച്ചുകൊണ്ടങ്ങനെ തുടരുന്നതില് കാര്യമില്ലെന്ന് തിരിച്ചറിഞ്ഞ ചില പ്രതിഭാശാലികള് ഒട്ടു വഴിമാറി നടന്നുതുടങ്ങി. അവര് നടന്ന ആ വഴിയാണ് പോസ്റ്റ് ഇംപ്രഷനിസം. ഓളവും വെളിച്ചവും നിഴലുകളും മാത്രമല്ല, വികാരങ്ങളുടെ ആന്തരിക ലോകവും ആവിഷ്ക്കരിക്കപ്പെടേണ്ടതാണെന്ന് അവര് കരുതി. ഇംപ്രഷനിസ്റ്റ് സങ്കേതങ്ങള് പൂര്‍ണമായി ഉപേക്ഷിക്കാതെ തന്നെ തങ്ങളുടെ വികാരവിചാരങ്ങള്‍ക്ക് ഊന്നല് നല്‍കിക്കൊണ്ട് അവര് ചിത്രങ്ങള് രചിച്ചുതുടങ്ങി. ആരും അവരെ വേണ്ടത്ര ഗൗനിച്ചില്ല. സ്വന്തം സര്‍ഗ്ഗശേഷിയുടെ പ്രേരണയാല് മാത്രം അവര് നയിക്കപ്പെട്ടു. നരകയാതനകള് അനുഭവിച്ചു ചാവേറുകളായി അവരില് പലരും.”\n“വാന്‍ഗോഗ്?” സീതമോള് പെട്ടെന്ന് ചോദിച്ചു.\n“യേസ്, ഡിയര്… വാന്‍ഗോഗ്. പോള് ഗൊഗാന് (Paul Gauguin), തുളൂസ് ലോത്രേക്ക് (Tolouse Lautrec) എദ്ഗാര് ദേഗാ (Edgar Degas), പോള് സെസാന് (Paul Cezanne) ഇവരൊക്കെയാണ് പോസ്റ്റ് ഇംപ്രഷനിസ്റ്റുകള്. അതിനിടെ നോര്‍വേക്കാരനായ എഡ്വേര്‍ഡ് മുങ്ക് (Edvard Munch) എന്ന ചിത്രകാരന് പോസ്റ്റ് ഇംപ്രഷനിസ്റ്റുകളുടെ ആശയത്തെ ഒട്ടേറെ മുന്നോട്ടു കൊണ്ടുപോയി?”\nദേഗായുടെ ‘ബാലേ നര്‍ത്തകികള്’ എന്ന ചിത്രത്തില് മുഴുകിപ്പോയ സീതമോളെ അച്ഛനൊന്നു തട്ടി. എന്നിട്ടു ചോദിച്ചു.\n“എനിക്കു മനസ്സിലായി. മനസ്സിന്റെ ഭാവങ്ങള്, സങ്കടങ്ങള്, ഭയങ്ങള് ഒക്കെ ചിത്രത്തിലാക്കുക എന്ന ആശയം. ആ ആശയത്തെ അച്ഛന് പറഞ്ഞ ചിത്രകാരന് എങ്ങനെയാ മുന്നോട്ടുകൊണ്ടുപോയത്?”\n“അദ്ദേഹത്തിന്റെ ‘നിലവിളി’ (The Scream) എന്ന ഈ ചിത്രം നോക്ക്. സ്വന്തം ആത്മാവിന്റെ വിലാപത്തെ അദ്ദേഹം ചിത്രത്തിലേക്ക് ആവാഹിച്ചതാണ് അഥവാ ആവിഷ്ക്കരിച്ചതാണിത്. വേദനയും ഏകാന്തതയും ഇത്രയേറെ ശക്തമായി അവതരിപ്പിക്കപ്പെട്ട ഒരു ചിത്രം അന്നുവരെയുണ്ടായിട്ടില്ല.”\n“പക്ഷേ, ഭംഗീല്ല! ''\n''ഭംഗി എന്ന കാര്യത്തെ സമീപിക്കുന്നതില് നമ്മള് ഒരു വ്യത്യാസം വരുത്തേണ്ടതുണ്ട്. ഉദാഹരണത്തിന് ഒട്ടും ഭംഗീല്ലാത്ത എന്നെ നീ എന്റെ ഭാവവും സാദൃശ്യവും ചോരാതെ കൃത്യമായി പകര്‍ത്തിയാല് അത് നല്ല ചിത്രമായി. എന്റെ ഭംഗിക്കുറവ് ചിത്രത്തിന്റെ ഭംഗിക്കുറവാകുന്നില്ല.”\n“മനസ്സിലായി. വാന്‍ഗോഗിന്റെ ഒരു ജോഡി പാദരക്ഷകള്, സൂര്യകാന്തിപ്പൂക്കള് എന്നീ ചിത്രങ്ങളിലൊന്നും നാം സാധാരണ പറയാറുള്ള ഭംഗിയല്ല.”\n“പിന്നെ അച്ഛാ, മറ്റൊരു കാര്യം അച്ഛന് ഭംഗീല്ലാന്നാരു പറഞ്ഞു? അച്ഛന് സുന്ദരനാണ്.” ‘നിലവിളി’ എന്ന ചിത്രം ചൂണ്ടിക്കൊ ണ്ടവള് തുടര്‍ന്നു.\n“തമാശ വിട്… കാര്യത്തിലേക്കു വരാം. ‘നിലവിളി’യോടെ പിറന്നുവീണത് ഒരു പ്രസ്ഥാന ശിശുവാണ്. അതാണ് എക്സ്പ്രഷനിസം. തുടര്‍ന്ന് യൂറോപ്യന് ചിത്രകലയിലും അമേരിക്കന് ചിത്രകലയിലും പ്രസ്ഥാനങ്ങളനേകം ഉദയം ചെയ്തു. ഒന് റീ മത്തീസിന്റെ (Henri Matisse) ഫോവിസം, പാബ്ലോ പിക്കാസോയുടെ ക്യാബി സം, സാല്‍വദോര് ദാലിയുടെ (Salvador Dali) യുടെ സര് റിയലിസം.. പിന്നെ ദിശ തെറ്റി അടിഞ്ഞുപോയ വേറെയും കുറേയേറെ പ്രസ്ഥാനങ്ങള്. പരീക്ഷിക്കപ്പെടാനായി ചിത്രകലയില് ഇനിയേറെയൊന്നുമില്ല എന്നതാണ് വാസ്തവം. ഡിജിറ്റല് യുഗം വരെയെത്തിയ ആധുനിക ചിത്രകല പുതിയ തളിരുകളിട്ട് ഇനിയേതു ദിശകളിലേക്ക് ശിഖകള് നീട്ടുമെന്നറിയില്ല.''\n“അപ്പോ, ഇനി ഞാന് ചിത്രങ്ങള് വരയ്ക്കണ്ടാല്ലേ?” സീതമോള് നിഷ്ക്കളങ്കമായി ചോദിച്ചു.\n“എല്ലാ തരത്തിലും ഇക്കണ്ട കാലം വരെ ആളുകള് ചിരിക്കുകയും കരയുകയും ചെയ്തു എന്നതുകൊണ്ട്, ഇനി നീ ചിരിക്കാതിരിക്കുകയോ കരയാതിരിക്കുകയോ ചെയ്യുമോ? പിന്നെയൊരു കാര്യം, വരയ്ക്കണമെന്നു നിനക്കു തോന്നുമ്പോള് മാത്രം നീ വരച്ചാല് മതി. ചിരിക്കണമെന്നും കരയണമെന്നുമൊക്കെ നമുക്ക് യഥാര്‍ത്ഥ ഉള്‍വിളിയോടെ തോന്നുമ്പോഴേ അവ സ്വാഭാവികമാവുകയുള്ളൂ.”\nസീതമോള് പുസ്തകത്തിലെ ഒരു ചിത്രം അച്ഛനെ കാണിച്ചു.\n“ഇതെന്താണീ ചിത്രം? എനിക്കൊട്ടും മനസ്സിലാവുന്നില്ല. ആളുമില്ല ആനയുമില്ല, ഈച്ചയും പൂച്ചയുമൊന്നൂല്ല.”\n“മോളേ, അതൊന്നുമില്ലാതെയും ചിത്രമാകാം എന്നു തെളിയിച്ച മഹാനായ ചിത്രകാരനായിരുന്നു വാസിലി കാന്‍ഡിന്‍സ്ക്കി (Wassily Kandisnsky). അബ്സ്ട്രാക്റ്റ് എക്സ്പ്രഷനിസത്തിന്റെ ഉപജ്ഞാതാവ്. യഥാര്‍ത്ഥ രൂപങ്ങളെയല്ല, മറിച്ച് അമൂര്‍ത്തരൂപങ്ങളെയായിരുന്നു അദ്ദേഹം ചിത്രങ്ങളാക്കിയത്.”\nഅച്ഛന് വയലിന് കയ്യിലെടുത്ത് കുറച്ചുനേരം വായിച്ചു. അതില് മുഴുകിനിന്ന അവളോട് ഒടുവില് അച്ഛന് ചോദിച്ചു.\n“മിടുക്കി. എങ്ങനെ മനസ്സിലായി?”\n“അതിന്റെ സഞ്ചാരം കേട്ടപ്പം മനസ്സിലായി.”\n“ഏതെങ്കിലും വാക്കുകളിലൂടെയാണോ അതു സഞ്ചരിച്ചത്? ആ രാഗസഞ്ചാരത്തിന്റെ രൂപം അല്ലെങ്കില് ആകൃതി എന്താണ്?”\n“അയ്യോ, അങ്ങനെ പറയാന് പറ്റില്ല. സംഗീതത്തിന്റെ രൂപമെന്തെന്നും ആകൃതിയെന്തെന്നുമൊക്കെ എങ്ങനെയാ പറയാന് പറ്റുക.”\n“അവിടെയാണ് കാര്യം; രൂപങ്ങളുടെയും ആകൃതികളുടെയും അമൂര്‍ത്തത.”\n“അപ്പോ, ഈ ചിത്രത്തിലൂടെ നാം സംഗീതം കാണുകയാണെന്നു പറയാം. അല്ലേ?”\n“ഞാന് നേരത്തെ ചോദിക്കാന് വിട്ടുപോയി. സര്‍റിയലിസം, ക്യൂബിസം എന്നൊക്കെപ്പറഞ്ഞാല് എന്താണ്?”\n“സ്വപ്നംപോലെ ഭ്രമാത്മകമായ ചിത്രങ്ങള്, അതാണ് സര്‍റിയലിസം. വിചിത്ര സ്വപ്നത്തെയോ, കയറൂരിവിട്ട ഭാവനയേയോ ഫോട്ടോ എടുത്താല് എങ്ങനെയിരിക്കും? അതു തന്നെ. ഇനി ക്യൂബിസം.”\nഅച്ഛന് ഡൈനിംഗ് ടേബിളിലേക്ക് ചൂണ്ടിക്കൊണ്ടു പറഞ്ഞു.\n“ആ മേശ, അതിനപ്പുറത്തെ കസേരകള് എല്ലാം ഒരൊറ്റ പ്രതലത്തില് ചിത്രത്തിലാക്കുമ്പോള് കാണാത്ത ഭാഗങ്ങളൊക്കെ നാം ഒഴിവാക്കും. ചുരുക്കിപ്പറഞ്ഞാല് മേശ എന്ന യാഥാര്‍ത്ഥ്യം സമഗ്രമായി ആവിഷ്ക്കരിക്കണമെങ്കില് കാണാപ്പുറങ്ങളും ചിത്രീകരിക്കണം. ജ്യാമിതീയ രൂപങ്ങള് വഴി ഒറ്റ പ്രതലത്തില് പരമാവധി യാഥാര്‍ത്ഥ്യത്തെയും ആശയത്തെ ഉള്‍ക്കൊള്ളുന്ന രൂപങ്ങളെയും പൊരുത്തത്തോടെ ചേര്‍ത്തു വെയ്ക്കുകയാണ് ക്യൂബിസ്റ്റുകള് ചെയ്തത്. പിക്കാസോയുടെ ഗ്വെര്‍നിക്ക നിന്റെ ഇഷ്ടചിത്രമാണല്ലോ. ക്യൂബിസത്തെ അത് സ്വയം വിശദീകരിക്കുന്നുണ്ട്.”\n“യൂറോപ്പിലും അമേരിക്കയിലും മാത്രമേ ഇങ്ങനെ ചിത്രകലാ പ്രസ്ഥാനങ്ങളൊക്കെ ഉണ്ടായുള്ളൂ?”\n“ചൈനയും ജപ്പാനുമൊക്കെ നൂറ്റാണ്ടു കളോളം തനതായ ചിത്രകലാ പാരമ്പര്യത്തെ നിലനിര്‍ത്തി.”\n“ഒരു ജാപ്പനീസ് ചിത്രകാരനെ എനിക്കറിയാം- ഹോക്കുസായ്...”\n“എങ്ങനെ അറിയാം?” അച്ഛന് അത്ഭുതപ്പെട്ടു.\n“പണ്ട് സുനാമി വന്നില്ലേ? അതേ പേരില് ഒരു ഗംഭീര ചിത്രം ഞാന് ഒരു മാസികയില് കണ്ടു. അതു വരച്ച ചിത്രകാരന്റെ പേര് ഞാന് ഓര്‍ത്തുവെക്കുകയും ചെയ്തു.”\n“കൊള്ളാം. ഹോക്കുസായി പോലുള്ള ഉജ്വല പ്രതിഭാശാലികള് പൗരസ്ത്യകലയെ സമ്പന്നമാക്കിയെങ്കിലും ആധുനികത മടിച്ചുമടിച്ചാണവിടെ തിരനോട്ടം നടത്തിയത്.”\n“ഇന്ത്യയും അങ്ങനെ തന്നെ. വിക്ടോറിയന് എണ്ണച്ചായചിത്ര സങ്കേതത്തെ ആദ്യമായി ഇവിടെ പരിചയപ്പെടുത്തിയത് രാജാ രവിവര്‍മയാണ്. പക്ഷേ, അദ്ദേഹം ‘ജടായുവധം’ ‘ഹംസദമയന്തി’ എന്നീ ചിത്രങ്ങള് രചിക്കുന്നതിന് പത്തു വര്‍ഷം മുമ്പ് വാന്‍ഗോഗ് ‘ഉരുളക്കിഴങ്ങു ഭക്ഷിക്കുന്നവര്’ എന്ന ചിത്രം രചിച്ചിരുന്നു. രവിവര്‍മയുടെ കാലത്ത് യൂറോപ്യന് ചിത്രകല ഇംപ്രഷനിസവും പോസ്റ്റ് ഇംപ്രഷനിസവും കടന്ന് എക്സ്പ്രഷനിസത്തിലേക്കു പ്രവേശിച്ചു തുടങ്ങിയിരുന്നു! മുഗള് - രജപുത്ര ചിത്രകലാ പാരമ്പര്യവും മറ്റനേകം പ്രാദേശിക പാരമ്പര്യങ്ങളും കൊ ണ്ട് പുകള്‍പെറ്റ ഇന്ത്യന് ചിത്രകല പല കാരണങ്ങളാലും ആധുനികതയോട് പുറംതിരിഞ്ഞുനിന്നു. ബോംബെ, മദ്രാസ് (ചോളമണ്ഡലം), കല്‍ക്കട്ട മുതലായ നഗരങ്ങളെ കേന്ദ്രീകരിച്ചാണ് ഇവിടെ ആധുനികത പച്ചപിടിച്ചു തുടങ്ങിയത്. ദേശീയ സ്വാതന്ത്ര്യസമര പ്രസ്ഥാനവുമായി ഇന്ത്യന് ചിത്രകല കൈകോര്‍ത്തതോടെയാണതു സംഭവിച്ചത്. അബനീന്ദ്രനാഥടാഗോറിന്റെ ബംഗാള് സ്കൂളിന്റെ നേതൃത്വത്തില്. സ്വാതന്ത്ര്യാനന്തര ഭാരതത്തിലെ ചില പ്രമുഖ ചിത്രകാരന്‍മാരാണ് അമൃത ഷെര്‍ഗല്, ബിനോദ് ബിഹാരി മുഖര്‍ജി, കെ.സി.എസ് പണിക്കര്, കെ.ജി.സുബ്രഹ്മണ്യന്, എം.എഫ്.ഹുസൈന് എന്നിവര്.”\n“അച്ഛന് ചിത്രകലാചരിത്രം ഇത്രയും ചുരുക്കിപ്പറഞ്ഞപ്പോള് കുറേ വിശ്വചിത്രകാരന്മാരുടെ പേരുകള് വിട്ടുപോയിട്ടുണ്ട്. അച്ഛന് എപ്പോഴും അത്ഭുതാദരങ്ങളോടെ പറയാറുള്ള റംബ്രാന്‍ഡ്, റൂബന്‍സ്, വെര്‍മീര് എന്നിവര്...”\n“പറഞ്ഞുതുടങ്ങിയാല് തീരില്ല. എല്‍ഗ്രെക്കോ., സാന്‍ദ്രോ ബോത്തിച്ചെല്ലി, പീറ്റര് ബ്രൂഗല് ഫ്രാന്‍സെസ്ക്കോ ഗോയാ, ടേണര് അങ്ങനെ വിശ്വചിത്രകാരന്മാര് ഇനിയുമുണ്ട് കുറേപ്പേര്.”\n“ചിത്രങ്ങള് ഇഷ്ടപ്പെട്ടു തുടങ്ങാന്, കലാചരിത്രം അറിയണം. കാലാകാലങ്ങളില് വന്ന വ്യത്യസ്ത പ്രസ്ഥാനങ്ങളുടെ സ്വഭാവവും രീതികളുമറിയണം. ചിത്രങ്ങള് കണ്ണുകളാണ്. നമ്മള് അവ നഷ്ടപ്പെടുത്തരുത്.”\nകളിക്കാന് പോയ കുഞ്ഞനിയന് അപ്പുഡു ശബ്ദകോലാഹലങ്ങളോടെ തിരിച്ചെത്തി. ചേച്ചി അവനെ ഫ്രഞ്ചുമട്ടില് സ്വാഗതം ചെയ്തു.


'സ്പീക്കർക്കെതിരെ ഉന്നയിച്ചത് ആരോപണമല്ല വസ്തുത; സ്വര്‍ണ്ണക്കടത്തില്4മന്ത്രിമാര്‍ക്ക് ബന്ധമുണ്ടെന്ന ആരോപണത്തില് മറുപടി പറയണം': രമേശ് ചെന്നിത്തല – News18 Malayalam\n'സ്പീക്കർക്കെതിരെ ഉന്നയിച്ചത് ആരോപണമല്ല വസ്തുത; സ്വര്‍ണ്ണക്കടത്തില്4മന്ത്രിമാര്‍ക്ക് ബന്ധമുണ്ടെന്ന ആരോപണത്തില് മറുപടി പറയണം': രമേശ് ചെന്നിത്തല\nനിയമസഭാ ഹാള് കല്യാണ ആവശ്യങ്ങള്‍ക്കൊക്കെ വാടകയ്ക്ക് കൊടുക്കുമെന്ന് സ്പീക്കര് പറയുന്നത് എന്ത് അടിസ്ഥാനത്തിലാണെന്ന് മനസിലാകുന്നില്ല.\nLast Updated : December 11, 2020, 16:03 IST\nകണ്ണൂർ: നിയമസഭാ സ്പീക്കര് പി. ശ്രീരാമക‌ൃഷ്ണനെതിരെ ഉന്നയിച്ചത് വെറും ആരോപണങ്ങളല്ല വസ്തുതയാണെന്ന് പ്രതിപക്ഷ നേതാവ് രമേശ് ചെന്നിത്തല. സ്പീക്കറുടെ മറുപടി ആരോപണങ്ങൾ ശരിവയ്ക്കുന്നതാണ്. താൻ ഊഹാപോഹങ്ങളുടെ അടിസ്ഥാനത്തിലല്ല ആരോപണം ഉന്നയിച്ചത്. ഉന്നതമായ സ്പീക്കർ പദവി ഉപയോഗിച്ച് പൊതുജനങ്ങളുടെ പണം ധൂർത്തടിക്കാനാവില്ല. പ്രതിപക്ഷ നേതാവെന്ന നിലയിൽ കണ്ണും പൂട്ടിയിരിക്കാനാവില്ലെന്നും ജനങ്ങളോടുള്ള ഉത്തരവാദിത്തമാണ് താൻ നിറവേറ്റുന്നതെന്നും ചെന്നിത്തല പറഞ്ഞു.\nപുരോഗമനമായ നിയമങ്ങൾ പാസാക്കിയതിന് കേരള നിയമസഭയ്ക്ക് നിരവധി അംഗീകാരങ്ങൾ ലഭിച്ചിട്ടുണ്ട്. ആ അന്തസിനെയും മഹത്വത്തെയും ദുർബപ്പെടുത്തരുത്. ജനാധിപത്യത്തിന്റെ വികസന സാധ്യത ഉപയോഗിച്ച് എങ്ങനെ കൊള്ള നടത്താമെന്നാണ് ഫെസ്റ്റിവൽ ഓഫ് ഡെമോക്രസിയിൽ കണ്ടത്. പ്രളയത്തെ തുടർന്ന് ചെ‌ലവ് വെട്ടിക്കുറിച്ചപ്പോഴാണ് ഫെസ്റ്റിവൽ ഓഫ് ഡെമോക്രസി സംഘടിപ്പിച്ചതെന്നും ചെന്നിത്തല ചൂണ്ടിക്കാട്ടി.\nAlso Read 'ലോകകേരള സഭ; സഭാ ടിവി; ഫെസ്റ്റിവൽ ഓൺ ഡെമോക്രസി; നിയമസഭയിൽ ധൂർത്തും പക്ഷപാതവും:' സ്പീക്കർക്കെതിരേ ചെന്നിത്തല\nനിയമസഭാ ഹാള് കല്യാണ ആവശ്യങ്ങള്‍ക്കൊക്കെ വാടകയ്ക്ക് കൊടുക്കുമെന്ന് സ്പീക്കര് പറയുന്നത് എന്ത് അടിസ്ഥാനത്തിലാണെന്ന് മനസിലാകുന്നില്ല. ഫെസ്റ്റിവൽ ഓഫ് ഡെമോക്രസിയുടെ പേരിൽ ആറ് പരിപാടികളാണ് ആവിഷ്ക്കരിച്ചത്. അതിൽ രണ്ടെണ്ണം രണ്ടേകാൽ കോടി ചിലവഴിച്ച് നടത്തി. കോവിഡ് വന്നില്ലായിരുന്നെങ്കിൽ നാലു കോടി കൂടി ചെലവായേനെ. 21.6ലക്ഷം രൂപയാണ് ഫെസ്റ്റിവൽ ജീവനക്കാർക്ക് ശമ്പളമായി കൊടുത്തത്. ഫെസ്റ്റിവല് ഓഫ് ഡെമോക്രസിക്കായി നിയമിച്ച താത്കാലിക ജീവനക്കാര് ഇപ്പോഴും ശമ്പളം വാങ്ങുകയാണെന്നും ചെന്നിത്തല ചൂണ്ടിക്കാട്ടി.\nപേപ്പർ രഹിത നിയമസഭാ പദ്ധതിക്ക് ടെൻഡർ ഇല്ല. ടെൻഡർ ഇല്ലാതെ എങ്ങനെയാണ് തുക നിശ്ചയിച്ചത്. മൊബിലൈസേഷൻ അഡ്വാൻസ് കൊടുത്തതാണ് മുൻ മന്ത്രി ഇബ്രാഹിം കുഞ്ഞിനെതിരായ കേസ്. ഇബ്രാഹിം കുഞ്ഞ് പക്ഷെ സർക്കാറിനു വേണ്ടി പലിശ വാങ്ങി. പക്ഷെ ഇവിടെ അതുമുണ്ടായില്ല. പദ്ധതി നടത്തിപ്പിനായി കേന്ദ്ര ഏജൻസിയായ എൻ.ഐ.സിയെ സമീപിച്ചിട്ടില്ല. ടെൻഡർ വിളിക്കാതെ ഊരാളുങ്കലിന് കരാർ നൽകിയത് ഏത് കമ്മിറ്റിയാണെന്ന് വ്യക്തമാക്കണം. ലാളിത്യത്തിന്റെ പര്യായമായിരുന്ന ശങ്കര നാരായണൻ തമ്പിയുടെ പേരിലുള്ള ഹാളിന് 16.65 കോടി രൂപയാണ് അനുവദിച്ചത്.\nഇവിടെ 1.84 കോടി രൂപക്ക് കസേര വാങ്ങേണ്ടതിന്റെ ആവശ്യം എന്തെന്നതിന് യുക്തിസഹമായ മറുപടിയില്ല. ഹാൾ സ്വകാര്യ ആവശ്യത്തിന് കൊടുക്കാൻ സ്പീക്കർക്ക് തീരുമാനിക്കാൻ കഴിയുമോ. നിയമസഭ നിര്‍മ്മിക്കാന് 76 കോടിയാണ് ചെലവായത്. നവീകരണത്തിന് 100 കേടിയും. ഈ സ്പീക്കർക്ക് എന്തുപറ്റി?-ചെന്നിത്തല ചോദിച്ചു.\nലോകകേരള സഭയുടെ രണ്ടാം സമ്മേളനത്തില് നിന്നും പ്രതിപക്ഷം വിട്ടു നിന്നത് ശരിയാണെന്ന് ഇപ്പോള് എല്ലാവര്‍ക്കും ബോധ്യമായിട്ടുണ്ടാവും. എല്ലാ നിയമസഭയുടെ കാലത്തും പുസ്തകങ്ങള് ഇറക്കാറുണ്ട്. അതിനാല് തന്നെ സ്പീക്കര് ഇപ്പോള് പറയുന്നതില് വലിയ കാര്യമില്ല. കാട്ടിലെ തടി തേവരുടെ ആന എന്ന തരത്തിലാണ് പോകുന്നത്.\nഅഴിമതിയിലും ധൂര്‍ത്തിലും സമഗ്ര അന്വേഷണം ആവശ്യപ്പെട്ട് ഗവര്‍ണര്‍ക്ക് കത്തയക്കും. ഇന്നലത്തെ സ്പീക്കറുടെ പത്രസമ്മേളനം വിടവാങ്ങല് പ്രസംഗം പോലുണ്ടായിരുന്നു. സ്വപ്നയും സ്പീക്കറും തമ്മിലുള്ള ബന്ധം വരും ദിവസങ്ങളില് കൂടുതല് വ്യക്തമാകും. സ്പീക്കറുടെ എല്ലാ വിദേശയാത്രകളും വിദേശകാര്യവകുപ്പിന്റെ അനുമതിയോടെയല്ല. അദ്ദേഹം നടത്തിയ9യാത്രകളില്2യാത്രകള്‍ക്ക് അനുമതിയില്ല എന്ന് വിവരാവകാശ രേഖ വഴി വ്യക്തമായിട്ടുണ്ടെന്ന് ചെന്നിത്തല ചൂണ്ടിക്കാട്ടി.\nസഭാ ടി വി ഒരു വെള്ളാനായാണ്. സഭാ ടിവി കൺസൾട്ടന്റിന് താമസിക്കാൻ 25,000 രൂപയ്ക്ക് ഫ്ലാറ്റ് എടുത്തെന്ന ആരോപണം സ്പീക്കർ സമ്മതിച്ചിട്ടുണ്ട്. കെ.എം മാണി ഉദ്ഘാടനം ചെയ്ത നിയമസഭയിലെ കുട്ടികളുടെ ലൈബ്രറി എന്തിനാണ് പൊളിച്ചു കളഞ്ഞതെന്നും ചെന്നിത്തല ചോദിച്ചു.\nസംസ്ഥാന മന്ത്രിസഭയിലെ നാല് മന്ത്രിമാര്‍ക്ക് സ്വര്‍ണ്ണക്കടത്തില് ബന്ധമുണ്ടെന്ന ആരോപണത്തില് മുഖ്യമന്ത്രി മറുപടി പറയണം. നിയമസഭയുടെ പ്രവര്‍ത്തനങ്ങളില് സഭ സമിതിയെ നോക്കു കുത്തിയാക്കി സ്പീക്കര് തീരുമാനം എടുക്കുകയാണ് ചെയ്തത്. ആരോപണങ്ങള് ഉന്നയിക്കുന്നതില് ബിജെപിക്ക് മുന്നിലെത്താന് താന് മത്സരിക്കുന്നില്ലെന്നും ചെന്നിത്തല പറഞ്ഞു.\nമുഖ്യമന്ത്രി ജനങ്ങളെയോ മാധ്യമങ്ങളെയോ അഭിമുഖീകരിക്കാന് കഴിയാത്ത അവസ്ഥയിലാണ്. മുഖ്യമന്ത്രിയോട് സഹതാപം മാത്രമാണുള്ളത്. മുഖ്യമന്ത്രിയുടെ രാജിയിൽ കുറഞ്ഞ് ഒന്നും സ്വീകാര്യമല്ലെന്നും ചെന്നിത്തല പറഞ്ഞു.\nFirst published: December 11, 2020, 16:03 IST\nAdditional Private Secretary of Chief Ministerc m raveendranenforcementGold Smuggling Casek surendranramesh chennitalaSpeaker P Sreeramakrishnanswapna suresh


രാജ്യത്ത് ക്രിസ്ത്യാനികള്‍ക്കെതിരെ ആക്രമണം; ജോസ് കെ മാണി എംപി പ്രധാനമന്ത്രി നരേന്ദ്ര മോദിക്ക് കത്തയച്ചു. – Christian Live\nരാജ്യത്ത് ക്രിസ്ത്യാനികള്‍ക്കെതിരെ ആക്രമണം; ജോസ് കെ മാണി എംപി പ്രധാനമന്ത്രി നരേന്ദ്ര മോദിക്ക് കത്തയച്ചു.\nരാജ്യത്ത് ക്രിസ്ത്യാനികള്‍ക്കെതിരെ ആക്രമണം തുടര്‍ക്കഥയാകുന്നുവെന്ന് ചൂണ്ടിക്കാട്ടി ജോസ് കെ മാണി എംപി പ്രധാനമന്ത്രി നരേന്ദ്ര മോദിക്ക് കത്തയച്ചു. വിവിധ സംസ്ഥാനങ്ങളില് ക്രൈസ്തവ സമൂഹത്തിന് നേരെ ആക്രമണം നടന്ന വാര്‍ത്തകള് കഴിഞ്ഞ ദിവസം വന്നിരുന്നു. ക്രിസ്മസ് ആഘോഷ വേളയില് പോലും അതിക്രമങ്ങളുണ്ടായി. ചര്‍ച്ചില് കയറിയും ആക്രമണം നടന്നു. ഇത്തരം സംഭവങ്ങളില് അക്രമികള് പിടിക്കപ്പെടുന്നില്ലെന്ന് മാത്രമല്ല, ഇരകളായവരെ കൂടുതല് പ്രതിരോധത്തിലാക്കുന്ന സമീപനങ്ങളാണ് അധികാരികളുടെ ഭാഗത്ത് നിന്നുണ്ടാകുന്നതെന്ന് ജോസ് കെ മാണി അഭിപ്രായപ്പെടുന്നു. അസമില് സില്‍ചാര്, ഹരിയാനയിലെ ഗുരുഗ്രാം, കര്‍ണാടകയിലെ വിവിധ പ്രദേശങ്ങള് എന്നിവിടങ്ങളിലെല്ലാം അക്രമസംഭവങ്ങള് റിപ്പോര്‍ട്ട് ചെയ്തിരുന്നു. വിഷയത്തില് ഇടപെട്ട് പരിഹാരമുണ്ടാക്കണമെന്ന് പ്രധാനമന്ത്രിയോട് കത്തില് ജോസ് കെ മാണി എംപി ആവശ്യപ്പെട്ടു. രാജ്യത്തെ മതന്യൂനപക്ഷങ്ങള്‍ക്കെതിരായ ആക്രമണങ്ങളില് കര്‍ശന നടപടി സ്വീകരിക്കണം. സുരക്ഷിതമായ സാഹചര്യം ന്യൂനപക്ഷങ്ങള്‍ക്ക് ഒരുക്കണം. ആരാധന നിര്‍വഹിക്കാനും ഭയമില്ലാതെ ജീവിക്കാനുള്ള അവസ്ഥയുണ്ടാകണമെന്നും മോദിക്കയച്ച കത്തില് ജോസ് കെ മാണി ആവശ്യപ്പെട്ടു. ഇക്കാര്യം വിശദീകരിച്ച് ജോസ് കെ മാണി എഴുതിയ ഫേസ്ബുക്ക് കുറിപ്പിന്റെ പൂര്‍ണ രൂപം ഇങ്ങനെ. രാജ്യത്ത് പലസംസ്ഥാനങ്ങളിലും ക്രൈസ്ത സമൂഹത്തിനു നേരെ സംഘടിത ആക്രമണങ്ങള് വര്‍ധിച്ചുവരുന്നത് അതീവ ഉത്കണ്ഠ ജനിപ്പിക്കുന്നതാണ്. വിശുദ്ധ ദിനമായ യേശുക്രിസ്തുവിന്റെ തിരുപിറവിദിന രാത്രിയില് ഹരിയാനയിലെ അംബാലയി്‌ലെ കന്റോന്‍മെന്റ് ഏരിയയിലെ Redeemer Church ല് നടന്ന അക്രമത്തില് യേശു ക്രിസ്തുവിന്റെ പ്രതിമ തകര്‍ത്തു.\nഗുരുഗ്രാമില് ക്രിസ്മസ് ആഘോഷം നടന്ന പട്ടൗഡി പള്ളിയില് ഒരു സംഘം മതതീവ്രമുദ്രാവാക്യം ഉയര്‍ത്തി അതിക്രമിച്ചു കയറുകയും ആക്രമണം അഴിച്ചുവിടുകയും ചെയ്തു. ഗായകസംഘത്തെ തള്ളിയിടുകയും അധിക്ഷേപിക്കുകയും ചെയ്തു. കര്‍ണാടകയിലെ മാണ്ഡ്യയിലും അസമിലെ സില്‍ചാറിലും സമാനമായ സംഭവങ്ങള് അരങ്ങേറുകയുണ്ടായി. ബെലഗാവിയില് ഒരു പുരോഹിതനെ വെട്ടുകത്തിയുമായി ഒരാള് പിന്തുടരുന്ന സംഭവവും ഉണ്ടായി.\nഇത്തരത്തിലുളള ആള്‍ക്കൂട്ട ആക്രമണങ്ങളില് കുറ്റവാളികളെ പിടികൂടുന്നതിനുളള നടപടികള് സ്വീകരിക്കാറില്ല എന്നതാണ് വീണ്ടും വീണ്ടും ആക്രമങ്ങള് ഉണ്ടാകുന്നതിനു കാരണമാകുന്നത്.\nപലപ്പോഴും ആക്രമണത്തിനിരയായ വിഭാഗത്തെ കൂടുതല് പ്രതിരോധത്തിലാക്കുന്ന സമീപനമാണ് അധികാരികളില് നിന്നും ഉണ്ടാകുന്നതാണ് മുന് അനുഭവങ്ങള്.\nരാജ്യത്തെ മതന്യൂനപക്ഷങ്ങള്‍ക്കെതിരായ അക്രമങ്ങളില് കര്‍ശന നടപടി സ്വീകരിക്കാനും സുരക്ഷിതവും ഭയരഹിതവുമായി ആരാധന നിര്‍വഹിക്കാനും ജീവിക്കുന്നതിനുമുളള സാഹചര്യം സൃഷ്ടിക്കണം.\nഈ വിഷയങ്ങൾ എല്ലാം ചുണ്ടിക്കാട്ടി അടിയന്തിര ഇടപെടീൽ ആവശ്യപ്പെട്ട് പ്രധാനമന്ത്രിക്ക് കത്തയച്ചു.\nഗോവയിൽ ബിജെപി ക്രിസ്ത്യന് വോട്ടുകള് തേടുന്നു\nരാജ്യത്ത് കോവിഡ് കുതിക്കുന്നു; ഒമിക്രോൺ ബാധിതർ 781\nനിർധനരായ വിധവകളുടെ കുട്ടികൾക്ക് തുടർ…\nബ്രിട്ടണില് മലയാളികള് സഞ്ചരിച്ച കാര് ലോറിയുമായി…\nസ്വന്തം ഭവനത്തിൽ പ്രാർത്ഥനായോഗം നടത്തിയതിന്…


Emalayalee.com - പാക്കിസ്ഥാന് ഭീകരവാദം നിര്‍ത്തിയാല് ചര്‍ച്ചയാകാമെന്ന് ഇന്ത്യ\nജമ്മുകശ്‌മീര്: കശ്‌മീര് വിഷയത്തില് പാക്കിസ്ഥാന്റെ നീക്കങ്ങള്‍ക്കു മറുപടിയുമായി ഇന്ത്യ. പാക്കിസ്ഥാന് ഭീകരവാദം നിര്‍ത്തിയാല് ചര്‍ച്ചയാകാമെന്ന നിലപാട് ഇന്ത്യ ആവര്‍ത്തിച്ചു.\nജമ്മുകശ്‌മിര് വിഷയത്തില് ഐക്യരാഷ്ട്രസഭയുടെ അിയന്തര ഇടപെടല് വേണമെന്ന പാകിസ്ഥാന്റെയും ചൈനയുടെ ആവശ്യം യുഎന്നില് പരാജയപ്പെട്ടതിന് പിന്നാലെയാണ് ഇന്ത്യ നിലപാട് വ്യക്തമാക്കിയത്.\nരക്ഷസമിതി നടത്തിയ രഹസ്യ യോഗത്തില് ചൈന ഒഴികയുള്ള അംഗരാജ്യങ്ങള് ഒന്നും പാകിസ്ഥാന്റെ നിലപാടിനെ പിന്തുണച്ചില്ല.\nആര്‍ട്ടിക്കിള് 370 ആയി ബന്ധപ്പെട്ട കാര്യങ്ങള് പൂര്‍ണമായും ഇന്ത്യയുടെ ആഭ്യന്തര കാര്യമാണ്. അതില് പുറത്തുനിന്നുള്ള ഇടപെടല് ആവശ്യമില്ലെന്നുമുള്ള ഇന്ത്യയുടെ നിലപാട് ഒരിക്കല്‍കൂടി വ്യക്തമാക്കുന്നതായിരുന്നു രഹസ്യ ചര്‍ച്ചയ്‌ക്ക് ശേഷമുള്ള യുഎന്നിലെ സ്ഥിരം പ്രതിനിധി സയിദ് അക്‌ബറുദീന്റെ പ്രസ്‌താവന.\nകശ്‌മിര് ജനതയുടെ വികാരത്തിനാണ് ഐക്യരാഷ്ട്രസഭ രക്ഷാസമിതി വേദിയില് മുറിവേറ്റതെന്ന് ചര്‍ച്ചയ്‌ക്ക് ശേഷം പാകിസ്ഥാന് പ്രതികരിച്ചു.\nഇന്ത്യയും പാകിസ്ഥാനും ഏകപക്ഷീയമായി തീരുമാനങ്ങള് എടുക്കരുതെന്നു ചൈന ആവശ്യപ്പെട്ടു. പാകിസ്ഥാന് വേണ്ടി ചൈന നടത്തിയ നീക്കങ്ങളുടെ ഭാഗമായാണ് വിഷയം യു എന് രക്ഷാസമിതി അടച്ചിട്ടമുറിയില് ചര്‍ച്ച ചെയ്യതത്.\nകശ്‌മിര് ഇന്ത്യയുടെയും പാകിസ്ഥാന്റെയും ഉഭയകക്ഷി വിഷയമാണെന്നും പുറത്ത് നിന്നുള്ള ഇടപെടല് ആവശ്യമില്ലെന്നും രഹസ്യചര്‍ച്ചയ്‌ക്ക് മുന്‍പേ റഷ്യ നിലപാടെടുത്തിരുന്നു.\nബ്രിട്ടനും ഫ്രാന്‍സും അമേരിക്കയും ഇതേ നിലപാട് തന്നെ യോഗത്തില് സ്വീകരിച്ചു എന്നാണ് പുറത്ത് വരുന്ന വിവരങ്ങള്.


ട്വിറ്റർ അക്കൗണ്ട് തുറന്ന് പ്രിയങ്ക ഗാന്ധി; ആഘോഷമാക്കി അണികൾ\nന്യൂഡൽഹി: എൈസിസി ജനറൽ സെക്രട്ടറി പ്രിയങ്ക ഗാന്ധിയുടെ രാഷ്‌ട്രീയ പ്രവേശനത്തെ വരവേറ്റതുപോലെ തന്നെയാണ് പ്രിയങ്കയുടെ ട്വിറ്റർ പ്രവേശനത്തെയും ആളുകൾ ആഘോഷമാക്കിയിരിക്കുന്നത്. ട്വിറ്റർ അക്കൗണ്ട് തുറന്ന് 15 മിനിറ്റിനകം തന്നെ ഫോളോ ചെയ്യുന്നവരുടെ എണ്ണം 5000 കടന്നു. ഒരു മണിക്കൂറു കൊണ്ട് അത് 25,000 ആവുകയും ചെയ്തു.\nതിങ്കളാഴ്ച രാവിലെ നാല് ദിവസത്തെ സന്ദർശനത്തിനായി ലഖ്നൗവിലെത്തുന്നതിന് തൊട്ടു മുൻപാണ് പ്രിയങ്ക ട്വിറ്ററിൽ ഔദ്യോഗിക അക്കൗണ്ട് തുറന്നത്. പ്രിയങ്ക ഗാന്ധി ട്വിറ്റർ അക്കൗണ്ട് തുറന്ന കാര്യം കോൺഗ്രസ് പ്രവർത്തകർ ഔദ്യോഗികമായി ട്വീറ്റ് ചെയ്തതിനു പിന്നാലെയാണ് ഫോളോവേഴ്സിന്‍റെ എണ്ണം വർധിച്ചത്.\nഒരു ട്വീറ്റ് പോലും ചെയ്യാതെ പ്രിയങ്കയ്ക്ക് ട്വിറ്റർ ബ്ലൂ ടിക്ക് നൽകുകയും ചെയ്തു. മുൻപ് പ്രിയങ്കയ്ക്ക് ഇൻസ്റ്റഗ്രാമിൽ മാത്രമാണ് അക്കൗണ്ട് ഉണ്ടായിരുന്നത്. ഒടുവിലത്തെ കണക്കനുസരിച്ച് 51,000ത്തിലധികം പേരാണ് പ്രിയങ്കയെ ഫോളോ ചെയ്യുന്നത്.\nഎഐസിസിയിൽ വൻ അഴിച്ചുപണി: പ്രിയങ്ക ഗാന്ധി കോണ്‍ഗ്രസ് നേതൃത്വത്തിലേക്ക്


പെഗാസസ് ഫോണ് ചോര്‍ത്തല് ഗുരുതര ആരോപണമെന്ന് സുപ്രിം കോടതി | Sutharya Keralam\nപെഗാസസ് ഫോണ് ചോര്‍ത്തല് ഗുരുതര ആരോപണമെന്ന് സുപ്രിം കോടതി. ഹരജിക്കാര് കൂടുതല് തെളിവുകള് ശേഖരിക്കണമെന്നും കോടതി നിര്‍ദേശിച്ചു. പേപ്പ൪ റിപ്പോ൪ട്ടല്ലാതെ മറ്റെന്തെങ്കിലും തെളിവുകൾ കയ്യിലുണ്ടോയെന്ന് സുപ്രിം കോടതി ചോദിച്ചു. കേസില് അന്വേഷണം ആവശ്യപ്പെട്ടുകൊണ്ടുള്ള ഹരജികള് സുപ്രിം കോടതി പരിഗണിക്കുകയാണ്.\nഅതേസമയം സുപ്രിം കോടതി മുൻ ജഡ്ജി അരുൺ മിശ്രയുടെ ഫോണും ചാര സ്‍പൈവെയറായ പെഗാസസ് ഉപയോഗിച്ച് ചോർത്തിയതായി വെളിപ്പെടുത്തൽ. അരുൺ മിശ്ര 2010 സെപ്തംബർ മുതൽ 2018 വരെ ഉപയോഗിച്ചിരുന്ന ഫോണാണ് ചോർത്തിയത്. വാർത്താപോർട്ടലായ ‘ദ വയർ ‘ പുറത്ത് വിട്ട പുതിയ പട്ടികയിൽ സുപ്രീം കോടതിയിലെ മലയാളി അഭിഭാഷകൻ ആൽജോ ജോസഫിന്‍റെ പേരും ഉൾപ്പെടുന്നു.\nPrevious articleഫസല് വധക്കേസ്: പ്രതികളായ കാരായി ചന്ദ്രശേഖരനും രാജനും ജാമ്യവ്യവസ്ഥയില് ഇളവ്\nNext articleരാജീവ് ഗാന്ധി ഖേല്‍രത്‌ന പുരസ്‌കാരത്തിന്റെ പേര് മാറ്റി കേന്ദ്രം


HEALTH KERALA: റേഡിയേഷനെ പ്രതിരോധിക്കാനും തുളസി !!\nമുറ്റത്തൊരു തുളസിത്തറ വീടിന് ഐശ്വര്യമാണെന്നാണ് വിശ്വാസം. മുമ്പ് തുളസി, പനിക്കൂര്‍ക്ക, ആടലോടകം , മുഞ്ഞ തുടങ്ങി ഒരങ്കത്തിനുള്ള ചൊട്ടു വിദ്യകളൊക്കെ വീട്ടു മുറ്റത്ത് തന്നെ ഉണ്ടാകുമായിരുന്നു. എന്നാല് ഇന്ന് കാലം മാറി കഥ മാറി. മുറ്റമലങ്കരിക്കാന് മുന്തിയ വിദേശികളൊക്കെ എത്തിയതോടെ നാടന്‍മാരൊക്കെ പുറത്തായി.\nപോസ്റ്റ് ചെയ്തത് Feroze ല് Monday, January 09, 2012\nലേബലുകള്: Thulsi Protech Radiation


Mumbai flat case; court verdict against kangana ranaut | മുംബൈ ഫ്‌ളാറ്റ് കേസില് കങ്കണക്ക് തരിച്ചടി; കടുത്ത നിയമലംഘനമെന്ന് കോടതി - Malayalam Oneindia\n4 min ago സെക്രട്ടേറിയേറ്റിന് മുന്നിലെ ഫ്‌ളക്‌സുകള് നീക്കുന്നു; ബിജെപി പ്രവര്‍ത്തകരുമായി തര്‍ക്കം\n9 min ago ഒരിക്കല് മാത്രം ചുവന്ന തിരൂര്! പിന്നെ 13 തവണയും മുസ്ലീം ലീഗിന്റെ ഹരിത പതാക മാത്രം; ഇക്കുറി എങ്ങനെ\n18 min ago മലപ്പുറത്ത് അബ്ദുള്ളക്കുട്ടിയെ ഇറക്കാന് നീക്കം, ഉപതിരഞ്ഞെടുപ്പ് പിടിക്കാന് വന് നീക്കവുമായി ബിജെപി!!\nUpdated: Sat, Jan 2, 2021, 17:07 [IST]\nമുംബൈ: സ്വന്തം ഫ്‌ളാറ്റ് പൊളിക്കുന്നതിനെതിരെ മുംബൈ മുനിസിപ്പല് കോര്‍പ്പറേഷനും ബോളിവുഡ് നടിയായ കങ്കണ റണാവത്തും തമ്മില് നടത്തുന്ന നിയമ പോരാട്ടത്തില് കങ്കണക്ക് തിരിച്ചടി. ഖാന് മേഖലയിലുള്ള മൂന്ന് ഫ്‌ളാറ്റുകള് ഒരുമിച്ച് ചേര്‍ത്തതിലൂടെ കടുത്ത നിയലംഘനമാണ് നടി നടത്തിയിരിക്കുന്നതെന്ന് കോടതി ഉത്തരവിട്ടു. അധികൃതര് അനുമതി നല്‍കിയ പ്ലാന് പൂര്‍ണമായും ലംഘിക്കപ്പെട്ടുവെന്നും കോടതി വ്യക്തമാക്കി. കെട്ടിടം പൊളിച്ചു മാറ്റാനുള്ള മംബൈ മുനിസിപ്പല് കോര്‍പ്പറേഷന്റെ തീരുമാനത്തിനെതിരെ കങ്കണ നല്‍കിയ ഹര്‍ജി കോടതി തള്ളി.\nഖാര് മേഖലയില് 16 നില കെട്ടിടത്തിന്റെ അഞ്ചാം നിലയില് മൂന്ന് ഫ്‌ളാറ്റുകളാണ് കങ്കണക്കുള്ളത്. ഇത് മൂന്നും കൂട്ടിച്ചര്‍ത്ത് ഒന്നാക്കുകയായിരുന്നു. ഫാളറ്റുകള് ഒന്നാക്കിയതിലൂടെ നല്‍കിയിരിക്കുന്ന പ്‌ളാന് പൂര്‍ണമായും ലംഘിക്കുന്ന പ്രവര്‍ത്തനങ്ങളാണ് നടത്തിയിരിക്കുന്നതെന്ന് ജഡ്‌ജി എസ്‌എല് ചവാന് ഉത്തരവില് വ്യക്തമാക്കി. ഇത് നിയമലംഘനം ആണെന്നും നിര്‍മാണത്തിന് മുന്‍പ് അധികൃതരുടെ അനുമതി വാങ്ങണമായിരുന്നെന്നും കോടതി ചൂണ്ടിക്കാട്ടി.\n2018ലാണ് ഖാന് ഫ്‌്‌ളാറ്റിലെ അനധികൃത നിര്‍മാണങ്ങള്‍ക്കെതിരെ മുംബൈ കോര്‍പ്പറേഷന് കങ്കണക്ക് നോട്ടീസ് നല്‍കിയത്. കെട്ടിടം പഴയ പടിയായി നിലനിര്‍ത്തിയില്ലെങ്കില് അനധികൃത നിര്‍മാണങ്ങള് പൊളിച്ച് നീക്കുമെന്നും നോട്ടീസില് മുന്നറിയിപ്പ് നല്‍കിയിരുന്നു. ഇതിനെതിരെയാണ് കങ്കണ കോടതിയില് എത്തിയത്. വിശദമായ വാദം കേട്ട കോടതി കങ്കണയുടെ ഹര്‍ജി തള്ളുകയായിരുന്നു.\nസെപ്‌റ്റംബര് 9ന് പാലഹില്‍സിലെ കങ്കണയുടെ ബംഗ്ലാവിന്റെ ഭാഗങ്ങള് മുംബൈ മുനിസിപ്പല് കോര്‍പ്പറേഷന് പൊളിച്ച് നീക്കിയത് വലിയ വിവാദത്തിന് വഴിവെച്ചിരുന്നു. മുംബൈ മുനിസിപ്പല് കോര്‍പ്പറേഷന്റെ നടപടി അനധികൃതമാണെന്ന് പിന്നീട് കോടതി വ്യക്തമാക്കി. സുശാന്ത് സിങ് രജ്‌പുത്തിന്റെ മരണവുമായി ബന്ധപ്പെട്ട് മഹാരാഷ്ട്ര മുഖ്യമന്ത്രി ഉദ്ധവ് താക്കറെക്കെതിരെ കങ്കണ രൂക്ഷ വിമര്‍ശനം നടത്തിയതിന് പിന്നാലെയാണ് ബംഗ്ലാവ് പൊഴിക്കാന് കോര്‍പ്പറേഷന് നീക്കം നടത്തിയത്.\nkangana ranaut mumbai corporation court verdict maharashtra മുംബൈ കോര്‍പ്പറേഷന് കങ്കണ ഹര്‍ജി കോടതി\nMumbai flat case; court verdict against kangana ranaut


Emalayalee.com - മുല്ലപ്പെരിയാര്: പ്രശ്‌ന പരിഹാരത്തിന് അമേരിക്കന് മലയാളികള്\nമുല്ലപ്പെരിയാര്: പ്രശ്‌ന പരിഹാരത്തിന് അമേരിക്കന് മലയാളികള്\nഹൂസ്റ്റണ്: മുല്ലപ്പെരിയാര് പ്രശ്‌നം പരിഹരിക്കുന്നതിന് അമേരിക്കന് മലയാളികള് മുന്‍കൈ എടുക്കുന്നതിനുള്ള തീവ്ര ശ്രമങ്ങള് ടെക്‌സസില് കൂടിയ ഫൊക്കാനാ കണ്‍വെന്‍ഷനില് നടക്കുകയുണ്ടായി. അതിനുവേണ്ടി കൂടിയ ഒരു പ്രത്യേക യോഗത്തില് പ്രസിഡന്റ് മറിയാമ്മ പിള്ളയ്‌ക്ക് മുല്ലപ്പെരിയാറിനെ സംബന്ധിക്കുന്ന വിശദവിവരങ്ങള് ശ്രീ സിറിയക് സ്‌കറിയ തയ്യാറാക്കിയത്, ഡോ. എ.കെ.ബി പിള്ള നല്‍കി.\nപ്രവാസി കേരളാ കോണ്‍ഗ്രസ് പ്രസിഡന്റ് ജെയ്‌ബു കുളങ്ങര, പ്രൊഫസര് സ്റ്റീഫന് മറ്റത്തില്, ശ്രീ ചന്ദ്രന് പിള്ള, ശ്രീ. സിറിയക് സ്‌കറിയ എന്നിവരുടെ സാന്നിധ്യം വേദിയിലുണ്ടായിരുന്നു.\nപ്രശ്‌നത്തില് ഫൊക്കാനയുടെ നേതൃത്വവും കൂട്ടായ്‌മയും ഉണ്ടാകുമെന്ന് മറിയാമ്മ പിള്ള അറിയിച്ചു.\nമുല്ലപ്പെരിയാര് അപകടം കേരളത്തെ മുഴുവന് നശിപ്പിക്കുമെന്നും അടിയന്തര നടപടികള് ആവശ്യമാണെന്നും കേരളത്തിന്റെ ഗവേഷണ പഠനത്തില് പ്രഗത്ഭനായ ഡോ. എ.കെ.ബി. പിള്ള ചൂണ്ടിക്കാട്ടി.


കേന്ദ്രസര്‍ക്കാര് നിയമം നിലവിൽ വന്നു; ആൾട്ടോ എൽഎക്‌സ്‌ഐ ഇനിയില്ല - Media Vision News\nHome Latest news കേന്ദ്രസര്‍ക്കാര് നിയമം നിലവിൽ വന്നു; ആൾട്ടോ എൽഎക്‌സ്‌ഐ ഇനിയില്ല\nകേന്ദ്രസര്‍ക്കാര് നിയമം നിലവിൽ വന്നു; ആൾട്ടോ എൽഎക്‌സ്‌ഐ ഇനിയില്ല\nഇന്ത്യൻ കാർ വിപണിയുടെ മുഖമെന്ന് വിളിക്കാവുന്ന മോഡലാണ് മാരുതി സുസുക്കി ആൾട്ടോ. മിക്കവാറും ആളുകളും ആദ്യമോടിച്ച കാറുകളിലൊന്നും തീർച്ചയായും ആൾട്ടോയായിരിക്കും. ഇറങ്ങിയ കാലം മുതൽ ചില മാസങ്ങൾ ഒഴിച്ചുനിർത്തിയാൽ വിൽപ്പന ചാർട്ടുകളിൽ ആദ്യ പത്തിൽ നിൽക്കുന്ന മോഡലുമാണ് ഈ കുഞ്ഞൻ കാർ. ആൾട്ടോയായി അരങ്ങേറിയപ്പോഴും പിന്നീട് ആൾട്ടോ 800 ആയപ്പോഴും അവസാനം വീണ്ടും ആൾട്ടോയായി മാറിയപ്പോഴും കഥ അത് തന്നെയാണ്.\nആൾട്ടോ ശ്രേണിയിൽ ഏറ്റവും കൂടുതൽ വിറ്റഴിയുന്നതും ബേസ് മോഡലായ എൽഎക്‌ഐയാണ് (LXI) . തൊട്ടുതാഴെ സ്റ്റാൻഡേർഡ് എന്നൊരു മോഡലുണ്ടെങ്കിലും അതിന് കാര്യമായ വിൽപ്പനയൊന്നും കിട്ടാറില്ല. പക്ഷേ നിലവിൽ എൽഎക്‌സ്‌ഐ വേരിയന്റും എസ്ടിഡി വേരിയന്റും നിർത്തലാക്കിയിരിക്കുകയാണ് മാരുതി.\nകേന്ദ്ര സർക്കാരിന്റെ പുതിയ സുരക്ഷാ നിയന്ത്രണങ്ങൾ പാലിക്കുന്നതിന്റെ ഭാഗമായാണ് മാരുതി എൽഎക്‌ഐ വേരിയന്റും എസ്ടിഡി വേരിയന്റും നിർത്തലാക്കിയത്.\nഎല്ലാ കാറുകൾക്കും മുന്നിൽ രണ്ട് എയർ ബാഗുകൾ വേണമെന്നുള്ള സർക്കാർ നയമനുസരിച്ചാണ് തീരുമാനം. ഈ രണ്ട് വേരിയന്റുകൾക്കും ഒരു എയർ ബാഗ് മാത്രമേ ഘടിപ്പിച്ചിരുന്നുള്ളൂ.\nഈ തീരുമാനത്തോട് കൂടി ആൾട്ടോയുടെ ബേസ് വേരിയന്റായി എൽഎക്‌സ്‌ഐ (ഒ- ഓപ്ഷണൽ) മാറി (LXI (O)). ഇതോടു കൂടി ബേസ് വേരിയന്റിന്റെ വിലയിൽ 83,000 രൂപ കൂടി. പുതിയ ആൾട്ടോയുടെ പുതിയ എക്‌സ് ഷോറൂം വില 4.08 ലക്ഷമായിരിക്കും. ടോപ് വേരിയന്റായ വിഎക്‌സ്‌ഐ പ്ലസിന്റെ വില 4.41 ലക്ഷമായിരിക്കും.\nഇത് കൂടാതെ എസ്പ്രസോയുടെയും ബേസ് വേരിയന്‍റും (STD) മാരുതി പിൻവലിച്ചിട്ടുണ്ട്. STD (O) ആയിരിക്കും ഇനി എസ്പ്രസോയുടെ ബേസ് വേരിയന്റ്. 3.99 ലക്ഷത്തിൽ ആരംഭിച്ച് 5.29 ലക്ഷത്തിലാണ് ഇനി എസ്പ്രസോയുടെ വില അവസാനിക്കുക. നിലവിലെ ഉപഭോക്തക്കൾക്ക് 7,000 രൂപ നൽകി കോ-ഡ്രൈവർ സൈഡിൽ എയർ ബാഗ് ഘടിപ്പിക്കാനുള്ള അവസരവും മാരുതി നൽകിയിട്ടുണ്ട്.\nPrevious articleമഴ മുന്നറിയിപ്പിൽ മാറ്റം; രാത്രി കേരളത്തിലെ 13 ജില്ലകളിലും മഴക്കും ഇടിമിന്നലിനും സാധ്യത, രണ്ട് ജില്ലയിൽ യെല്ലോ\nNext articleചെറുനാരങ്ങയ്ക്ക് തീവില; രസകരമായ വീഡിയോ വൈറലാകുന്നു


നരച്ചമുടി ഇനി വളരെയെ ളുപ്പത്തിൽ കറുപ്പിക്കാം – Thozhil vartha\nനരച്ചമുടി ഇനി വളരെയെ ളുപ്പത്തിൽ കറുപ്പിക്കാം\nവെളുത്ത മുടി എല്ലാവരെയും ബുദ്ധിമുട്ടിക്കുന്ന ഒരു പ്രശ്നം തന്നെയാണ്. അതെങ്ങനെയാണ് വളരെ എളുപ്പത്തിൽ കറുത്ത മുടി ആകുന്നു എന്നാണ് ഇന്നത്തെ വീഡിയോ നിങ്ങൾക്കായി പറഞ്ഞു തരുന്നത്. വെളുത്ത മുടി വരുന്നതിന് പ്രായം ആകണമെന്നില്ല. വളരെ ചെറുപ്പത്തിൽ തന്നെ ഇന്നത്തെ തലമുറയിൽ വെളുത്ത മുടി കൂടുതലായി കാണപ്പെടുന്നു. ഇത് മാറ്റിയെടുക്കാനുള്ള മിശ്രിതം തയ്യാറാക്കാനായി നമുക്ക് ആദ്യം തന്നെ വേണ്ടത് കറുവപട്ട ആണ്. ഈ കറുവ പ്പട്ട നമുക്ക് നല്ല രീതിയിൽ പൊടിച്ച് എടുക്കേണ്ടത് ആവശ്യമാണ്. അടുത്തതായി നമുക്ക് വേണ്ടത് കാസ്ട്രോൾ ഓയിൽ ആണ്.\nഇത് മുടി വളർച്ചയ്ക്കും മുടിയിൽ ഉണ്ടാകുന്ന താരൻ പേൻ എന്നിവയെല്ലാം പോയി കിട്ടുന്നതിനും വളരെയധികം സഹായിക്കുന്ന ഒന്നാണ്. അടുത്തതായി നമ്മൾ ഇതിലേക്ക് ചേർത്ത് കൊടുക്കേണ്ടത് ചെറുനാരങ്ങാനീര് ആണ്. ഇതൊക്കെ എത്ര അളവിൽ ചേർത്ത് കൊടുക്കണം എന്ന് വീഡിയോയിൽ കൃത്യമായി പറഞ്ഞു തരുന്നുണ്ട്. മുടി പൊട്ടി പോകുന്നത് തടയാനും അത് പോലെ മുടിയിലുള്ള മറ്റു പ്രശ്നങ്ങൾ തടയാനും ഇത് വളരെയധികം സഹായിക്കുന്നു. ഇനി ഇതിനെക്കുറിച്ച് കൂടുതലായി അറിയുന്നതിനായി നിങ്ങൾ ഈ വീഡിയോ പൂർണമായും കാണേണ്ടതാണ്.


ഇളവില് ലോക്ക് – JEEVANAADAM official newspaper of Roman catholics (latin rite) of Kerala, owned by KRLCBC\nബാര്‍ബര്‍ഷോപ്പ് തുറക്കില്ല, ഹോട്ടലുകളില് പാഴ്‌സല് മാത്രം * ഹോട്ട്‌സ്‌പോട്ടുകളില് കര്‍ശന നിയന്ത്രണം\nതിരുവനന്തപുരം: ലോക്ഡൗണ് ഇളവുകളില് തിരുത്തല്‍വരുത്തി കേരളം. ബാര്‍ബര് ഷോപ്പുകള് തുറക്കാനും ഹോട്ടലിലിരുന്നു ഭക്ഷണം കഴിക്കാനുമുള്ള അനുമതിയാണ് പിന്‍വലിച്ചത്. സംസ്ഥാനം പ്രഖ്യാപിച്ച ലോക്ഡൗണ് ഇളവുകള്‍ക്കെതിരെ കേന്ദ്രം നിലപാട് കര്‍ശനമാക്കിയ പശ്ചാത്തലത്തിലാണിത്. കേന്ദ്ര ആഭ്യന്തര സെക്രട്ടറി വിശദീകരണം ആവശ്യപ്പെട്ടുകൊണ്ട് സംസ്ഥാനത്തിന് കത്തയച്ചിരുന്നു. ഈ സാഹചര്യത്തിലാണ് കേരളം തിരുത്തലുമായി രംഗത്തെത്തിയത്.\nബാര്‍ബര് ഷോപ്പുകള് തുറക്കില്ല, പകരം ബാര്‍ബര്‍മാര്‍ക്ക് വീടുകളിലെത്തി മുടിവെട്ടാം. ഹോട്ടലുകളില് ഇരുന്ന് ഭക്ഷണം കഴിക്കാനുള്ള ഉത്തരവ് പിന്‍വലിച്ചപ്പോള് ഓണ്‍ലൈന് ഭക്ഷണ വിതരണത്തിന്റെ സമയം രാത്രി ഒന്‍പതുമണിവരെയായി പുനഃക്രമീകരിച്ചു.\nകേരളം നല്‍കിയ ലോക്ഡൗണ് ഇളവുകള് കേന്ദ്രനിര്‍ദേശത്തില് വെള്ളം ചേര്‍ത്തതാണെന്നും ഉത്തരവ് തിരുത്തണമെന്നും കത്തില് ആവശ്യപ്പെട്ടിരുന്നു. എന്നാല് വിശദീകരണം ചോദിച്ചിട്ടില്ലെന്നും പരസ്പരം ചര്‍ച്ചചെയ്താണ് കാര്യങ്ങള് തീരുമാനിക്കുന്നതെന്നും ചീഫ് സെക്രട്ടറി ടോം ജോസ് വ്യക്തമാക്കി. വര്‍ക്ക്‌ഷോപ്പുകള് തുറക്കാന് കേന്ദ്രത്തോട് അനുമതി തേടുമെന്നും ചീഫ് സെക്രട്ടറി വ്യക്തമാക്കി. വര്‍ക്ക്‌ഷോപ്പുകളും പുസ്തകശാലകളും തുറക്കാനുള്ള കേരളത്തിന്റെ തീരുമാനവും മാര്‍ഗനിര്‍ദേശങ്ങള്‍ക്ക് വിരുദ്ധമായിരുന്നുവെന്ന് കേന്ദ്രം ചൂണ്ടിക്കാട്ടിയിരുന്നു.\nഅതേസമയം, ഹോട്ട്‌സ്‌പോട്ടുകളില് കര്‍ശന നിയന്ത്രണം തുടരുമെന്നും യാതൊരു ഇളവുകളും ഇവിടങ്ങളില് അനുവദിക്കില്ലെന്നും സര്‍ക്കാര് വ്യക്തമാക്കി. കേരളത്തില് 88 ഹോട്ട്‌സ്‌പോട്ടുകളാണുള്ളത്. ഓറഞ്ച്, ഗ്രീന് ജില്ലകളിലെ ഹോട്ട്‌സ്‌പോട്ടുകളിലും കര്‍ശന നിയന്ത്രണമുണ്ടാവും. ഓറഞ്ച് എ വിഭാഗത്തിലെ ജില്ലകളില് 24 മുതലും ഓറഞ്ച് ബി ജില്ലകളില് 20 മുതലും നിയന്ത്രണങ്ങളില് ഇളവ് അനുവദിക്കും. റെഡ് കാറ്റഗറി ജില്ലകളില് ലോക്ഡൗണ് കര്‍ശനമാക്കും.\nമറ്റു സംസ്ഥാനങ്ങളില്‍നിന്ന് വിവിധ പാസുകളുമായി ജനങ്ങള് ഇപ്പോള് എത്തുന്നുണ്ട്. ഇവരെ കേരളത്തിലേക്ക് കടക്കാന് സംസ്ഥാനത്തെ ഒരു അതിര്‍ത്തിയിലും അനുവദിക്കില്ല. എന്നാല് നേരത്തെയുള്ള ഉത്തരവ് അനുസരിച്ച് ഗര്‍ഭിണികള്, ചികിത്സയ്ക്കായി എത്തുന്നവര്, ബന്ധുക്കളുടെ മരണച്ചടങ്ങില് പങ്കെടുക്കാനെത്തുന്നവര് എന്നിവരെ അതിര്‍ത്തി കടക്കാന് അനുവദിക്കും.\nമെഡിക്കല് എമര്‍ജന്‍സി കേസുകള്‍ക്ക് അന്തര്‍ജില്ലാ യാത്രാനുമതിയും നല്‍കും. ഡോക്ടര്‍മാര്, നഴ്‌സുമാര്, മറ്റു ആരോഗ്യ പ്രവര്‍ത്തകര്, ഡ്യൂട്ടിക്കെത്തുന്ന സര്‍ക്കാര് ഉദ്യോഗസ്ഥര് എന്നിവര്‍ക്ക് അയല്‍ജില്ലാ യാത്ര അനുവദിക്കും. താമസിക്കുന്ന ജില്ലയില്‍നിന്ന് ജോലി ചെയ്യുന്ന തൊട്ടടുത്ത ജില്ലയിലേക്കും തിരിച്ചും മാത്രമായിരിക്കും ഇത്തരത്തിലുള്ള യാത്രാനുമതി. ഇവര്‍ക്ക് സ്വന്തം വാഹനങ്ങളില് യാത്ര ചെയ്യാം. ജോലിക്ക് പോകുന്നവരെല്ലാം തിരിച്ചറിയല് കാര്‍ഡ് കൈയില് കരുതണം.\nഡ്യൂട്ടിയിലില്ലാത്തവര് ഈ ആനുകൂല്യം ദുരുപയോഗം ചെയ്താല് കര്‍ശന നടപടി സ്വീകരിക്കും. അടിയന്തര സേവന വിഭാഗങ്ങള്, ഡ്യൂട്ടിക്കായി പോകുന്ന ഡോക്ടര്‍മാര്, നഴ്‌സുമാര്, മറ്റു ആരോഗ്യ പ്രവര്‍ത്തകര്, ജോലിക്കെത്തുന്ന സര്‍ക്കാര് ജീവനക്കാര്, സ്ത്രീകള് ഓടിക്കുന്ന വാഹനങ്ങള് എന്നിവയെ ഒറ്റ, ഇരട്ട അക്ക നമ്പര് ക്രമീകരണത്തില്‍നിന്ന് ഒഴിവാക്കിയിട്ടുണ്ട്.\nസര്‍ക്കാര് ഓഫീസുകളില് ക്ലാസ് ഒന്ന്, രണ്ട് വിഭാഗത്തിലെ 50 ശതമാനം ഉദ്യോഗസ്ഥര് ഡ്യൂട്ടിക്കെത്തണം. ക്ലാസ് മൂന്ന്, നാല് വിഭാഗങ്ങളിലെ 33 ശതമാനം പേര് ഹാജരാകണം. നേരത്തെയുള്ള ഉത്തരവനുസരിച്ചുമാത്രമേ കടകള്‍ക്ക് പ്രവര്‍ത്തിക്കാനാവൂ. ഗ്രീന് കാറ്റഗറിയിലെ ജില്ലകളിലും ഇത് ബാധകമാണ്. അല്ലാതെയുള്ള വ്യാപാരസ്ഥാപനങ്ങളും കടകളും പ്രവര്‍ത്തിക്കാന് അനുവദിക്കില്ല.\nകഴിഞ്ഞദിവസം പുറത്തിറക്കിയ ലോക്ഡൗണ് മാര്‍ഗനിര്‍ദേശങ്ങളുടെ ഉത്തരവില് 13.3 ഖണ്ഡിക ഭേദഗതി വരുത്തി. ഈ കാലയളവില് ഒരു ജില്ലയിലും ബസുകള് ഉള്‍പ്പെടെയുള്ള പൊതുഗതാഗതം അനുവദിക്കില്ല. അതേസമയം, ജില്ലാ കളക്ടറുടെ പ്രത്യേക അധികാരം ഉപയോഗിച്ച് ഏറ്റെടുക്കുന്ന ബസുകളും, വ്യവസായ/വാണിജ്യ സ്ഥാപനങ്ങളില് ഭാഗികമായി പ്രവര്‍ത്തനത്തിന് ജീവനക്കാരെയും തൊഴിലാളികളെയും എത്തിക്കാനുള്ള വാഹനങ്ങളും മാത്രം കര്‍ശനമായ നിയന്ത്രണങ്ങളോടെ ഓടിക്കാന് അനുമതി നല്‍കും.\nഹോട്ട്‌സ്‌പോട്ട് ഒഴികെയുള്ള സ്ഥലങ്ങളില് ശാരീരിക അകലം പാലിച്ച് പ്രഭാത നടത്തം/ സായാഹ്ന നടത്തം അനുവദിക്കും. എന്നാല് വീടിനടുത്ത് തന്നെയായിരിക്കണം നടക്കുന്നത്. സംഘംചേര്‍ന്ന് നടക്കാന് അനുവദിക്കില്ല. ഹോട്ട്‌സ്‌പോട്ടുകളില് കടകള്, ബാങ്കുകള് എന്നിവയുടെ പ്രവര്‍ത്തനം ലോക്ഡൗണ് കാലത്തേതുപോലെയായിരിക്കും. പൊതുസ്ഥലത്ത് എല്ലാവരും മാസ്‌കുകള് നിര്‍ബന്ധമായി ധരിക്കണം. കേന്ദ്ര ആഭ്യന്തര മന്ത്രാലയത്തിന്റെ മാര്‍ഗനിര്‍ദ്ദേശപ്രകാരം ടാക്‌സി, ഓട്ടോ സര്‍വീസുകള് അനുവദിക്കില്ല.\njeeva newsjeevanaadamjeevanewskeralaകൊവിഡ് 19